P6_TA(2006)0511
Pristop Bolgarije
A6-0420/2006
Resolucija Evropskega parlamenta o pristopu Bolgarije k Evropski uniji ( 2006/2114(INI) )
Evropski parlament
, –
ob upoštevanju svoje privolitve z dne 13. aprila 2005 glede prošnje Republike Bolgarije za članstvo v Evropski uniji UL C 33 E, 9.2.2006, str. 409.
,
–
ob upoštevanju Pogodbe o pristopu Republike Bolgarije in Romunije k Evropski uniji UL L 157, 21.6.2005, str. 11.
, podpisane 25. aprila 2005 (Pristopna pogodba),
–
ob upoštevanju svojih številnih resolucij in poročil o Bolgariji od začetka pristopnih pogajanj,
–
ob upoštevanju rednih poročil Komisije o napredku Bolgarije pri pripravah na pristop in zlasti sporočila z dne 26. septembra 2006 z naslovom "Poročilo o spremljanju napredka Bolgarije in Romunije pri pripravah na članstvo v EU" ( KOM(2006)0549 ),
–
ob upoštevanju člena 45 svojega Poslovnika,
–
ob upoštevanju poročila Odbora za zunanje zadeve ter mnenj Odbora za državljanske svoboščine, pravosodje in notranje zadeve ter Odbora za pravice žensk in enakost spolov ( A6-0420/2006 ),
A.
ker Parlament pozdravlja potrditev s strani Komisije in Sveta, da je Bolgarija dovolj pripravljena za članstvo v EU 1. januarja 2007,
B.
ker je Bolgarija 14. decembra 1995 zaprosila za članstvo v Evropski uniji, bila 16. julija 1997 uradno priznana kot kandidatka, 15. februarja 2000 začela pogajanja, 14. decembra 2004 uspešno zaključila pristopna pogajanja in 25. aprila 2005 podpisala Pristopno pogodbo in jo ratificirala, ter bo z Romunijo zaključila zgodovinski peti krog širitve EU,
C.
ker so bili smer, hitrost in ritem reform dosledni in je treba proces modernizacije razumeti kot koristen sam po sebi in ne le kot pogoj za pristop k EU,
D.
ker gre Bolgariji brez zadržkov priznati velike dosežke, ki so nastali med procesom preobrazbe, za kar gre zasluga predvsem Bolgarom, ki so z veliko potrpljenja sprejeli edinstvene drastične politične in gospodarske ukrepe,
E.
ker se, kot v številnih drugih državah članicah, priznava, da se bodo reforme v Bolgariji nadaljevale še veliko let po pristopu, vendar so področja, ki še posebno zbujajo skrb in na katerih se lahko sprejmejo določeni spremljevalni ukrepi za spodbuditev pravočasnega ukrepanja,
F.
ker nacionalne vlade s prehodnimi ureditvami v Pristopni pogodbi in drugimi pooblastili sprejemajo odločitve v zvezi z vprašanji priseljevanja, kot so omejitve prostega gibanja delavcev, pri čemer priznavajo, da je to vprašanje postalo skrb zbujajoče zaradi neurejene azilne politike in politike priseljevanja, neodvisno od širitve EU, v številnih državah članicah,
1.
čestita Bolgariji in pozdravlja njen pristop 1. januarja 2007, pričakuje prihod njenih 18 poslancev Evropskega parlamenta ter komisarja in uradnikov v institucije EU ter priznava odličen prispevek bolgarskih poslancev, ki imajo v Evropskem parlamentu status opazovalcev od septembra 2005;
2.
čestita generalnemu direktoratu Komisije za širitev za zelo strokovno in predano delo v zvezi s spremljanjem, zlasti v zadnjem letu, ko se je napredek pri pripravah na pristop povečal, in pozdravlja njegove uravnotežene ocene o pripravah Bolgarije;
3.
pozdravlja izid predsedniških volitev z dne 29. oktobra 2006; spodbuja predsednika, naj še naprej nadaljuje s proevropsko potjo in potrebnimi reformami, ki jih ta pot nalaga; hkrati obžaluje izkazovanje protievropskih sil pri volitvah in poziva predsednika, naj svoj drugi mandat uporabi za soočanje z bojaznimi tistih bolgarskih državljanov, ki so kritični glede pristopa Bolgarije k EU;
4.
opozarja na tista področja, ki zahtevajo nadaljnji napredek, na nujno in stalno potrebo po doseganju oprijemljivih rezultatov ter različne zaščitne ukrepe in druge spremljevalne ukrepe, ki so na voljo za obravnavo preostalih pomanjkljivosti, če je potrebno; poziva bolgarske oblasti, naj si vztrajno in temeljito prizadevajo odstraniti ali čim bolj zmanjšati potrebo po takšnih ukrepih, vztraja, naj Parlament še naprej spremlja razvoj, naj Komisija nadaljuje s polnim vključevanjem Parlamenta v spremljanje razvoja in naj v polno vključi Parlament tudi pri odločanju o uporabi zaščitnih klavzul, saj se je predsednik Komisije strinjal, da vključi Parlament v primeru uporabe zaščitne klavzule v členu 39 Akta o pogojih pristopa, ki govori o odlogu pristopa do leta 2008;
5.
zahteva od držav članic, ki še niso ratificirale Pristopne pogodbe, da to storijo čim prej;
Politična merila
6.
vztraja pri največji mogoči preglednosti v vsakem sektorju, vključno z upravljanjem postopkov privatizacije, razpisov in postopkov javnega naročanja, imenovanjem in napredovanjem v javni upravi in sodstvu ter v sodnem postopku na vseh ravneh, da se spodbudijo dobro upravljanje, učinkovitost in zaupanje javnosti;
7.
poziva k okrepitvi vloge bolgarskega varuha človekovih pravic, za popravo upravnih napak, hkrati pa za opravljanje vloge protikorupcijskega mehanizma, ki bi lahko povečal preglednost institucionalne prakse;
8.
odobrava stalno prizadevanje bolgarskih organov za izpolnitev obveznosti na področju pravosodja in notranjih zadev ter ukrepe za boj proti organiziranemu kriminalu in korupciji in za dokončanje reforme sodstva; pričakuje dejavno izvajanje ukrepov, kot je dodatno in boljše usposabljanje za policijske preiskovalce z ozirom na postopek pred začetkom sojenja, boljše usklajevanje protikorupcijske strategije med vpletenimi organi ter krepitev institucionalnih pristojnosti inšpektoratov v okviru javne uprave, ter vidne in oprijemljive rezultate, vključno z uspešnimi obtožbami in obsodbami vpletenih v huda kazniva dejanja;
9.
pričakuje, da se bo nujna in velika pozornost namenila merilom uspešnosti iz zadnjega poročila Komisije o spremljanju, da se prepreči sprožitev zaščitnih mehanizmov; poziva k učinkovitejšemu ukrepanju za ugotavljanje in sodni pregon vpletenih v organiziran kriminal ter zaplembo njihovega premoženja in vztrajno zahteva oprijemljive rezultate v zvezi z izvršbo in sodnim pregonom primerov pranja denarja;
10.
pozdravlja izboljšave v organizaciji ter upravljanju policijskih in varnostnih služb z izvajanjem novega zakona o ministrstvu za notranje zadeve; poziva k širitvi posebnih policijskih enot, ki sodelujejo v boju proti organiziranemu kriminalu, korupciji (zlasti na mejah), trgovini s prepovedanimi drogami in trgovini z ljudmi, ter dodatno poziva k izboljšavam pri plačah in pogojih za opravljanje dela, pospešenemu napredovanju za uspešne uradnike in k dobavljanju moderne opreme; istočasno zahteva, da države članice nudijo bolgarski policiji specializirana izobraževanja in da ji še naprej začasno dodeljujejo svoje policiste s posebnim strokovnim znanjem, da tako pomagajo pri reševanju množice odmevnih zločinov in pri zatiranju dejavnosti vodij hudodelskih združb;
11.
odobrava spremembe, ki so nastale v tožilstvu pod novim generalnim državnim tožilcem, vključno s skrajšanimi postopki in ukrepi za preprečitev prezgodnjega zaključka preiskave; poziva k zakonskim predpisom za začasno ustavitev dela kazenskih sodišč, na katerih poteka notranja disciplinska preiskava, in k resnim ukrepom proti državnim tožilcem, ki so ovirali pravico ali zaključevali primere z neustreznimi razlogi;
12.
pozdravlja odločitev o zagotovitvi dostopa do spisov tajne službe, kar je ukrep, ki bo pomagal pri izgradnji zaupanja javnosti in dokazal jasno prekinitev s preteklostjo, in priporoča, da takšna razkritja nadzira nestrankarska in spoštovana komisija;
13.
ponovno poziva k izboljšanju slabih življenjskih in sanitarnih razmer v otroških domovih ter domovih za duševno prizadete in invalidne osebe, ter priznava, da obstoječi projekti in prednostne naloge ne izpolnjujejo v zadostni meri potreb oseb v zavodih, in zato poziva, da se težave institucionalnega varstva obravnavajo kot nacionalna prednostna naloga s kakovostnimi in dobro premišljenimi programi deinstitucionalizacije ter kohezijskimi skladi, usmerjenimi v doseganje številnih in vidnih izboljšav v zvezi s stavbami, življenjskimi razmerami in varstvom; ponovno poziva k spodbujanju reform zakonodaje na področju posvojitve;
14.
priznava, da je bilo sprejetih veliko ukrepov za vključitev Romov, in poziva k še bolj usklajenim prizadevanjem, da se izboljša njihovo jezikovno znanje, da se jim omogoči boljši dostop do visokošolskega izobraževanja, poklicnega usposabljanja in zaposlovanja, in da se jim omogoči boljše zdravstveno varstvo in načrtovanje družin, pri čemer se jih hkrati spodbuja, da storijo vse za prilagoditev širši družbi in da izkoristijo priložnosti, ki so jim dane;
15.
poziva Komisijo, naj pred pristopom in po njem podrobno spremlja, kako Bolgarija izpolnjuje svoje obveznosti glede zaščite manjšin, in naj zato vključi to vprašanje v novo oblikovani mehanizem za sodelovanje in preverjanje po pristopu;
Gospodarska merila
16.
čestita Bolgariji za nadaljnje izboljšanje gospodarstva, ki je omogočilo rast 6,1 % BDP, višje realne plače, zmanjšanje brezposelnosti (8,7 %) in odlične tuje neposredne naložbe; obenem poudarja pomen preudarne makroekonomske politike in strukturnih reform za ohranjanje stabilnosti in dodatno zmanjšanje trgovinskega primanjkljaja in primanjkljaja na tekočem računu ter za spodbujanje rasti in zaposlovanja;
17.
poziva k okrepljenim prizadevanjem za izboljšanje mikroekonomskih razmer v Bolgariji, da se spodbudi razvoj zasebnega sektorja ter zlasti malih in srednje velikih podjetij, ki bo temeljil na preglednih, zakonitih, upravnih in regulativnih strukturah ter na prilagodljivejši zaposlovalni zakonodaji;
18.
je zaskrbljen zaradi trajnih nevidnih ovir za tuje vlagatelje; vztraja, da morajo biti javni razpisi in regulativni ukrepi pregledni, nepristranski in razumljivi; poziva bolgarsko vlado, da rešuje primere, ko upravne odločitve niso sprejete v primernem času, kar lahko ogrozi razvoj pozitivnega okolja za naložbe v Bolgariji; priporoča davčne olajšave za spodbuditev vhodnih naložb ter boljše sporazumevanje in odprtost med uradniki in podjetji;
Pravni red Evropskih skupnosti
19.
čestita bolgarskim organom za skorajšnje končanje številnih zapletenih dejavnosti v zvezi s kmetijstvom; priznava občuten napredek na področju trgovine z živimi živalmi in dobrega počutja živali, kjer je treba spoštovati najvišje standarde, na primer pri prevozu in zakolu živali ter pri ravnanju s stranskimi živalskimi proizvodi; poudarja pomen v celoti delujočega sistema odstranjevanja klavniških odpadkov in trupel do pristopa, in pričakuje, da se bo to tudi uresničilo; poziva k dokončanju zahtevanih mejnih kontrolnih točk in učinkovitim ukrepom za nadzor klasične prašičje kuge in drugih živalskih bolezni, zlasti če obstaja tveganje za javno zdravje ali varnost oskrbe s hrano;
20.
vztraja, da mora Bolgarija izkoristiti priložnost za uvedbo najvišjih standardov varnosti letališč in letal zaradi narave teroristične grožnje, ko lahko napad na eno državo olajšajo pomanjkljivosti varnostnih postopkov v drugi državi; zahteva nujno in preverljivo dokončanje vseh korektivnih ukrepov za odpravo pomanjkljivosti pri plovnosti in vzdrževanju letal, operativnih postopkih in podeljevanju licenc letalskemu osebju;
21.
ponovno poziva Svet in Komisijo, naj zagotovita, da bo Bolgarija izpolnila svoje obveznosti iz člena 30 Pristopne pogodbe glede datuma zapiranja enot 3 in 4 elektrarne Kozloduj, ki so jo ratificirali parlamenti držav članic; poziva institucije EU, naj držijo svojo obljubo glede financiranja Bolgarije v višini 210 milijonov EUR v obdobju od 2007 do 2008 za zapiranje elektrarne Kozloduj;
22.
poudarja pomen pravilnega upravljanja in nadzora sredstev EU, da se zagotovi finančna pravilnost in da se jih čim bolj učinkovito usmeri, ob uporabi postopkov, ki so dostopni in razumljivi tudi tistim, ki niso zaposleni v javni upravi;
23.
poudarja, da so bili v primerih, kjer je mogoča uvedba začasnih ukrepov v treh letih po pristopu, podobni ukrepi že uporabljeni med zadnjim procesom širitve, in to v korist vseh zadevnih strani; želi, da se ti mehanizmi uporabljajo zgolj na specifičnih področjih; poudarja, da bodo primerni ukrepi za zagotavljanje pravilnega delovanja politik EU odpravljeni samo tedaj, ko bodo merila, ki jih je določila Komisija, popolnoma izpolnjena;
24.
čestita Bolgariji za njen prispevek k regionalni in mednarodni stabilnosti in varnosti, zlasti kot članica zveze NATO, in razume njen sporazum z ZDA o uporabi vojaških objektov kot oprijemljivo zavezanost k transatlantskemu zavezništvu;
25.
izraža nadaljnjo podporo bolgarskim medicinskim sestram in palestinskemu zdravniku, ki so zaprti v Libiji od leta 1999; vztraja, da se ponovno sojenje, ki še vedno traja, hitro in zadovoljivo zaključi in da libijski organi zagotovijo ustrezno nadomestilo za trpljenje, ki je bilo povzročeno tem nedolžnim ljudem;
°
° °
26.
naroči svojemu predsedniku, naj to resolucijo posreduje Svetu, Komisiji, vladam in parlamentom držav članic ter vladi in narodni skupščini Republike Bolgarije.
