15.9.2004
PREDLOG SKUPNE RESOLUCIJE
v skladu s členom 115(5) Poslovnika, ki ga predlagajo:
– Kinga Gál, Doris Pack, Péter Olajos in Bernd Posselt v imenu skupine EPP-ED
– Véronique De Keyser, Johannes (Hannes) Swoboda, Jan Marinus Wiersma, Csaba Sándor Tabajdi in Pasqualina Napoletano v imenu skupine PSE
– István Szent-Iványi in Jelko Kacin v imenu skupine ALDE/ADLE
– Joost Lagendijk, Gisela Kallenbach, Tatjana Ždanoka in Raül Romeva Rueda v imenu skupine Zeleni/ALE
– Roberto Musacchio v imenu skupine GUE/NGL
– Bastiaan Belder v imenu skupine EPP-ED
– Adriana Poli Bortone v imenu skupine UEN
in ki nadomesti predloge naslednjih političnih skupin:
– PSE (B6‑0037/2004)
– GUE/NGL (B6‑0050/2004)
– EPP-ED (B6‑0055/2004)
– UEN (B6‑0057/2004)
– ALDE/ADLE (B6‑0042/2004)
– Zeleni/ALE (B6‑0039/2004)
– IND/DEM (B6‑0064/2004)
o Vojvodini, nadlegovanju manjšin
Resolucija Evropskega parlamenta o Vojvodini, nadlegovanju manjšin
Evropski parlament ,
–
- ob upoštevanju naporov EU za promocijo demokratizacije in spoštovanja človekovih pravic ter pravic manjšin v Republiki Srbski in Državni skupnosti Srbije in Črne gore
–
ob upoštevanju svoje predhodne resolucije o Srbiji in Črni gori ter Jugoslaviji
–
ob upoštevanju svojih resolucij o letnem poročilu Komisije o stabilizaciji in pridružitvenem procesu ZA Jugovzhodno Evropo z dne 7. novembra 2002 in 20. novembra 2003
–
ob upoštevanju ponavljajočih napadov na manjšine v Vojvodini, še posebno na madžarsko manjšino v zadnjih mesecih,
–
ob upoštevanju člena 115(5) svojega Poslovnika,
A.
A se zaveda dejstva, da obstajajo novi dokazi o nasilju, ki še traja zoper srbske državljane madžarske narodnosti, ki se je zgodilo v nekaj mestih Vojvodini, kot so
* skrunitve grobov v številnih mestih,
* povečanje števila protimadžarskih napisov,
* sežiganje nacionalne zastave republike Madžarske
* fizično nasilje policije zoper župana, predstavnika madžarske manjšine
B je mnenja, da bi se ti incidenti, kljub temu, da se jih lahko dojema kot lokalne ali izolirane, lahko stopnjevali v različne smeri
C ker v preteklosti centralne in lokalne oblasti v Srbiji leto in pol niso zagotovile spoštovanja temeljnih človekovih pravic, vključno s pravicami etničnih in nacionalnih manjšin, in storilcev niso privedle pred sodišče
D je globoko zaskrbljen zaradi dejstva, da srbske oblasti večinoma spregledajo takšno nasilje in ga obravnavajo kot vandalizem ter zavračajo nacionalistični oziroma sektaški motiv
E ker so EU in države članice dosledno pozivale k spoštovanju temeljnih vrednot in pravic manjšin v vsej regiji
F upošteva nedavne ukrepe beograjskih oblasti v zvezi s to resno situacijo in od njih pričakuje konkretnejše ukrepe
1.
izraža globoko zaskrbljenost zaradi ponavljajočih kršitev človekovih pravic v Vojvodini
2.
poziva oblasti v Republiki Srbski in Državni skupnosti Srbije in Črne gore, da ta nasilna dejanja v skladu z veljavno zakonodajo prizna kot kazniva dejanja, in vztraja na pomembnosti takojšnjega in učinkovitega ukrepanja, da podobni dogodki ne bi ostali nekaznovani in da bi se jih v prihodnosti preprečilo
3.
opominja Republiko Srbsko in Državno skupnost Srbijo in Črno goro, da je upoštevanje načel svobode, demokracije, spoštovanja človekovih pravic in pravic manjšin, temeljnih svoboščin ter načela pravne države eden izmed temeljnih načel stabilizacijskega in pridružitvenega procesa ter predpogoj za prihodnji odnos do EU, vključno z urejenimi odnosi z vsemi sosedami
4.
poziva regionalno skupščino Vojvodine, da te zadeve nujno obravnava in vzpostavi politično klimo, ki bo pripomogla k obravnavi skrbi in prizadevanj vseh državljanov in k zagotavljanju varnosti in vladavine prava v regiji
5.
poziva svojo delegacijo za Jugovzhodno Evropo, da v Vojvodino napoti misijo, ki bo raziskala dejstva in o tem poročala Odboru za zunanje odnose ter njegovemu pododboru za človekove pravice glede ukrepov, ki je treba sprejeti v prihodnosti
6.
poziva Svet in Komisijo, naj podrobno spremljata razvoj v Vojvodini in uporabita politični vpliv EU, da se v Republiki Srbski in Državni skupnosti Srbije in Črne gore do teh zadev zavzame stališče
7.
naroči svojemu predsedniku, naj to resolucijo posreduje vladi in parlamentu Republike Srbske in Državne skupnosti Srbije in Črne gore, oblastem Vojvodine, posebnemu koordinatorju za pakt stabilnosti za Jugovzhodno Evropo ter OVSE.
