P6_TA(2005)0065
Delo skupne parlamentarne skupščine AKP-EU v letu 2004
A6-0044/2005
Resolucija Evropskega parlamenta o delu Skupne parlamentarne skupščine AKP-EU v letu 2004 (2004/2141(INI))
Evropski parlament
, –
ob upoštevanju Sporazuma o partnerstvu med članicami skupine afriških, karibskih in pacifiških držav (AKP) na eni strani ter Evropsko skupnostjo in njenimi državami članicami na drugi, podpisan v Cotonouju dne 23. junija 2000 (Sporazum iz Cotonouja) UL L 317, 15.12.2000, str. 3.
, ki je pričel veljati 1. aprila 2003,
–
ob upoštevanju poslovnika Skupne parlamentarne skupščine (SPS), kakor je bil nazadnje spremenjen 25. novembra 2004 v Haagu Še ni objavljeno v Uradnem listu.
,
–
ob upoštevanju resolucij, ki jih je sprejela SPS na 7. zasedanju v Addis Abebi (Etiopija), ki je potekal med 16. in 19. februarjem 2004 UL C 120, 30.4.2004, str. 1.
, o:
−
sporazumih o gospodarskem partnerstvu: težave in perspektive,
−
preprečevanju in reševanju sporov ter vzpostavitvi trajnega miru,
−
boleznih, povezanih z revščino, in reproduktivnem zdravju v državah AKP,
−
bombažu in drugih osnovnih pridelkih: težave, ki jih srečujejo države AKP,
−
škodi zaradi ciklonov v Tihem in Indijskem oceanu ter na Karibih in nujnosti hitrega odziva na naravne nesreče,
–
ob upoštevanju resolucij, ki jih je SPS AKP-EU sprejela na 8. zasedanju v Haagu (Nizozemska), ki je potekal med 22. in 25. novembrom 2004 Še ni objavljeno v Uradnem listu.
, o:
−
političnem dialogu (člen 8 Sporazuma iz Cotonouja),
−
o pomoči v hrani in varnosti preskrbe s hrano,
−
o razmerah v Darfurju,
−
škodi zaradi ciklonov na področju Karibov,
–
ob upoštevanju Uredbe Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju UL L 55, 24.2.2004, str. 1. Uredba, kakor je bila spremenjena z Uredbo Komisije (ES) št. 1488/2004 (UL L 273, 21.8.2004, str. 12).
,
–
ob upoštevanju člena 45 svojega Poslovnika,
–
ob upoštevanju poročila Odbora za razvoj ( A6-0044/2005 ),
A.
ker lahko SPS štejemo za svetovni zgled na področju sodelovanja in razvoja in ker je njen prispevek k odprtemu dialogu in enakim pravicam med severom in jugom izjemnega pomena,
B.
ker je oblikovanje stalnih odborov prispevalo k zgodovinskemu razvoju Skupščine v resnično parlamentarno skupščino,
C.
ker so bile leta 2004 izvedene štiri skupne misije: misija v Eritreji od 22. do 25. januarja, misija za spremljanje volitev v Malaviju od 18. do 20. maja, misija na vrhu AKP-EU v Maputu (Mozambik) od 21. do 24. junija in misija na sedmem regionalnem seminarju interesnih skupin za področje gospodarskih in družbenih vprašanj na Fidžiju od 18. do 20. oktobra,
D.
ker je skupina AKP prvič poslala opazovalno misijo na evropske volitve od 10. do 13. junija 2004, in sicer v Haag (Nizozemska) in v Budimpešto (Madžarska),
E.
ob upoštevanju pomembne vloge SPS pri izvajanju političnega dialoga, predvidenega v členu 8 Sporazuma iz Cotonouja, zlasti kar zadeva krepitev demokracije, vzpostavitev dobre uprave in varovanje človekovih pravic,
F.
pozdravljajoč dejstvo, da je etiopska vlada 14. novembra 2004 privolila v načelo razmejitve mejne črte z Eritrejo, skladno s sklepom mednarodnega odbora za meje,
G.
ker je predsednik Evropskega parlamenta 21. januarja 2004 v govoru SPS ponovno poudaril stališče Parlamenta o zimbabvejski delegaciji,
H.
ker so se v Zimbabveju še poslabšale razmere na področju človekovih pravic ter svobode mišljenja, združevanja in zbiranja,
I.
ker se soporočevalci Odbora AKP-EU za gospodarski razvoj, finance in trgovino niso uspeli pravočasno dogovoriti o skupnem besedilu o vključitvi Evropskega razvojnega sklada v proračun (ERS),
J.
zaradi nagovorov, ki sta jih pred ASP vsak zase predstavila Središče za razvoj podjetništva (SRP) in Tehnično središče EKP-EU za sodelovanje v kmetijstvu in na podeželju (SKP),
K.
zaradi odličnega prispevka, ki sta ga predstavili nizozemsko predsedstvo in več lokalnih oblasti pri organizaciji in vsebini 8. zasedanja v Haagu,
1.
poziva SPS, da okrepi njeno središčno vlogo v političnem dialogu, v skladu z členom 8 Sporazuma iz Cotonouja;
2.
čestita predsedstvu SPS za njegove napore pri pozitivnem prispevku k mirni rešitvi mejnega spora med Etiopijo in Eritrejo, do katere je prišlo z dialogom in ob polnem spoštovanju mednarodnega prava;
3.
poudarja politični pomen resolucije, ki jo je SPS sprejela 25. novembra 2004 o razmerah v Darfurju, s katero obsoja stalno nasilje in poziva k politični rešitvi, ki naj temelji na resolucijah 1564 in 1574 (2004) Varnostnega sveta OZN;
4.
poziva SPS, naj nadaljuje s svojim delom na področju človekovih pravic in na ta način prispeva k političnemu dialogu, predvidenem v členu 8 Sporazuma iz Cotonouja; poziva k večji vključitvi civilne družbe pri delu SPS in njenih stalnih odborov;
5.
predlaga, naj zaradi navzkrižnega interesa odbora začne postopek sodelovanja, tako da bodo lahko odbori izrazili svoje mnenje o poročilih v glavnem odboru;
6.
pozdravlja delo članic AKP, ki so v letu 2004 zagotovile boljšo pripravo sporazumne resolucije o nujnih vprašanjih in se tako izognile nepotrebnemu končnemu ločenemu glasovanju;
7.
pozdravlja stališče nove Komisije o času za vprašanja, pisnih odgovorih na vprašanja in dodatnih ustnih vprašanjih; prosi Svet, naj sledi enakim postopkom;
8.
poziva Komisijo in ostale naslovnike resolucije, naj izboljšajo spremljanje izvajanja prejšnjih resolucij, še posebno med sejami stalnih odborov;
9.
pozdravlja spremljanje delegacije parlamentarcev AKP evropske volitve od 10. do 13. junija 2004 v Haagu (Nizozemska) in Budimpešti (Madžarska) ter meni, da to pomeni nadaljnji korak v razvoju SPS na poti do skupščine polnopravnih partnerjev;
10.
čestita skupini AKP, da se je držala dogovora, po katerem naj na zasedanjih na ozemlju EU v zimbabvejskih delegacijah ne bo članov, za katere veljajo omejevalni ukrepi Sveta; prepričan je, da se bodo dogovora držali tudi v prihodnje;
11.
poziva SPS, da na plenarnem zasedanju v Bamaku (Mali) sprejme svoje poročilo o vključitvi ERS v proračun; poudarja, da mora vključitev ERS v proračun EU spremljati krepitev politične vloge SPS pri spremljanju sredstev, ki so razdeljena v okviru partnerstva AKP-EU;
12.
pozdravlja redno spremljanje, ki ga izvaja odbor za gospodarski razvoj, finance in trgovino glede partnerskih sporazumov AKP-EU na gospodarskem področju, pri čemer sodeluje s Komisijo in predstavniki civilne družbe;
13.
pozdravlja tesnejše sodelovanje med SPS in ZN ter njihovimi različnimi organi in poziva SPS, naj nadaljuje z razvojem tega sodelovanja;
14.
poziva SPS, naj prispeva h krepitvi vloge parlamentarcev v državah AKP v njihovi nadzorni funkciji dela vlad teh držav, zlasti kar zadeva razvojno pomoč;
15.
poziva SPS, naj v polni meri izvaja svojo vlogo demokratičnega nadzora nad organoma iz Sporazuma iz Cotonouja, to je SKP in SRP, kot je to storila v Addis Abebi v okviru splošne razprave s SKP in v Haagu v okviru presoje poročila o pomoči v hrani in zagotavljanju varne hrane s SRP;
16.
čestita predsedstvu SPS za uravnovešen dnevni red zasedanj SPS, kar je omogočilo več časa za nastope občinstva in omejilo število in čas nastopov za govorniškim odrom;
17.
poziva predsedstvo, naj se izogiba potekanju sej ob istem času kot je plenarno zasedanje;
18.
z zadovoljstvom ugotavlja udeležbo nevladnih organizacij na obrobnih sejah, vključno z udeležbo Ženskega foruma;
19.
poudarja dodano vrednost poteka zasedanj SPS v državah članicah EU po načelu rotacije in meni, da se mora ta rotacija, če bo sledila spremembi predsedstva Sveta ali kakemu drugemu ukrepu, če bo ratificirana evropska Ustava s strani vseh držav članic, ohraniti tudi v prihodnje; vendar ugotavlja, da bi članicam AKP bil dobrodošel podnebno ugodnejši čas leta, morebiti z zamenjavo zasedanj SPS;
20.
čestita nizozemskemu predsedstvu, pokrajinama severni Brabant in Zelandija, mestnim oblastem Haaga in Rotterdama za tvorni prispevek na 8. zasedanju, predvsem na delavnicah;
21.
poziva britansko predsedstvo in predsedstvo Evropskega parlamenta, naj sprejmeta potrebne ukrepe za organizacijo 10. zasedanja v Veliki Britaniji;
22.
poziva SPS, v skladu s členom 17(3) Sporazuma iz Cotonouja, naj organizira srečanja na regionalni in pod-regionalni ravni, pri čemer naj se nasloni na obstoječe parlamentarne strukture znotraj skupine AKP; zlasti za proučitev regionalnega sodelovanja na področju preprečevanja in reševanja konfliktov ter sprejetje in izvedbo sporazumov o gospodarskem partnerstvu;
23.
pozdravlja hitro objavo dokumentov SPS na svetovnem spletu, ki predstavlja temelj dobrega delovanja SPS, kjer so njeni člani geografsko zelo oddaljeni med seboj;
24.
poziva SPS in oba sosekretariata, naj sistematično uporabljajo elektronsko pošto in svetovni splet za prenos dokumentov poslancem ter naj dejavno spodbujajo uporabo svetovnega spleta, kjer je ta na voljo;
25.
Pozdravlja uvodno zasedanje panafriškega parlamenta (PAP), ki je potekalo v Adis Abebi marca 2004 in predlaga tesno sodelovanje poslancev EP in PAP ter program izmenjave uradnikov EP z uradniki PAP, da bi jim pomagali zgraditi zmogljivosti za prve neposredne volitve, ki so predvidene v marcu 2009;
26.
naroči svojemu predsedniku, naj to resolucijo posreduje Svetu AKP-EU, Skupni parlamentarni skupščini AKP-EU, guvernerjema pokrajin Severni Brabant in Zelandija, županoma Haaga in Rotterdama ter Komisiji.
