D-HR
Predstavitev in pristojnosti
Evropske skupnosti in njihove države članice so 29. oktobra 2001 v Luksemburgu sklenile stabilizacijsko-pridružitveni sporazum s Hrvaško.
Ta predstavlja zavezo podpisnic, da se po prehodnem obdobju formalno povežejo z EU. Stabilizacijsko-pridružitveni postopek, začet leta 1999 po koncu kosovskega konflikta, je glavni prispevek EU k politični in gospodarski obnovi držav zahodnega Balkana, katerega cilj je v doglednem času vključitev teh držav v EU.
Evropski parlament je 10. marca 2004 in 14. septembra 2004 , pred začetkom veljavnosti stabilizacijsko-pridružitvenega sporazuma (1. februarja 2005), ob začetku svojega 6. sklica sklenil, da ustanovi delegacijo v skupnem parlamentarnem odboru EU-Hrvaška . Člen 9 tega sporazuma celo določa: „Politični dialog na parlamentarni ravni se odvija v okviru parlamentarnega odbora za stabilizacijo in pridružitev /…/“
Hrvaška je formalno zaprosila za vstop v Evropsko unijo februarja 2003. Pristopna pogajanja so se začela oktobra 2005 po pritrdilnem mnenju Komisije in po soglasnem sklepu Sveta za splošne zadeve v Luxembourgu (3. oktobra 2005).
Skupni parlamentarni odbor EU-Hrvaška sestavlja enako število poslancev EP in hrvaškega parlamenta (sabora). Odbor zaseda dvakrat na leto, enkrat na Hrvaškem in enkrat v enem od krajev dela Evropskega parlamenta. V skladu s sedanjo prakso so predstavniki hrvaške vlade, predsedujoče države EU ter Komisije vabljeni k sodelovanju na sejah skupnega parlamentarnega odbora.
20080307DDE23431