USTNO VPRAŠANJE H-0948/06
v času vprašanj, na delnem zasedanju novembra 2006
v skladu s členom 109 Poslovnika
predložil
Mihael Brejc
za Komisijo
Zadeva: Omejitve učinkovitega delovanja notranjega trga
Eno temeljnih načel EU je zagotavljanje enakega izhodiščnega položaja vsem subjektom, da lahko enakovredno tekmujejo drug z drugim na trgu. Trenutno so nekatere države članice, bodisi zaradi omejitev pri prostem pretoku oseb ali schengenskem območju, v slabšem izhodiščnem položaju. Gre za države, ki po razvitosti večinoma že tako zaostajajo za povprečjem EU, te ovire pa zanje pomenijo še dodatno težavo pri hitrejšem razvoju.
Zato vas sprašujem, kaj bo Komisija storila, da bi pospešila odpravo teh ovir in ustvarila ustrezne razmere za zdravo konkurenčnost?
