Vprašanje za čas za vprašanja H-0486/2010
za Komisijo
Delno zasedanje: oktober 2010
Člen 116 poslovnika
Bastiaan Belder
(EFD) Zadeva: Zanemarjanje otrok z invalidnostjo v Bolgariji
Po poročilih nevladne organizacije Bolgarski helsinški odbor je v Bolgariji umrlo 238 invalidnih otrok, čeprav bi lahko v večini primerov smrt preprečili, zanemarjanje pa naj bi se nadaljevalo. S katerimi ukrepi se poskušajo Evropska komisija in bolgarske oblasti uspešno spoprijeti z zanemarjanjem v domovih za invalidne otroke?
Dom za invalidne otroke v Gorni Koznici v Bolgariji naj bi zaprli. Toda v manjših centrih za bivanje, ki naj bi ga nadomestili, je prostora le za omejeno število otrok, ki so živeli v tej veliki ustanovi. Kaj se bo zgodilo z otroki, za katere zdaj ni prostora? V velikem domu je bilo glede oskrbe in terapije za otroke veliko pomanjkljivosti. V kolikšnem obsegu se bo izboljšala oskrba v velikem domu, zato da bi se približala tisti, ki jo bodo morali uvesti v novih centrih za bivanje?
