Evropski parlament in Juanes: glasni "NE" protipehotnim minam
Človekove pravice
2006-04-19 - 16:55
Parlament v boju proti minam (foto: Lupi Herrera)
V sredo zvečer bosta politika in glasba združili sile v glasnem opominu na opustošenje in neizmerno trpljenje žrtev, ki ga povzročajo protipehotne mine. Samo v Kolumbiji zaradi je zaradi tega strahotnega orožja vsako leto ubitih ali pohabljenih več tisoč nedolžnih ljudi. Kampanjo EU za popolno uničenje protipehotnih min podpira tudi kolumbijski pevec in aktivist Juanes, ki bo imel drevi koncert v plenarni dvorani parlamenta.
S posebno slovesnostjo v Bruslju namerava parlament potrditi svojo zavezanost prizadevanjem za svet brez protipehotnih min in konec grožnje, ki jo predstavljajo za ljudi. To zahrbtno orožje zahteva vsako leto 20 tisoč žrtev, večinoma med civilisti - revnimi kmeti in otroki.
Največja prepreka prizadevanjem proti uporabi protipehotnih min je nepripravljenost vplivnih držav, kot so ZDA, Rusija, Kitajska in Indija, da bi podpisale Ottawsko konvencijo prepovedi uporabe, skladiščenja, proizvodnje in transferja protipehotnih min in o njihovem uničevanju. Parlament je julija 2005 sprejel resolucijo, s katero obsoja zastoj na tem področju.
Evropska unija je med največjimi darovalkami pomoči za boj proti razminiranju. Marca letos je Evropska komisija potrdila program, s katerim bo za pomoč žrtvam min namenjenih 17,5 milijona evrov.
Pobudo za današnjo prireditev, ki bo potekala pod pokroviteljstvom kolumbijskega veleposlaništva, je dal španski poslanec José Ignacio Salafranca in bo svojevrsten uvod v četrto Evropsko-latinskoameriško srečanje na vrhu, ki bo maja na Dunaju. "Namen dogodka je počastitev ljudi, ki trpijo, hkrati pa je predstavlja zavezo prizadevanjem, da protipehotne mine postanejo zgodovina, kar naj bo korak na poti do procesa splošne razorožitve," je prepričana italijanska poslanka Luisa Morgantini , predsednica odbora za razvoj.
Prireditve, katere osrednji del bo koncert kolumbijskega pevca Juanesa, se bo udeležil tudi predsednik Evropskega parlamenta Josep Borrell .
"Potrebujemo podporo mednarodne skupnosti"
Kolumbija je pred Afganistanom in Kambodžo na vrhu črne lestvice držav, kjer protipehotne mine zahtevajo največ žrtev. Več kot polovica žrtev je med civilisti, med njimi pa je kar 40 odstotkov otrok.
"Za pomoč in preprečevanje novih žrtev potrebujemo podporo mednarodne skupnosti," je dejal pevec Juanes . Po njegovem mnenju ljudje in tudi mediji niso zadostno obveščeni o trenutnih razmerah. Koncert naj bi tako "okrepil zavest in prepričal vpletene strani, da prenehajo uporabljati to orožje, ki je prepovedano z mednarodno konvencijo".
Juanes bo prvi pevec, ki bo nastopil v plenarni dvorani Evropskega parlamenta v Bruslju. Če želite lahko dogodek spremljate v živo od 18:30 naprej, kliknite na povezavo spodaj.
20060418STO07401 EP Live - kampanja za odpravo protipehotnih min José Ignacio Salafranca: Poročilo o okrepljenem partnerstvu med Evropsko unijo in Latinsko Ameriko Resolucija Evropskega parlamenta o svetu brez min Evropska komisija: sporočilo za javnost o programu proti minam Juanes: "Colombia sin Minas" (koncert "Kolumbija brez min")
SL
1
PHOTO
20060411PHT07275.jpg
SL
2
LINK
/eplive/public/freetext_page_webstreaming/default/default_en.htm
SL
5
LINK
http://europa.eu.int/rapid/pressReleasesAction.do?reference=IP/06/311&format=HTML&aged=0&language=EN&guiLanguage=en
SL
6
LINK
http://www.juanes.net/archive/noticias.cfm?language=en
-//EP//TEXT REPORT A6-2006-0047 0 NOT XML V0//SL
-//EP//TEXT TA P6-TA-2005-0298 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
