Vprašanje za čas za vprašanja H-000251/2011
za Komisijo
Delno zasedanje: julij 2011
Člen 116 poslovnika
Liam Aylward
(ALDE) Zadeva: Uresničevanje enotnega evropskega neba
Učinkoviti prometni sistemi so bistveni za sposobnost evropskih podjetij, da konkurirajo v svetovnem gospodarstvu. Za Irsko, ki je odvisna od izvoza in geografsko ločena od EU, sta učinkovit in delujoč zračni promet ter zmogljivejši sistem prevoza tovora nadvse pomembna.
Ali lahko Komisija na kratko predstavi, kako napreduje uresničevanje enotnega evropskega neba? Kdaj naj bi bil ta cilj dokončno dosežen? Kakšne koristi bo po pričakovanjih Komisije enotno evropsko nebo prineslo izvozno usmerjenim podjetjem, pogostim letalskim potnikom in vsem tistim, ki so odvisni od letalskega prometa?
