24. 2. 2012 B7-0098/2012 PREDLOG RESOLUCIJE v skladu s členom 120 poslovnika
o uskladitvi šolskih sistemov
Sergio Paolo Francesco Silvestris
PE483.157v01-00 B7‑0098/2012 Predlog resolucije Evropskega parlamenta o uskladitvi šolskih sistemov
Evropski parlament ,
– ob upoštevanju člena 120 svojega poslovnika,
A. ker je pravica do šolanja temeljna pravica, ki jo je treba varovati in zagotoviti vsem evropskim otrokom, tudi tistim, ki so se iz družinskih razlogov prisiljeni seliti;
B. ker so šolski sistemi držav članic različni in se pogosto ne ujemajo;
C. ker se v Reggiu Calabrii učenka ni mogla vpisati v zadnji letnik srednje šole, ker so vse šole od nje zahtevale potrdilo o končanem tretjem razredu nižje srednje šole po italijanskih predpisih, v Belgiji, kjer je prej obiskovala šolo, pa ne obstaja nižja srednja šola, ampak po šestih letih osnovne šole sledi šest let srednje šole;
1. poziva Komisijo, naj uskladi šolske sisteme, da se bodo učenci lahko selili iz države v državo brez tveganja, da se ne bodo mogli vpisati v šolo;
2 poziva Komisijo, naj v pričakovanju uskladitve različnih šolskih sistemov predvidi fleksibilne sprejemne izpite in teste, prilagojene posameznim učencem, ki se selijo iz države v državo z zelo različnimi šolskimi sistemi.
