VPRAŠANJE ZA USTNI ODGOVOR Z RAZPRAVO O-0013/07
v skladu s členom 108 Poslovnika
predložitev:
Marcin Libicki
, v imenu Odbora za peticije
za Komisijo
Zadeva: Nezakonit lov na ptice na Malti
Kljub temu, da je Komisija proti Malti sprožila postopek za ugotavljanje kršitev, in kljub priporočilom, ki jih je Odbor za peticije pripravil maja po obisku za ugotavljanje dejstev, namerava malteška vlada odobriti lov na divje ptice v letošnjem spomladanskem obdobju, kot je to storila že vsako leto od vstopa Malte v EU leta 2004.
Katere nujne ukrepe namerava sprejeti Evropska komisija za to, da bi prepričala malteške oblasti, da dejansko prepovedo lov na divje ptice, zlasti med pomladansko selitveno sezono, glede na to, da je med pticami, ki jih lovijo (vključno z ujedami, kot je ribji orel), veliko ogroženih vrst?
Kako namerava Komisija zavezati malteško vlado k spoštovanju njenih obveznosti ter k ustreznemu izvajanju in izvrševanju direktive o pticah (79/409/EGS )?
Osnutek poročila o obisku za ugotavljanje dejstev na Malti, 9.–12. maj 2006, FdR DT\619183 (PE 374.415). UL L 103, 25.4.1979, str. 1.