Pozitivni odziv evropskih poslancev na podnebni sveženj „20-20-20 do 2020“
Okolje
2008-02-07 - 15:49
Upanje na novo "industrijsko revolucijo"
Predsednik Evropske komisije José Barroso je na izrednem plenarnem zasedanju 23. januarja predstavil zelo pričakovani sveženj predlogov za zaščito podnebja pod geslom „20-20-20 do 2020“ – EU naj bi do leta 2020 zmanjšala emisije toplogrednih plinov za 20 odstotkov, zvišala energetsko učinkovitosti za 20 odstotkov in povečala delež obnovljivih energetskih virov z 8,5 na 20 odstotkov.
Sveženj predlogov med drugim razširja evropsko trgovanje z emisijami na dodatne pline in področja industrije ter določa zgornje meje emisij ogljikovega dioksida za vsako državo članico posebej. Te veljajo zlasti za področja, ki tudi v prihodnje ne bodo vključena v trgovanje z izpusti, kot so na primer cestni promet, kmetijstvo in predelava odpadkov.
Nadaljnje naj bi se povečeval delež obnovljivih energetskih virov, kot na primer vetrna in sončna energija, za kar pa bi bili prav tako za vsako državo članico posebej določeni obvezujoči cilji, ki jih bo treba doseči do leta 2020.
Poleg tega si je Komisija zadala cilj, da se delež ekoloških goriv v prometu, pridobljenih iz rastlin (na primer iz oljne repice ali sladkornega trsa), do leta 2020 poveča za 20 odstotkov.
Priložnost za Evropo
Glavni poročevalec parlamentarnega odbora za podnebne spremembe, nemški poslanec Karl-Heinz Florenz, se je na predloge Komisije pozitivno odzval in je menil, da so ti primerni in razumljivi. Dejal je, da se Komisija mnogih pomembnih področij loteva zelo tenkočutno. Zaščita podnebja je sicer draga, vendar bomo morali varčevati z energijo, če želimo, da še kaj pomembnih surovin, kot so nafta, plin in premog, ostane za naše otroke. Florenz je nadaljeval, da lahko pričakujemo velik pritisk na industrijo, vendar pa je varstvo podnebja priložnost za Evropo.
Nova delovna mesta
Danska socialdemokratka poslanka Britta Thomsen je pripomnila, da so na Danskem izkušnje z obnovljivo energijo pokazale, da bi podnebni sveženj lahko ustvaril veliko delovnih mest. Tudi britanski liberalni demokrat Chris Davies je poudaril, da bi morala Evropa videti priložnost v gospodarstvu z malo ogljikovega dioksida, ki bo prineslo nove naložbe in delovna mesta. Omenil je Nemčijo, kjer industrija obnovljive energije zaposluje že 250.000 ljudi. V Španiji naj bi energija vetra ustvarila 60.000 neposrednih in 100.000 posrednih delovnih mest.
Finski Satu Hassi iz skupine zelenih je menil, da bi na energetskem in podnebno zaščitnem področju lahko dosegli podoben potencial, kot se je to zgodilo pred leti na telekomunikacijskem področju.
Vodilna vloga Unije
Hassi pa je bil vendarle nekoliko kritičen do svežnja predlogov Komisije, saj dolča cilj po zgolj 20 odstotnem znižanju toplogrednih plinov, čeprav želi EU doseči 30 odstotno zmanjšanje, če bi se pridružile še druge industrijsko razvite države in bi prišlo do ustreznega sporazuma. Zavzeti moramo vodilno vlogo v svetu, je zahteval podpredsednik odbora za podnebne spremembe.
Predsedujoči odboru, italijanski evropski poslanec Guido Sacconi, pa je nasprotno menil, da predlagani podnebni sveženj dopolnjuje vodilno vlogo, ki jo je EU prevzela na Baliju. Hkrati je pozval Parlament, naj kot zakonodajno telo deluje odgovorno in koherentno. Pot do konsenza ne bo lahka in do konca mandata sredi leta 2009 nam ne ostaja veliko časa, je zaključil Sacconi.
20080121STO19278 Podnebni sveženj Evropski poslanci podpirajo energetsko-podnebni zakonodajni paket Odbor za podnebne spremembe
SL
1
PHOTO
20080124PHT19540.jpg
SL
2
LINK
http://ec.europa.eu/commission_barroso/president/focus/energy-package-2008/index_en.htm
SL
4
LINK
/activities/committees/homeCom.do?body=CLIM&language=SL
-//EP//TEXT IM-PRESS 20080122IPR19355 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
