19.1.2006
PREDLOG PRIPOROČILA SVETU
v skladu s členom 114(1) Poslovnika,
ki ga vlaga Bill Newton Dunn
v imenu skupine ALDE
o oblikovanju strateškega koncepta za boj proti organiziranemu kriminalu
Priporočilo Evropskega parlamenta Svetu o oblikovanju strateškega koncepta za boj proti organiziranemu kriminalu
Evropski parlament ,
–
ob upoštevanju sporočila Komisije Svetu in Evropskemu parlamentu o oblikovanju strateškega koncepta za boj proti organiziranemu kriminalu,
–
ob upoštevanju člena 114(1) svojega poslovnika,
A.
ker je treba oblikovati strateški koncept boja proti organiziranemu kriminalu na ravni EU skupaj z organi Unije, kot so Europol, Eurojust, CEPOL in z načelniki policije,
B.
ker so bile na ravni EU vse od vzpostavitve območja svobode, varnosti in pravice sprejete številne zakonodajne in nezakonodajne pobude, ki prispevajo k preprečevanju organiziranega kriminala in k boju proti njemu,
1.
naslavlja naslednja priporočila na Svet:
a)
da se za okrepitev boja proti organiziranemu kriminalu ratificirajo in uporabljajo ustrezni pravni instrumenti v zvezi z Europolom in Eurojustom;
b)
da se vzpostavi celovit in skladen okvir za sodelovanje pri kazenskem pregonu proti organiziranemu kriminalu;
c)
da se približa zakonodajo, kot dopolnitev vzajemnega priznavanja sodnih odločb v kazenskih zadevah;
d)
da se nudi podpora razvijanju večstranskega pristopa za boj proti organiziranemu kriminalu;
2.
naroči svojemu predsedniku, naj to priporočilo posreduje Svetu in v vednost Komisiji ter Evropskemu svetu.
