Medparlamentarno srečanje o prihodnosti Evrope - od premisleka k dejanjem
Institucije
Slovenija
2006-11-28 - 12:33
V ponedeljek, 4. in torek, 5. decembra bo v prostorih Evropskega parlamenta v Bruslju potekalo drugo medparlamentarno srečanje o prihodnosti Evrope. Dogodek z naslovom "Od premisleka k dejanjem" organizirata Evropski in finski parlament, razpravo pa bosta vodila predsednika obeh teles, Josep Borrell in Paavo Lipponen.
Na srečanju bodo sodelovali evropski poslanci in poslanci nacionalnih parlamentov držav članic EU, držav pristopnic in kandidatk. Države članice in pristopnice bo zastopalo po 6 delegatov, poslancev nega ali obeh domov parlamenta, države kandidatke pa po dva predstavnika. S strani Evropskega parlamenta bo v razpravah sodelovalo skupaj 60 poslancev. Med sodelujočimi bosta tudi predsedujoči Svetu EU, finski premier Matti Vanhanen, ter predsednik Evropske komisije Jose Manuel Barroso.
Namen srečanja je večja vključenost parlamentov pri oblikovanju političnih ter institucionalnih strategij, ki bodo Uniji omogočile nadaljevanje razvoja in izboljšale njeno učinkovitost. Medtem ko je bilo prvo medparlamentarno srečanje v začetku maja namenjeno začetku razprave, pomeni tokratno, kot pove že samo ime Od premisleka k dejanjem , začetek konkretnih korakov k doseganju rezultatov. Pomemben cilj srečanja pa je tudi okrepitev parlamentarne dimenzije Evropske unije.
Srečanje se bo začelo z uvodnim plenarnim zasedanjem vseh udeležencev, ki bodo nato nadaljevali razprave v treh delovnih skupinah o različnih temah: Prihodnje financiranje Evropske unije, Na poti k evropski energetski politiki in Vloga Evropske unije v preprečevanju konfliktov.
V delegaciji iz Republike Slovenije, ki bo sodelovala na medparlamentarnem srečanju v Bruslju, bodo tako poslanci državnega zbora kot svetniki državnega sveta. Sestavljajo jo:
- France CUKJATI (SDS), predsednik Državnega zbora RS, sodelujoči v delovni skupini Vloga Evropske unije v preprečevanju konfliktov
- Feri HORVAT (SD), predsednik odbora DZ za gospodarstvo, sodelujoči v delovni skupini Na poti k evropski energetski politiki ;
- Milenko ZIHERL (SDS), član odbora DZ za gospodarstvo, sodelujoči v delovni skupini Prihodnje financiranje Evropske unije ;
- Janez SUŠNIK (SLS), predsednik Državnega sveta RS, sodelujoči v delovni skupini Na poti k evropski energetski politiki ;
- Vincenc OTONIČAR (SLS), svetnik državnega sveta, predsednik komisije za mednarodne odnose in evropske zadeve, sodelujoči v delovni skupini Prihodnje financiranje Evropske unije .
20061127IPR00341 Od premisleka k dejanjem Državni zbor Republike Slovenije Državni svet Republike Slovenije Parlamentarno srečanje o prihodnosti Evrope, 8. in 9. maj 2006
SL
1
PHOTO
20061127PHT00361.jpg
SL
2
LINK
http://www.futureofeurope.europarl.europa.eu/future/cms/lang/sl/pid/86;jsessionid=BE2A8649486D608FAFE2E4402E12F32D
SL
3
LINK
http://www.dz-rs.si
SL
4
LINK
http://www.ds-rs.si
SL
5
LINK
http://www.futureofeurope.europarl.europa.eu/future/cms/site/myjahiasite
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
