Vprašanje za čas za vprašanja H-0589/2010
za Svet
Delno zasedanje: december 2010
Člen 116 poslovnika
Nikolaos Chountis
(GUE/NGL) Zadeva: Trajni mehanizem za stabilnost in sodelovanje zasebnih bank
Svet je 28. oktobra 2010 odobril sveženj institucionalnih sprememb, ki jih je predlagala „skupina strokovnjakov“ (Task Force). Med drugim namerava sprejeti trajni mehanizem za finančno stabilnost, v katerem bo igral vlogo tudi zasebni sektor. Predsednik Evropske centralne banke in predsednik Euroskupine pa sta izrazila pomisleke glede sodelovanja zasebnih bank v trajnem mehanizmu in potrdila, da bi to povišalo stroške posojil za šibke države.
Ali bi lahko Svet pojasnil, zakaj je bilo sprejeto sodelovanje zasebnega sektorja v trajnem mehanizmu za finančno stabilnost? S kakšnim namenom? Ali to vodi k stečajnem mehanizmu, ki ga bodo nadzorovale države euroobmočja? Ali bo Svet obravnaval pomisleke g. Tricheta in g. Junckerja?
