P6_TA(2007)0276
Širitev euroobmočja
B6-0264/2007
Resolucija Evropskega parlamenta z dne 20. junija 2007 o boljšem načinu posvetovanja s Parlamentom v postopkih v zvezi z širitvijo euroobmočja
Evropski parlament
, –
ob upoštevanju resolucije z dne 1. junija 2006 o širitvi euroobmočja UL C 298 E, 8.12.2006, str. 249.
,
–
ob upoštevanju člena 122(2) Pogodbe ES, v skladu s katerim se je Svet posvetoval s Parlamentom glede uvedbe enotne valute 1. januarja 2008 na Cipru in Malti ( C6-0151/2007 in C6-0150/2007 ),
–
ob upoštevanju pisem predsednika Evropskega parlamenta predsednikoma Sveta in Komisije z dne 6. junija 2007,
–
ob upoštevanju člena 103(2) svojega Poslovnika,
1.
Poziva Svet in Komisijo, naj v zvezi s prihodnjo širitvijo euroobmočja:
a)
dosežeta medinstitucionalni sporazum o časovnem razporedu in pristopu sodelovanja z državami članicami, ki želijo pristopiti k euroobmočju, kar vključuje vzpostavitev:
i)
dialoga s Parlamentom v začetni fazi, da bi mu omogočili vsaj dvomesečno obdobje posvetovanja v skladu s posebno pravico Parlamenta, da ustrezno preuči predloge, ki sta jih vložila Komisija in Evropska centralna banka;
ii)
zaveze držav članic, ki so zaprosile za pridružitev k euroobmočju, da sporočijo svojo namero o vložitvi uradne prošnje do jeseni v letu pred vložitvijo njihove uradne prošnje in da kmalu stopijo v stik z Odborom Evropskega parlamenta za ekonomske in monetarne zadeve, da bi pospešili celotni proces uvajanja skupne valute; in
iii)
vmesno konvergenčno poročilo Komisije, ki bi bilo oblikovano v začetku leta po tem, ko je država članica sporočila svojo namero za vložitev uradne prošnje;
b)
zagotovita, da bosta prihodnji Evropski svetovalni svet za statistično upravljanje in Evropski odbor za statistične informacije pozorno spremljala pripravo držav članic glede pridružitve euroobmočju; zagotovita, se dodatna pooblastila podelijo Komisiji za preverjanje podatkov, ker je Parlament prepričan, da kakovost podatkov, ki jih ima na voljo Komisija, še vedno ni zadovoljiva; zagotovita, da Komisija primerja podatke, ki so jih posredovale nacionalne centralne banke, s podatki, prejetimi v okviru četrtletnih računovodskih izkazov javne uprave, da se z navzkrižnim preverjanjem izboljša zaupanje v statistične podatke;
c)
sprejmeta stališče, da je treba kateri koli postopek v zvezi s primanjkljajem, ki zadeva državo članico, zaključiti, preden se oceni izpolnjevanje maastrichtskih meril;
2.
naroči svojemu predsedniku, naj to resolucijo posreduje Svetu, Komisiji ter vladam držav članic in Evropski centralni banki.
