Poslanci v boju proti ponarejenim zdravilom
Javno zdravje
2010-05-03 - 16:14
Previdnost pri nakupovanju zdravil preko spleta ni nikoli odveč Splet kot zakladnica ponarejenih zdravil Veliko ponaredkov v brezhibni embalaži Viagra, zdravila proti raku in malariji, sredstva za lajšanje bolečin - vse to je na voljo v spletnih lekarnah, vendar je tveganje, da bolnik kupi ponarejeno zdravilo, zelo veliko. Zato so evropski poslanci v odboru Evropskega parlamenta, pristojnem za zdravje, podprli nove ukrepe za večjo varnost zdravil, zahtevali pa so tudi nova pravila za prodajo zdravil preko spleta.
Evropska komisija je konec leta 2008 predlagala paket ukrepov za večjo varnost zdravil, ki so v uporabi v EU. Boj proti ponarejenim zdravilom je eden izmed treh stebrov teh prizadevanj, druga dva sta učinkovitejše poročanje o negativnih stranskih učinkih zdravil in boljše informacije o lastnostih zdravil za uporabnike. O paketu bo Parlament glasoval na plenarnem zasedanju junija.
Pazljivo na spletu
Ponarejena zdravila se vse bolj širijo, saj vse več ljudi zdravila kupuje preko spleta, pri tem pa ne vedo vedno, ali so spletne lekarne sploh verodostojne. To povečuje tveganja za zdravje tistih ljudi, ki ta zdravila uporabljajo. Zato evropski poslanci predlagajo, naj imajo spletne strani lekarn, kjer so te sploh dovoljene, jasno viden znak, da so jim zdravstvene oblasti države dovolile prodajo zdravil. Po mnenju poslancev bi morale biti vse spletne lekarne še vključene v centralne registre tako na nacionalni kot evropski ravni.
"Ponarejena zdravila so tihi ubijalci," je ob tem opozorila poročevalka EP o večji varnosti zdravil Marisa Matias (GUE/NGL, PT) in dodala, da predlogi Parlamenta za večjo preglednost spletnega nakupovanja zdravil zmanjšujejo tveganje, da bi ponarejeni izdelki prišli v promet.
Embalaža ne pove vsega
Veliko ponarejenih zdravil pride v prodajo zato, ker se embalaža, v kateri so dostopna na trgu, ne razlikuje od tiste, v kateri se prodajajo prava zdravila. Decembra 2008 so tako oblasti držav EU zaplenile 34 milijonov ponarejenih tablet. Poslanci zato predlagajo, da naj bodo paketi zdravil zapečateni ter opremljeni s serijskimi številkami.
Sicer je ponarejanje zdravil zelo dobičkonosen posel, kjer ni veliko tveganja, poleg tega pa za boj proti ponarejanju zdravil še ni na voljo podrobnih pravil na evropski ravni. Françoise Grossetête (EPP, FR) je podvomila o tem, ali so predlogi Parlamenta res dovolj za rešitev problema. "Pričakovala sem več. Mislim, da izjemnih rezultatov v boju proti ponarejanju to ne bo prineslo," je dejala.
Tudi Dagmar Roth-Behrendt (S&D, DE) je menila, da bi moral biti Parlament bolj ambiciozen, pri čemer je opozorila predvsem na dejstvo, da veliko ponarejenih izdelkov v EU pride iz tujine. "Smo pripravljeni ukrepati, ko so vpletene tretje države, npr. Kitajska, s katerimi imamo sklenjene trgovinske dogovore?" je vprašala.
20100430STO73837 Poslanci proti ponarejenim zdravilom na spletu Poslanci o boljših navodilih za uporabo zdravil Poročilo EP o ponarejenih zdravilih
SL
1
EUROPARL-TV
http://www.europarltv.europa.eu/swf/EmbedPlayer.swf?vid=8a04c62e-26ed-43c6-8f18-e60bf74c8488&cid=0c8dedcf-1098-46c9-9b85-6f2b0f0b120d&lang=sl&bitrate=512&loop=off&autoplay=off&startVolume=medium&showTitle=on&showBottom=off
-//EP//TEXT IM-PRESS 20100426IPR73469 0 NOT XML V0//SL
-//EP//TEXT IM-PRESS 20100305STO70032 0 NOT XML V0//SL
-//EP//TEXT COMPARL PE-430.883 02 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
