Vprašanje za ustni odgovor O-0096/2010
za Komisijo
Člen 115 poslovnika
Rovana Plumb
,
Iliana Malinova Iotova
,
Pervenche Berès
,
Stephen Hughes
,
Alejandro Cercas
,
Gianni Pittella
,
Jutta Steinruck
v imenu skupine S&D Zadeva: Prost pretok delavcev - začasne omejitve za romunske in bolgarske državljane na trgu dela Evropske unije
Komisija je v skladu s pristopno pogodbo dvakrat preučila, kako je delovala začasna omejitev pravic prostega pretoka delavcev iz osmih držav članic (EU8) in kakšen učinek je imela mobilnost delavcev iz novih držav članic (EU2) na trg dela v drugih državah članicah ter v obeh primerih prišla do zaključka, da je prost pretok delavcev ugoden za gospodarstvo in nima resnih negativnih posledic za trg dela.
1. Kako namerava Komisija ukrepati, da bi spodbudila države članice, naj še naprej odpirajo svoj trg dela za delavce iz Romunije in Bolgarije?
2. Ali Komisija namerava preučiti in nadalje razviti študijo o delovnih in življenjskih razmerah nezakonite delovne sile iz Romunije in Bolgarije v drugih državah članicah EU?
3. Ali namerava Komisija poglobiti študijo o vplivu te nezakonite delovne sile na trg dela v teh državah članicah? Ali je možno, da bi omenjeni ukrepi povzročili prej negativne posledice za te trge dela kot pa zaščitili domačo delovno silo?
4. Ali Komisija meni, da bi podaljšanje sedanjih omejitev lahko ogrožalo romunske in bolgarske delavce ter jih postavilo v vlogo drugačnih oziroma drugorazrednih državljanov EU? Ali Komisija obravnava omenjene ukrepe kot skladne s cilji in duhom Lizbonske pogodbe in zlasti Listine EU o človekovih pravicah?
