Ta teden v Parlamentu v znamenju plenarnega zasedanja
Institucije
2012-03-26 - 17:38
V sredo in četrtek, 28. in 29. marca, se bodo poslanci sestali na dvodnevnem plenarnem zasedanju v Bruslju, kjer bodo med drugim razpravljali o napredku Turčije, Srbije, Kosova in Črne gore na njihovi poti v Evropsko unijo. Živahno razpravo pa je pričakovati tudi v odboru za gospodarske zadeve v torek, 27. marca, ko bodo pod drobnogledom poslancev učinki strogega varčevanja na grško družbo in gospodarstvo.
Plenarno zasedanje
Na plenarnem zasedanju bo sicer govora tudi o regulaciji izvedenih finančnih instrumentov in pravicah letalskih potnikov v primeru, da gre njihova letalska družba v stečaj.
Odbori
Predstavniki Evropske komisije, Evropske centralne banke in Mednarodnega denarnega sklada bodo s poslanci v odboru za gospodarske zadeve govorili o položaju v Grčiji, kjer vlada že nekaj let sprejema ostre varčevalne ukrepe.
Sporazum o posredovanju podatkov letalskih potnikov iz EU ameriškim oblastem bo pod drobnogledom poslancev v odboru za državljanske zadeve. Poročevalka, nizozemska liberalka Sophia in 't Veld bo kolegom v torek, 27. marca, predlagala, naj ga zavrnejo, saj ogroža pravico do zasebnosti. Odbor bo dan kasneje razpravlja tudi o skrivnih prevozih zapornikov po evropskem nebu v režiji ameriške obveščevalne agencije CIA.
V torek, 27. marca, bo v odboru za mednarodno trgovino na dnevnem redu sporazum proti ponarejanju ACTA, predsednik Martin Schulz pa bo v sredo, 28. marca, na tiskovni konferenci predstavil evropsko državljansko pobudo. Ta sicer stopa v veljavo 1. aprila.
20120322STO41637 Dnevni red plenarnega zasedanja Ta teden v odborih Spored prenosov v živo iz Parlamenta
SL
1
PHOTO
20120124PHT36092.jpg
SL
2
LINK
/plenary/sl/home.html
SL
3
LINK
/committees/sl/home.html
SL
4
LINK
/ep-live/sl/schedule/schedule
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
