Teden : 22-06-2005(b)
EVROPSKI PARLAMENT
Urednik:
Janez Vouk
Sekretariat:
Janja Gaberšek
Tel. v Bruslju (32) 2 283 10 53
Tel. v Strasbourgu (33) 388 17 48 97
Bruselj:
Strasbourg:
PHS 06A065
IP3F03/011
B-1047 Brussels
BP1024, F-67070 Strasbourg
Tel. (32-2) 283 10 53
Tel. (33) 3 88 17 48 97
Fax (32-2) 284 92 53
Fax (33) 3 88 17 29 01
e-mail: TiskovnaSluzba-sl@europarl.eu.int
Internet: http://www.europarl.eu.int/press/index_publi_sl.htm
Zaklju č ek redakcije: petek, 24. junij 2005
Politi č ne skupine
Kot je v veljavi dne 24.06.2005
EPP-ED
PES
ALDE/ ADLE
Zeleni / EFA
GUE / NGL
IND / DEM
UEN
NA
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
15
12
2
7
4
9
5
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
2
24
MT
2
3
5
NL
7
7
5
4
2
2
27
AT
6
7
2
3
18
PL
19
10
4
10
7
4
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Total
268
201
88
42
41
36
27
29
732
Spremembe v zadnjih 90 dneh:
Poslanci, ki odhajajo
Poslanci, ki prihajajo
DEL TURCO, Ottaviano 01.05.2005
KAMALL, Syed Salah 12.05.2005
VILLIERS, Theresa 10.05.2005
BOWLES, Sharon Margaret 12.05.2005
HUHNE, Christopher 10.05.2005
LAVARRA, Vincenzo 24.05.2005
BRESSO, Mercedes 25.05.2005
RIVERA, Giovanni 25.05.2005
HORTEFEUX, Brice 01.06.2005
AUDY, Jean-Pierre 22.06.2005
Politi č ne skupine
EPP-ED
Skupina Evropske ljudske stranke (Krščanskih demokratov) in Evropskih demokratov
PES
Skupina socialdemokratov v Evropskem parlamentu
ALDE/ADLE
Skupina zavezništva liberalcev in demokratov za Evropo
GUE/NGL
Konfederalna skupina Evropske združene levice - Zelene nordijske levice
Zeleni/EFA
Skupina Zelenih/Evropske svobodne zveze
UEN
Skupina združenje za Evropo narodov
IND/DEM
Skupina neodvisnosti in demokracije
NA
Samostojni poslanci
Izjave
Deklaracija v spomin na zasedbo baltiških držav
Dvodnevno plenarno zasedanje Evropskega parlamenta v Bruslju se je v sredo 22. junija 2005 začelo z deklaracijo predsednika Josepa BORRELLA ob 65 obletnici sovjetske vojaške zasedbe baltiških držav Litve, Latvije in Estonije. Poudaril je, da so bile njihovim državljanom med polstoletno okupacijo kršene človekove pravice, bili so žrtve nasilja in deportacij. Evropski parlament je leta 1983 prvič obsodil sovjetsko priključitev dotlej neodvisnih držav, tokrat pa je predsednik Borell dejal , da "je treba v teh težkih časih za Evropsko unijo poudariti, da je vstop baltiških držav k EU prispeval k doseganju svobode in blagostanja njihovih državljanov. Zato si moramo v naši instituciji prizadevati za skupno gradnjo enotne Evrope, ki bo zajemala naše skupne vrednote."
Evropski svet
Evropski parlament o neuspešnem Evropskem svetu
Skupna razprava - Evropski svet / Luksemburško predsedstvo
Poročilo Evropskega sveta in izjava Komisije - Zasedanje Evropskega sveta (Bruselj, 16. in 17. junij 2005)
Izjava Sveta - Semester dejavnosti luksemburškega predsedstva
Prva redna točka sredinega parlamentarnega zasedanja je bila razprava o poročilih Sveta EU in Komisije o iztekajočem se luksemburškem predsedstvu EU ter po zasedanju Evropskega sveta, ki je potekal 16. in 17. junija v Bruslju. Voditelji držav in vlad članic Unije na njem niso namreč sprejeli finančne perspektive EU za leta 2007-2013. in so se sporazumeli le, da si je potrebno vzeti "čas za razmislek" po zastojih pri ratifikaciji Evropske ustave.
Poročilo o šestmesečnem predsedstva Svetu EU je predstavil luksemburški premier Jean Claude JUNCKER , ki ga je večina poslancev ob njegovem prihodu v sejno dvorano pozdravila s stoječimi ovacijami. Uvodoma je povedal, da v času krize ne more biti diplomatski in poudaril, da je luksemburško predsedstvo doseglo veliko zastavljenih ciljev, predvsem glede pakta stabilnosti in rasti, izboljšali so se tudi odnosi z Združenimi državami Amerike in sklenjen sporazum z Rusijo.
V nadaljevanju je opisal pogajanja na Evropskem svetu, ki je trajal 15 ur, ob tem pa je bilo skupno še 65 ur dvostranskih pogovorov. Predstavil je mnenje, da je bilo izhodiščno stališče 6 držav, da se prispevki v evropski proračun omejijo na 1 odstotek BNP zelo trdo, za neuspeh pa je neposredno obtožil britansko vztrajanje pri rabatu "Ni res, da je predsedstvo želelo ukiniti britanski rabat. Želeli smo več solidarnosti za države članice" , je dejal in povedal, da je bila Veliki Britaniji ponujena rešitev, po kateri bi rabat plačevalo 15 starih članic EU, Britanija pa ne bi financirala skupne kmetijske politike (SKP) v 10 novih članicah, ampak bi prispevala za kohezijsko politiko. Rabat bi po teh izračunih znašal 5,5 milijarde evrov letno. Do leta 2013 bi se tako prispevki za SKP realno znižali za 17 odstotkov "Zdaj se je treba usmeriti v prihodnost," je dodal Juncker in pohvalil dobro sodelovanje s Komisijo in Evropskim parlamentom v času predsedstva ter zaključil: "Naša generacija nima pravice uničiti tega, kar so zgradile prejšnje generacije v Evropi. Razvoja se ne da zavrteti nazaj. Generacije za nami bodo želele imeti solidarno, konkurenčno in močno Evropo. Stari Evropejci, naprej! Delajmo skupaj!"
Predsednik Komisije Jose Manuel BARROSO je tudi pohvalil dobro sodelovanje z luksemburškim predsedstvom in pozval k novemu partnerstvu za Evropo ter odkriti, vseevropski razpravi o tem, kakšno Unijo si želimo čez 15 ali 20 let, pri tem pa ne sme biti tabu tem, kot so SKP, širitev, proračun. "Za neuspeh finančne perspektive ni krivo predsedstvo. Bili smo blizu, vendar nekateri niso pokazali solidarnosti, kar pa ne pomeni, da nismo prišli nikamor (..) Številni me sprašujejo: ali ni vodenje Komisije bolj zapleteno po vstopu novih članic. Odgovarjam, da je - vendar vzrok težav ni v novih članicah," je dejal predsednik Komisije.
Vodje največjih političnih skupin v parlamentu so izrazili zahvalo luksemburškemu premierju za dobro predsedovanje. Hans-Gert POETTERING (EPP-ED, DE) je bil prepričan, da Evropa ne potrebuje različnih osi, kot sta francosko-nemška ali nemško britanska, pač pa dobre dvostranske odnose med članicami. "Pogodba iz Nice omogoča poglobljeno sodelovanje med tistimi, ki si to želijo, sicer pa je treba glede ustave izkoristiti čas za premislek." Vodja socialistov Martin SCHULZ (PES, DE) je dejal, da take odkritosti predsedujočega predsednika vlade še ni bil deležen in poudaril, da ni v krizi samo Evropa, ampak predvsem voditelji njenih držav članic. Glede finančne perspektive pa: "Komisija in parlament sta opravila svojo nalogo, za razliko od Sveta EU. Ne morejo vsi za eno mizo govoriti, kako imajo prav in kako pomembne cilje imajo, nato pa nasprotujejo uporabi instrumentov za dosego teh ciljev." Vodja politične skupine liberalcev Graham R. WATSON (ALDE, UK) pa je dejal, da se neuspehu ni bilo mogoče več izogniti po dveh referendumskih "ne" v Franciji in na Nizozemskem. Po njegovem mnenju na Evropskem svetu ni šlo za bitko, kjer bi bila žarišča odpora, ampak za "spopad dveh dinozavrov - francoskega in britanskega. Britanci hočejo britansko Evropo, ne pa evropske Britanije. Francija pa se obnaša kot otok, čeprav geografsko to ni."
Med govorniki v razpravi je nastopil tudi slovenski poslanec Borut PAHOR (PES, SI), ki se je vprašal, ali bo Evropa v krizi lahko izkoristila dilemo, pred katero se je znašla -"Ali bomo sposobni dati zamisli politične unije nek nov zagon nek nov navdih in bomo šli naprej, ali pa se bomo zadovoljili zgolj z nekim skupnim trgom in bomo v tem smislu naredili velik korak nazaj," - in poudaril, da bi morali raziskavam in razvoju nameniti več sredstev kot doslej, rešitve pa iskati v okviru koncepta politične unije.
Za četrtek predvideno glasovanje o skupni resoluciji o Poročilu Evropskega sveta in izjavi Komisije je bilo preloženo .
Predstavitev britanskega predsedovanja Evropski uniji
Izjava Sveta - Akcijski program britanskega predsedstva
Četrtkovo dopoldansko zasedanje Evropskega parlamenta je bilo v celoti namenjeno razpravi o programu polletnega predsedovanja Svetu EU, ki ga bo s 1. julijem prevzela Velika Britanija. Britanski premier Tony Blair je uvodoma dejal, da sicer prihaja v času poglobljene razprave o tem, kakšna naj bo Evropa v prihodnosti, vendar pa je v krizi tudi priložnost za napredek.
Zavrnil je očitke, da je proti socialno pravični Evropi: "Nekateri pravijo, da nasprotujem evropskemu socialnemu modelu. Toda, povejte mi: kakšen socialni model je ta, v katerem je 20 milijonov brezposelnih?" Zatrdil je, da je za Evropo kot političen projekt, ki skrbi za svoje državljane in mora biti za doseganje ciljev tudi gospodarsko uspešna. Orisal je uspehe, ki jih je Evropa dosegla v petih desetletjih miru na stari celini in se dotaknil vprašanja nasprotovanja Evropski ustavi kot primera krize političnih voditeljev, ne političnih institucij. Po njegovem mnenju bi se morali evropski politiki resno vprašati, koliko so v resnici naredili, da bi približali državljanom evropske projekte, kot sta Ustava in Lizbonska strategija.
Glede izidov neuspešnega vrha voditeljev držav in vlad članic EU je britanski premier zatrdil, da ni bil za ukinitev skupne kmetijske politike, kot želijo prikazati nekateri, in proti kompromisnim rešitvam. Zavzemal pa se je, da bi finančna perspektiva ustvarila pogoje za racionalnejši proračun, ki bi se moral spremeniti še pred letom 2013. Poslancem je svojo vizijo drugačnih prednostnih nalog Evrope orisal v šestih točkah: večje naložbe v znanje; razvojno naravnan proračun; implementacija Lizbonske strategije; fleksibilen makroekonomski okvir; učinkovitejši boj proti nezakonitemu priseljevanju in čezmejnem kriminalu ter tesnejše sodelovanje na področju skupne obrambe.
"Takšna Evropa - s sodobnim gospodarstvom in večjo varnostjo - bi bila samozavestna Evropa, ki širitve ne bi videla kot grožnjo, kjer stare članice izgubljajo in nove pridobivajo, ampak kot priložnost za graditev večje in močnejše zveze," je prepričan Blair.
Dodal je še, da si bo v času predsedovanja prizadeval za dosego kompromisa o finančni perspektivi, za sprejetje direktiv o storitvah in delovnem času ter za izpolnitev obveznosti, kot so tiste dane Hrvaški in Turčiji ter za razpravo o Evropi, ki naj bo odkrita in odprta za vse.
Predsednik Evropske komisije Jose Manuel BARROSO je ponovil prepričanje, da je v času krize potrebno doseči soglasje, da bi se izognili zastoju. Komisija naj bi v času britanskega predsedovanja imela posebno vlogo pri vodenju razprave o prihodnosti Evrope in storila konkretne korake za oživitev Lizbonske strategije. Vnovič pa se je zavzel za sprejetje določila o možnosti vmesne revizije bodoče finančne perspektive: "Določilo rabimo zdaj, saj ne vemo, kakšen bo svet leta 2013. Glede na nujnost zadeve ni razumno zdaj vsega postavljati pod vprašaj, je pa razumno sprejeti finančno perspektivo in določilo o vmesni reviziji, da lahko temu ustrezno prilagodimo prednostne naloge."
Voditelji političnih skupin so se različno, večinoma pozitivno odzvali na Blairovo predstavitev predsedovanja.
Hans-Gert POETTERING (EPP-ED, DE) je spet izrazil nasprotovanje "interesnim osem" znotraj Evrope in britanskega premiera spomnil, da je njegov predhodnik John Major v času predsedovanja EU leta 1992 omogočil sprejetje takratne finančne perspektive.
Martin SCHULZ (PES, DE) je njegovo vlogo primerjal s kolesarjem na gorski etapi dirke Tour de France, ki se začenja v četrtek. Dodal je, da mora biti cilj gospodarskih sprememb v Evropi ne le ustvarjanje delovnih mest, ampak ustvarjanje varnih, dobro plačanih delovnih mest, ki bodo omogočila dostojno življenje. O izbiri med naložbami v raziskave in v kmetijstvo pa je povedal, da evropske države trenutno namenjajo za kmetijstvo skupaj 0,48 odstotka BNP, za raziskave pa 0,86 odstotka BNP.
Graham R. WATSON (ALDE, UK): "Prevzeli ste ladjo, ki ne drži smeri in jo je treba usmerit v izzive globalnega gospodarstva - toda: kako boste to naredili s samo 1 odstotkom BNP (kot je predlagani prispevek držav članic v skupni proračun)."
Vodja Zelenih Daniel Marc COHN-BENDIT (Zeleni/EFA, DE) pa je v ognjevitem govoru britanskega premiera "okrcal", ker je v govoru zatrdil, da namerava spreminjati Evropo "Welcome to the club, Tony," je večkrat ponovil in ga pozval, naj, če že posluša glas ljudstva kot v primeru nasprotovanja Evropski ustavi, posluša glas ljudstva tudi tako, da umakne britansko vojsko iz Iraka. O različnih "modelih" za Evropo pa: "Evropa ne more funkcionirati po britanskem modelu, nemškem modelu, francoskem modelu, luksemburškem modelu - Evropa lahko funkcionira le po modelu, ki je zmes modelov... Tony, ne moreš biti le britanski premier, postati moraš predsednik Evrope!"
Imuniteta poslancev in statut
Statut za poslance Evropskega parlamenta
Poročilo: Giuseppe GARGANI (EPP-ED, IT) - Sprememba Sklepa z dne 4. junija 2003 o sprejetju Statuta poslancev Evropskega parlamenta
Postopek na lastno pobudo
Dokument: A6-0189/2005
Razprava: 22.6.2005
Glasovanje: 23.6.2005
Evropski poslanci so v četrtek s 403 glasovi za, 89 proti in 92 vzdržanimi glasovi potrdili resolucijo o spremembah predloga svojega statuta, ki ga je v sredo zvečer predstavil predsedujoči odbora za pravne zadeve Giuseppe GARGANI (EPP-ED, IT). Poročilo podpira kompromisni predlog Sveta EU in bi ga lahko Svet potrdil še v času luksemburškega predsedstva.
Statut tako predvideva, da bi se osnovne poslanske plače z mandatom naslednjega parlamenta (leta 2009) izenačile na 38,5 odstotka osnovne plače sodnika Sodišča Evropskih skupnosti, kar bi trenutno znašalo 7000 evrov. Plače bi se izplačevale iz proračuna EU, kamor bi se odvajal tudi davek na plače. Po sedanjem sistemu prejemajo evropski poslanci plače iz proračunov držav članic, kamor se tudi odvajajo davki, njihova višina pa je določena glede na plače poslancev nacionalnih parlamentov.
Predlog sprememb predvideva prehodno obdobje v dolžini največ dveh mandatov parlamenta (10 let), v katerem bi se država članica lahko odločila za izjemo od določil o višini in izplačilu plač iz evropskega proračuna ter bi uporabljala svojo notranjo zakonodajo. Poslanci pa so zavrnili dopolnilo, ki bi državam članicam omogočalo, da bi z dodatnimi ukrepi naknadno omejile višino plač svojih evropskih poslancev na višino plač, kot jih imajo poslanci nacionalnih parlamentov.
Statut tudi predvideva ukinitev pavšala za povračilo potnih stroškov evropskih poslancev in uvedbo sistema povračil na podlagi dejanskih stroškov službenih potovanj. Predlog uvaja tudi pokojninski sklad za poslance, prispevke pa bo vanj vplačeval Evropski parlament.
Prvi predlog Statuta za poslance Evropskega parlamenta je bil sprejet že leta 1998 in je uvajala načelo enakopravnosti in neodvisnosti poslancev. Zaradi nasprotujočih si mnenj med parlamentom in Svetom EU, predvsem glede plač in povračila stroškov, predlog leta 2001 ni bil sprejet. Leta 2003 je Evropski parlament vnovič sprožil postopek za sprejem statuta in pozval Svet h kompromisni rešitvi, vendar januarja 2004 v Svetu ni dobil zadostne kvalificirane večine.
Kronološka dodatna informacija o statutu (do leta 2003) je na voljo tukaj
Sodstvo in notranje zadeve
Brez notranjih meja in strožji nadzor navzven
Poročilo: Michael CASHMAN (PES, UK) - Predlog uredbe Evropskega parlamenta in Sveta o vzpostavitvi kodeksa Skupnosti o predpisih, ki urejajo gibanje oseb preko meja
Postopek soodločanja, 1. branje
Dokument: A6-0188/2005
Razprava: 22.6.2005
Glasovanje: 23.6.2005
Evropski parlament v četrtek potrdil poročilo Michaela CASHMANA (PES, UK) iz odbora za državljanske svoboščine, pravosodje in notranje zadeve o predlogu uredbe Evropskega parlamenta in Sveta o vzpostavitvi kodeksa Skupnosti o predpisih, ki urejajo gibanje oseb preko meja.
Spremembe, ki jih je sprejel parlament, so plod številnih dolgotrajnih pogajanj s Svetom in Komisijo in naj bi pomenile ravnotežje med strožjim nadzorom in pravicami posameznikov. Zakonodaja je bila tako sprejeta že v prvem branju.
Namen uredbe je popolna odprava nadzora na mejah med državami članicami in okrepitev nadzora na zunanjih mejah Unije. Parlament tako predlaga "način opravljanja nadzora", ki bo upošteval človeško dostojanstvo in ne bo razlikoval med posamezniki glede na njihov spol, rasno ali etnično pripadnost. S tem naj bi preprečili trenutno prakso pogostejšega preverjanja oseb, ki "tujega videza".
Evropski poslanci se tudi zavzemajo za boljšo zaščito pravic posameznikov na drugih področjih: organi za nadzor meja držav članice bodo morali v standardnem obrazcu navesti jasne razloge za zavrnitev vstopa; vsi, ki jim bo vstop zavrnjen, naj bi imeli pravico do pritožbe; države bodo morale zbirati statistične podatke o prepovedih vstopa in razlogih ter jih enkrat letno posredovati Komisiji; države članice bodo morale državljanom tretjih držav jasno povedati, katere dokumente rabijo za vstop.
Predlog uredbe vsebuje številna določila za okrepitev nadzora na zunanjih mejah. Za vse posameznike - tako državljane EU kot državljane tretjih držav - je predviden vsaj minimalno preverjanje njihove istovetnosti in osebnih dokumentov. Mejni organi pa lahko na "nesistematičen način" preverjajo nacionalne in evropske baze podatkov, da "ugotovijo, da oseba ne predstavlja resne grožnje notranji varnosti". Nadzor vstopanja državljanov tretjih držav bo okrepljen in vstopni ter izstopni žigi v njihovih potnih listih bodo odslej obvezni, dokazati bodo tudi morali, da imajo zadostna sredstva za preživljanje v času potovanja.
Potreba po jasni pravni opredelitvi izvajanja mejnega nadzora se je pojavila z vključitvijo schengenskih sporazumov v Amsterdamsko pogodbo leta 1999. Predlagana zakonodaja naj bi začela veljati 6 mesecev po objavi v Uradnem listu EU in bo veljala za Islandijo, Norveško, Švico ter vse države članice razen Velike Britanije in Irske, ker pomeni nadgradnjo schengenskih sporazumov. Danska mora uredbo ratificirati v obdobju 6 mesecev po sprejemu, avtomatično pa bo veljala tudi za 10 novih članic, čeprav naj bi te postale del schengenskega območja šele leta 2007.
Uredba je tudi simboličnega pomena za Evropski parlament, ker gre za prvo uporabo postopka soodločanja pri sprejemanju zakonodaje s tega področja. Parlament ima od januarja 2005 pravico do soodločanja pri sprejemanju zakonodaje o nadzoru meja, vizumskih režimih in politiki priseljevanja.
Proračun
Sprememba evropskega proračuna za letošnje leto
Poročilo: Salvador GARRIGA POLLEDO (EPP-ED, ES), Anne Elisabet JENSEN (ALDE, DK) - Predlog spremembe proračuna 2/2005
Sprememba proračuna 2/2005: letno usklajevanje plač in pokojnin po oddelkih
Proračunski postopek
Dokument: A6-0190/2005
Poslanci so z nezavezujočo resolucijo potrdili predlog spremembe proračuna EU za leto 2005. Sprememba je nastala zaradi dejstva, da je bilo zvišanje plač uslužbencev evropskih institucij glede na rast življenjskih stroškov občutno nižje od prvotno predvidene. Sprememba proračuna bo omogočila, da se bo tako nastali presežek sredstev lahko uporabil v druge namene.
Proračunski nadzor
Večje sodelovanje v boju proti prevaram
Poročilo: Petr DUCHOŇ (EPP-ED, CZ) - Zaščita finančnih interesov Skupnosti
Predlog Uredbe Evropskega parlamenta in Sveta o medsebojni upravni pomoči za zaščito finančnih interesov Skupnosti pred goljufijami in drugimi oblikami nezakonitega ravnanja
Postopek soodločanja
Dokument: A6-0156/2005
Razprava: 22.6.2005
Glasovanje: 23.6.2005
Evropski parlament je v četrtek po prvem branju potrdil poročilo poslanca Petra DUCHOŇA (EPP-ED, CZ) iz odbora za proračunski nadzor o tesnejšem sodelovanju med Komisijo in državami članicami pri varovanju finančnih interesov EU.
Parlament poziva države članice, da naj Evropski urad za boj proti prevaram (OLAF) postane "storitvena platforma" za koordinacijo in izmenjavo informacij. Države naj bi imele tudi možnost zasega ali zamrznitve premoženja v primerih suma prevar.
Informacije in komunikacija
Svetovni vrh o informacijski družbi
Poročilo: Catherine TRAUTMANN (PES, FR) - Informacijska družba
Postopek na lastno pobudo
Dokument: A6-0172/2005
V četrtek so evropski poslanci potrdili poročilo Catherine TRAUTMANN iz odbora za industrijo, raziskave in energijo o drugi fazi Svetovnega vrha o informacijski družbi, ki bo potekal v Tunisu od 16. do 18. novembra 2005.
Poslanci od vrha v Tunisu pričakujejo da bo:
- pomenil napredek v smeri enotne opredelitve pojma "upravljanje z medmrežjem";
- omogočil skupno delovanje glede splošnih spletnih pojmov, kot sta dodeljevanje domen in elektronskih naslovov;
- okrepil mednarodno sodelovanje na področju varnosti in preprečevanje zlorabe svetovnega spleta (vključno z nezaželenimi elektronskimi sporočili), v boju proti kibernetskemu kriminalu (vključno z otroško pornografijo) in poskusi omejevanja različnosti, svobode izražanja in človekovih pravic;
- jasneje opredelil odgovornosti
- zagotovil nevtralnost in medsebojno povezljivost digitalnih tehnologij in platform.
V sredini večerni razpravi je svoje poglede na poročilo predstavila tudi slovenska poslanka Evropskega parlamenta Ljudmila NOVAK (EPP-ED, SI), ki je poudarila pomen zgodnjega izobraževanja o novih tehnologijah, ter dodala, da " po drugi strani (..) družba ne sme izločiti starejših, ki se še vedno bojijo uporabljati sodobno komuniciranje in sodobne medije. Znanih je veliko primerov, ko so državljani raje odšli v pokoj ali so postali brezposelni, kot da bi se navadili uporabljati računalnik."
Varstvo okolja
Nevarne snovi - dopolnitev direktive
Poročilo: Karl-Heinz FLORENZ (EPP-ED, DE) - Omejevanje trženja in uporabe nekaterih nevarnih snovi in pripravkov (RMR)
Predlog Direktive Evropskega Parlamenta in Sveta o devetindvajseti spremembi Direktive Sveta 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov (snovi, razvrščene kot rakotvorne, mutagene ali strupene za razmnoževanje - RMR)
Postopek soodločanja
Dokument: A6-0163/2005
Glasovanje: 23.6.2005
Parlament je po sredini razpravi v četrtek sprejel poročilo Karla-Heinza FLORENZA (EPP-ED, DE) iz odbora za okolje o omejitvah pri trženju in uporabi določenih nevarnih snovi in preparatov, ki so opredeljeni kot c/m/r (kancerogeni, mutageni in reprotoksični). Gre za 346 različnih substanc od katerih 304 že zdaj niso v prosti prodaji.
Poslanci so tako brez dopolnil potrdili predlog Komisije.
Zunanji odnosi
Spodbuda razvoju
Poročilo: Bogdan Adam KLICH (EPP-ED, PL) - Raziskave na področju varnosti – naslednji koraki
Postopek na lastno pobudo
Dokument: A6-0103/2005
Poslanci so potrdili poročilo Bogdana Adama KLICHA (EPP-ED, PL) iz odbora za zunanje zadeve, ki podpira predloge Komisije glede razvoja na področju varnosti v sklopu 7. okvirnega razvojnega programa EU.
Parlament tako predlaga oblikovanje učinkovitega razvojnega programa na ravni EU, ki bi bil sposoben odgovoriti na trenutne in prihodnje varnostne izzive ter bi jasno opredelil evropske potrebe na tem področju. Program naj bi povečal stopnjo varnosti evropskih državljanov in učinkovitost v operacijah v sklopu Evropske obrambne in varnostne politike. Prispeval naj bi tudi k rasti in konkurenčnosti evropskega gospodarstva
Gospodarske in monetarne zadeve
Nadaljevanje reform pakta za stabilnost in rast
Priporočilo za drugo obravnavo: Othmar KARAS (EPP-ED, AT) - Nadzor nad proračunskim stanjem ter nadzor in usklajevanje gospodarskih politik
Dokument: A6-0204/2005
Razprava: 22.6.2005
Glasovanje: 23.6.2005
Evropski parlament je v četrtek z 257 glasovi za, 309 proti in enim vzdržanim glasom zavrnil priporočila poročevalca Othmarja KARASA (EPP-ED, AT) iz odbora za ekonomske in monetarne zadeve za uvedbo strožjih ukrepov iz tako imenovanega preventivnega dela pakta o stabilnosti in rasti.
Poslanci so z nasprotovanjem mnenju matičnega odbora dejansko potrdili skupno stališče Sveta EU brez kakršnihkoli dopolnil.
Drugo
Izidi ostalih glasovanj
Določbe, povezane z izvrševanjem proračuna
Poročilo: David W. MARTIN (PES, UK) - Predlog Uredbe Sveta o spremembi Uredbe (ES) št. 382/2001 v zvezi s prenehanjem njene veljavnosti in nekaterimi določbami, povezanimi z izvrševanjem proračuna
Postopek posvetovanja
Dokument: A6-0154/2005
Glasovanje: 23.6.2005
Poslanci so poročilo sprejeli .
Kakovost statističnih podatkov o čezmernih primanjkljajih
(morebiti) Poročilo: Jean-Claude GAUZES (EPP-ED, FR) -
Predlog Uredbe Sveta o spremembi Uredbe (ES) št. 3605/93 glede kakovosti statističnih podatkov v okviru postopka v zvezi s čezmernim primanjkljajem
Postopek posvetovanja
Dokument: A6-0181/2005
Razprava: 22.6.2005
Glasovanje: 23.6.2005
Poslanci so poročilo sprejeli .
Zamrznitev finančnih sredstev preprodajalcev orožja v Sudanu in Kongu
(morebiti) Poročilo: Jean-Marie CAVADA (ALDE, FR) - Posebni omejevalni ukrepi za nekatere osebe, ki 1. ovirajo mirovni proces in mednarodno pravo v konfliktu v regiji Darfur v Sudanu ter
2. kršijo embargo na orožje glede Demokratične republike Kongo
1. Predlog Uredbe Sveta o uvedbi nekaterih posebnih omejevalnih ukrepov za nekatere osebe, ki ovirajo mirovni proces in kršijo mednarodno pravo v konfliktu v regiji Darfur v Sudanu
2. Predlog Uredbe Sveta o posebnih omejevalnih ukrepih za osebe, ki kršijo embargo na orožje glede Demokratične republike Kongo
Dokumenta: ( A6-0186/2005 in A6-0194/2005 )
Razprava: 22.6.2005
Poslanci so obe poročili sprejeli .
Dostop do zunanje pomoči Skupnosti
Poročilo: Michael GAHLER (EPP-ED, DE) - Predlog Uredbe Evropskega parlamenta in Sveta o dostopu do zunanje pomoči Skupnosti
Postopek soodločanja
Dokument: A6-0182/2005
Razprava: 22.6.2005
Poslanci so poročilo sprejeli .
Grenlandska morska plošča
Poročilo: Henrik Dam KRISTENSEN (PES, DK) - Predlog Uredbe Sveta o vzpostavitvi obnovitvenega načrta za grenlandsko morsko ploščo v okviru Organizacije za ribištvo severozahodnega Atlantika
Postopek posvetovanja
Dokument: A6-0116/2005
Razprava: 22.6.2005
Glasovanje: 23.6.2005
Poslanci so poročilo sprejeli s 540 glasovi za, 12 proti in 12 vzdržanimi glasovi.
Afera Lloyd
Predlog resolusije: Marcin LIBICKI (UEN, PL) -
Dokument: B6-0245/2005
Glasovanje: 23.6.2005
Poslanci so predlog sprejeli .
