Do lažje presaditve organov s skupnimi evropskimi pravili
Javno zdravje
2010-06-28 - 18:10
Kirurg se pripravlja za presaditev darovanih jeter. Skupni evropski prostor za presaditve bi pomagal mnogim bolnikom Velike razlike v številu darovalcev med državami EU Včasih je za rešitev človeškega življenja dovolj že hitra presaditev organa, vendar kljub temu danes v Evropski uniji veliko ljudi umre zato, ker je iskanje ustreznega darovalca preveč zamudno. Evropski poslanci so danes razpravljali o skupnih evropskih pravilih za presaditve organov, ki bi v času povečanega povpraševanja po človeških organih omogočila njihov varen prevoz in presaditev. Glasovanje bo v sredo, 19. maja.
Skoraj 60,000 bolnikov v EU čaka na ustrezne organe, pri čemer jih vsak dan umre 12, ker jih niso dobili pravočasno.
Miroslav Mikolašik (EPP, SK), poročevalec Evropskega parlamenta o tem vprašanju, je pred razpravo pojasnil, da je treba strogo izključiti darovanje organov za denar, saj bi se lahko v nasprotnem primeru razpaslo nezakonito trgovanje z organi. "Prostovoljno in neplačano darovanje, posebej pa zaščita živečih darovalcev, to so glavna načela," je poudaril poslanec.
Če bo Parlament jutri glasoval za skupna pravila, bodo imele države EU tri leta časa, da jih prenesejo v svojo zakonodajo, pravi Mikolašik.
Evropska mreža darovalcev
Več kot 80 odstotkov Evropejcev podpira kartico za darovanje, vendar jo ima le 12 odstotkov. Velike razlike sicer obstajajo tudi med državami. V Španiji imajo na milijon prebivalcev 34.6 donacij organov, v Romuniji pa le 0.5.
Povezovanje darovalcev in tistih, ki organe potrebujejo, znotraj ene same države zelo omejuje možnosti za uspešno ozdravitev bolnikov. Zato so se nekatere države povezale v mreže, kot je Eurotransplant (Avstrija, Belgija, Nizozemska, Luksemburg, Hrvaška, Nemčija in Slovenija) in Scandiatransplant (Švedska, Danska, Finska, Norveška in Islandija), vendar te ne pokrivajo celotne EU.
Vzpostavitev evropskega prostora za darovanje in presaditev organov bi zelo pripomogla k učinkovitejšemu povezovanju darovalcev in prejemnikov organov, še posebej, če bi bila ta mreža podprta s preverjanem kakovosti organov, spodbujanjem ljudi, naj se odločijo za darovanje, in hitrejšimi administrativnimi postopki.
Kako varni so darovani organi?
Poslanci predlagajo, da bi nad kakovostjo in varnostjo darovanih organov bdele neprofitne organizacije, ki bi skrbele, da se spoštujejo standardi na tem področju, od iskanja darovalca preko žetve organov do presaditve.
To bi izboljšalo varnost prejemnikov organov in olajšalo sodelovanje med državami pri povezovanju darovalcev in prejemnikov. "Cilj je imeti več organov za več bolnikov," je ob tem poudaril Mikolašik in dodal, da je danes na voljo veliko kakovostnih organov z dobro sledljivostjo, vendar preprosto ne pridejo do nekaterih držav.
Eurotransplant tako pojasnjuje, da države, ki sodelujejo v njem, izmenjajo 20 odstotkov vseh presajenih organov (okoli 3300), medtem ko mrežo zapustita le dva odstotka organov.
Bolj učinkovite presaditve
Poslanci so sicer danes razpravljali tudi o akcijskem načrtu o presaditvah v obdobju 2009-2013, pri čemer je cilj programa izboljšati kakovost in varnost organov, povečati dostopnost organov in postopke presaditev narediti bolj učinkovite.
Med predlogi v načrtu so tako izmenjava dobrih praks, imenovanje koordinatorjev za postopke presaditev, povečanje ozaveščenosti državljanov pa tudi možnost, da se ljudje izrečejo za darovalce na spletu ali ob tem, ko zaprosijo za potni list.
20100312STO70510
SL
1
PHOTO
20100315PHT70670.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
