VPRAŠANJE ZA USTNI ODGOVOR Z RAZPRAVO O-0052/04
v skladu s členom 108 Poslovnika
predložitev:
Graham Watson
, v imenu skupine ALDE /ADLE
za Svet
Zadeva: Odprava embarga na orožje za Kitajsko
V prihodnjih tednih bodo zunanji ministri EU razpravljali o odpravi embarga na orožje za Kitajsko. Odprava embarga, ki je bil uveden leta 1989, potem ko je prišlo do pobojev na Trgu nebeškega miru, bi bilo napačno sporočilo spričo dejstva, da na področju človekovih pravic ni bilo nobenega jasnega in dejanskega napredka.
Kopičenje orožja in razvoj raket v obalnih pokrajinah blizu tajvanske ožine prav tako kaže na to, da bi bila odprava embarga neprimerna.
Ob upoštevanju poročil o slabem napredku na področju človekovih pravic v okviru dialoga o človekovih pravicah s Kitajsko in ob upoštevanju rasti napetosti v tajvanski ožini na Svet naslavljam naslednje vprašanje:
Je Svet pripravljen podpreti resolucijo EP o prodaji orožja Kitajski (P5_TA(2003)0599), sprejeto 18. decembra 2003, kjer je v prvem odstavku zapisano, da mora Kitajska pokazati znaten napredek na področju človekovih pravic, preden lahko EU razmišlja o odpravi sankcij, in v drugem odstavku, da bi bilo spričo kitajskih groženj Demokratični republiki Kitajski napačno narediti prvi korak k odpravi evropskega embarga na orožje?
Ima Svet namen igrati vlogo poštenega posrednika med Ljudsko republiko Kitajsko in Demokratično republiko Kitajsko pri pripravi mirne rešitve tajvanskega vprašanja?
