Zbiranje prijav za nagrado Evropskega parlamenta za novinarstvo 2011
Institucije
Splošno
2011-01-14 - 09:24
Letos bodo že četrtič podeljene novinarske nagrade Evropskega parlamenta. Namenjene so novinarjem, ki so bistveno prispevali k pojasnjevanju pomembnih tem na evropski ravni ali pa so prispevali k boljšemu razumevanju institucij oziroma politik Evropske unije. Prijave se začnejo zbirati 15. januarja.
Nagrade bodo podeljene v štirih različnih kategorijah: za tiskane medije, spletne medije, televizijsko poročanje in radijsko poročanje. Zmagovalec v posamezni kategoriji bo prejel 5000 evrov.
Prijave na natečaj sprejemamo do 31. marca 2011. Za nagrado se lahko potegujejo posamezniki ali skupine do največ petih novinarjev, ki so ustvarjalci člankov oziroma prispevkov. Članki ali poročila morajo biti objavljeni med 1. aprilom 2010 in 31. marcem 2011 v enem od uradnih jezikov EU. Vsi sodelujoči morajo biti ali državljani EU ali imeti stalno prebivališče v državi članici in morajo biti registrirani kot novinarji.
Natečaj bo potekal dvostopenjsko. Novinarske žirije za oblikovanje ožjih seznamov v 27 državah članicah bodo najprej izbrale nacionalne zmagovalce v posameznih kategorijah. Nato bo žirija za izbor nagrajencev, ki jo bo vodil podpredsednik Evropskega parlamenta, v Bruslju izbrala evropske zmagovalce v štirih kategorijah. Nagrada bo podeljena oktobra 2011.
Obrazci za prijavo in pravilnik o nagradi Evropskega parlamenta za novinarstvo so dostopni na spletni strani (povezava spodaj).
Lanski dobitniki nagrad so bili novinarji z Madžarske, Poljske, Švedske in Velike Britanije.
20110112IPR11570
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
