Pregled dogodkov - Bruselj, 30. in 31. januar 2008
2008-01-25 - 10:45
Na dvodnevnem plenarnem zasedanju se bo Parlament seznanil z zadnjim razvojem dogodkov glede iranskega jedrskega programa in ameriškega raketnega ščita. Osrednji dogodek bo sprejemanje direktive o poštnih storitvah, večina razprav v četrtek pa bo namenjena napredku pri oblikovanju območja svobode, varnosti in pravice v Uniji.
Sreda, 30. januar
Poštne storitve: po obravnavi sredo, bodo poslanci v četrtek najverjetneje potrdili predlog sprememb direktive o notranjem trgu poštnih storitev. Svet EU je namreč v postopku soodločanja v skupno stališče vključil glavna dopolnila poslancev iz prve obravnave, med drugim tudi podaljšanje roka za odprtje trga za dve leti, na 31. december 2010. (poročilo FERBER ).
Iran in raketni ščit: poslance bo že na začetku zasedanja nagovoril generalni sekretar Sveta EU in visoki predstavnik za skupno zunanjo in varnostno politiko Evropske unije Javier Solana . Pri naslednji točki dnevnega reda bodo parlament nagovorili tudi predstavniki Sveta in Komisije.
Evropski raziskovalni prostor: Unija mora storiti več, da bo postala bolj privlačna za raziskovalce iz vsega sveta in ustavila "odliv" svojih najbolj nadarjenih znanstvenikov. Poslanci predlagajo odpravo ovir za prihod raziskovalcev v EU ter uvedbo raziskovalnih bonov in evropskih podoktorskih štipendij, ki bi temeljile na uspešnem programu Erasmus (poročilo GUIDONI ).
Četrtek, 31. januar
Letna razprava o območju svobode, varnosti in pravice: redna letna razprava s predstavniki Sveta EU bo potekala v četrtek dopoldne. Največ pozornosti bo namenjene slovenskemu programu predsedovanja na tem področju.
Sodelovanje posebnih enot za posredovanje v kriznih razmerah: države članice naj bi s pravnim okvirjem uredile sodelovanje policijskih enot v kriznih razmerah. Parlament predlog podpira, vendar želi v besedilo vnesti jasnejše opredelitve pojma "krizne razmere" in oblik sodelovanja med državami (poročilo FRANÇA ). 20080122BRI19370
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-001-SL DOC XML V0//SL
Prosti pretok storitev
Zadnji korak k potrditvi direktive o poštnih storitvah
2008-01-25 - 10:45
Evropski parlament bo po sredini obravnavi v četrtek glasoval najverjetneje potrdil predlog sprememb direktive o notranjem trgu poštnih storitev. Svet EU je namreč v postopku soodločanja v skupno stališče vključil glavna dopolnila poslancev iz prve obravnave, med drugim tudi podaljšanje roka za odprtje trga za dve leti, na 31. december 2010. Poleg novega roka za liberalizacijo trga dostavo poštnih pošiljk do 50 gramov ("rezervirano področje"), prinašajo spremembe tudi izjemo za Ciper, Češko, Grčijo, Latvijo, Litvo, Luksemburg, Madžarsko, Malto, Poljsko, Romunijo in Slovaško. Za te države je rok podaljšan še za dodatni dve leti , torej do 31. 12. 2012. Univerzalna storitev Ponudniki bodo morali tudi po liberalizaciji še vedno ohraniti univerzalno poštno storitev, kar pomeni dostavo poštnih pošiljk po dostopni ceni na celotnem ozemlju države članice. Vsem državljanom Evropske unije bi morali zagotavljati vsaj en sprejem in eno dostavo pošiljk vsak delovni dan, tudi v oddaljenih in težko dostopnih območjih Cene bodo morale biti dostopne in vsem uporabnikom omogočati dostop do ponujenih storitev. Pravila in merila za zagotavljanje dostopnosti pripravijo države, regulativni organi pa spremljajo vse spremembe cen in objavljajo redna poročila. Države bi morale tudi zagotavljati izvajanje brezplačne poštne storitve za slepe in slabovidne osebe. Države članice se lahko odločijo, da bodo kot izvajalce univerzalne storitve za del ali celotno ozemlje države in za različne elemente storitve imenovale eno ali več podjetij. Ob tem morajo jamčiti, da pogoji, pod katerimi se zagotavljajo univerzalne storitve, temeljijo na načelih nepristranskosti, nediskriminatornosti, sorazmernosti in najmanjšega izkrivljanja trga. Imenovanje izvajalcev univerzalne storitve je časovno omejeno. Če bi se pokazalo, da ob tržnih pogojih ni mogoče kriti neto stroškov univerzalne storitve, bi država članica lahko ustanovila kompenzacijski sklad za nadomestila stroškov, kamor bi se stekala sredstva s prispevki ponudnikov storitev (npr. del dobička iz njihovih drugih dejavnosti) in s pristojbinami za uporabnike.
Države bodo imele proste roke pri izbiri preglednih in nediskriminacijskih oblik pomoči ponudnikom za zagotavljanje univerzalne storitve, odločitev o tovrstnih ukrepih pa bo morala temeljiti na jasnih izračunih stroškov in analizah razmer na trgu. Od načela, da cene storitev odražajo običajne tržne pogoje in stroške, se lahko odstopa samo z namenom zaščite javnih interesov. Vzajemnost Direktiva monopolistom z "rezerviranim področjem" iz držav, ki še ne bi odprle trga, prepoveduje opravljanje storitev v tistih državah, ki so svoje trge že liberalizirale. Svoje trge poštnih storitev so že dokončno sprostile Finska, Nemčija, Nizozemska, Švedska in Velika Britanija. Delovna zakonodaja in ostali pogoji Direktiva določa, da morajo države od izbranega ponudnika storitev zahtevati popolno spoštovanje z nacionalno ali evropsko zakonodajo določenih temeljnih pravic zaposlenih, vključno s pravico pogajati se, sklepati in uresničevati kolektivne pogodbe in pravico do stavke. Države članice lahko izvajalcu naložijo tudi dodatne pogoje, ki jih mora izpolnjevati za pridobitev dovoljenja: zagotavljanje spoštovanja zaupnosti pošiljk, varnost distribucijskega sistema ob dostavi nevarnih pošiljk in upoštevanje določil o delovnih pogojih in socialnem zavarovanju, kot jih določa nacionalna delovna zakonodaja ali kolektivne pogodbe med socialnimi partnerji. Vsa podjetja, ki nudijo poštne storitve, bodo morala imeti pregledne, enostavne in poceni postopke za obravnavo pritožb uporabnikov, še zlasti v primeru izgube, kraje, poškodbe ali neizpolnjevanja standardov kakovosti storitev. Sistem bi moral omogočati tudi povračilo ali odškodnino. Ozadje predloga Direktiva o poštnih storitvah (97/67/EC) naj bi državljanom EU zagotavljala dostop do univerzalne poštne storitve in je predvidevala popolno odprtje trga storitev z letom 2009. Spremembe so ta rok podaljšale za dve oziroma štiri leta. Sedaj veljavna direktiva je "rezervirano območje" (teža poštnih pošiljk) za monopoliste znižala s 350 gramov na 100 gramov in nato leta 2002 na sedanjih 50 gramov. "Rezervirano območje" naj bi se v večini držav članic odpravilo z letom 2011, po vsej Uniji pa dokončno leta 2013. Podatki Komisije kažejo, da je kar 85 odstotkov vseh pošiljk tako imenovana poslovna pošta , torej pošiljke podjetij strankam ali pošta med podjetji. Na leto je v Evropi odposlanih 135 milijard poštnih pošiljk, skupni letni promet ponudnikov poštnih storitev pa je 88 milijard evrov . V poštnem sektorju je zaposlenih 5,3 milijona ljudi, te storitve pa predstavljajo približno en odstotek BDP Evropske unije.
Priporočilo za drugo obravnavo: Markus Ferber (A6-0505/2007) - Popolno oblikovanje notranjega trga poštnih storitev v Skupnosti
Postopek soodločanja, 2. branje
Razprava: sreda, 30. januar 2008
Glasovanje: četrtek, 31. januar 2008
Priporočilo za drugo obravnavo: Markus Ferber - Popolno oblikovanje notranjega trga poštnih storitev v Skupnosti (COD)
-//EP//TEXT REPORT A6-2007-0505 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-COVER-SL DOC XML V0//SL
-//EP//TEXT IM-PRESS 20080122BRI19370 ITEM-002-SL DOC XML V0//SL
Zunanji odnosi
Parlament o Iranu ter raketnem ščitu
2008-01-25 - 10:45
Evropske poslance bo že na začetku zasedanja nagovoril generalni sekretar Sveta EU in visoki predstavnik za skupno zunanjo in varnostno politiko Evropske unije. Pri naslednji točki dnevnega reda bodo parlament nagovorili tudi predstavniki Sveta in Komisije. Javier Solana bo poslancem predstavil stališče EU do razmer v Iranu. Solana se je sicer Saidom Džaalilijem, z iranskim pogajalcem glede vprašanja razvoja jedrskega programa, nazadnje srečal 23. januarja. Iranski pogajalec se je takrat sestal tudi s člani parlamentarnega odbora za zunanje zadeve. Stalne članice Varnostnega sveta ZN (ZDA, Rusija, Velika Britanija, Francija in Kitajska) ter Nemčija pa so se 22. januarja v Berlinu dogovorile o predlogu resolucije, ki jo bodo predložile v sprejem Varnostnemu svetu v prihodnjih tednih.
Predstavniki Sveta EU in Komisije pa bodo Evropskemu parlamentu pojasnili, kakšno je trenutno stanje glede načrtovanega ameriškega protiraketnega ščita v Evropi.
Izjava Visokega predstavnika za skupno zunanjo in varnostno politiko in Komisije - Razmere v Iranu
Izjavi Sveta in Komisije - Protiraketni ščit Združenih držav Amerike
Razprava: sreda, 30. januar 2008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-001-SL DOC XML V0//SL
-//EP//TEXT IM-PRESS 20080122BRI19370 ITEM-003-SL DOC XML V0//SL
Energija
Akcijski načrt za energetsko učinkovitost
2008-01-25 - 10:45
Poročilo na lastno pobudo odbora za industrijo je odgovor na dokument Komisije iz leta 2006 z naslovom "Akcijski načrt za energetsko učinkovitost: uresničitev možnosti". Poslanci se strinjajo s zastavljenimi smernicami, obenem pa pozivajo države članice, naj izboljšajo izvajanje zakonodaje o energetski učinkovitosti. Številne raziskave kažejo, da je potrebno do leta 2015 drastično zmanjšati izpuste ogljika, če bi želeli doseči, da bo povprečna rast temperature po svetu nižja od 2ºC. Učinkovita uporaba energije je najkrajša in stroškovno najučinkovitejša pot za zmanjšanje izpustov ogljika, obenem pa bi tudi zmanjšala evropsko odvisnost od uvoza energije.
Odbor je predloge, ki jih je pripravila poročevalka Fiona HALL (ALDE, UK), podprl s soglasjem, pri čemer poudarja, da je cilj - predlagan tudi v nedavno predstavljenem zakonodajnem paketu Komisije - izboljšati učinkovitost za več kot 20 odstotkov do leta 2020 tehnično in gospodarsko popolnoma izvedljiv.
Poslanci se podpirajo temeljne cilje načrta: zagotoviti državljanom EU energetsko najbolj učinkovito infrastrukturo, stavbe, aparate, proizvodne postopke, prevozna sredstva in sisteme za prenos energije, pri čemer jih je treba spodbujati k čimbolj učinkoviti porabi.
Nezadostno izvajanje
Člani odbora so kritični, ker so bili do 1. septembra 2007 v celoti uresničeni samo trije od enaindvajsetih ukrepov Komisije, načrtovanih v akcijskem načrtu za lansko leto. Parlamentarci tudi obsojajo neuspeh številnih vlad držav članic, ker niso prednostno zagotovile takojšnjega in popolnega prenosa ter spoštovanja zakonodaje o energetski učinkovitosti kljub govorjenju o soočanju s podnebnimi spremembami in zmanjšanju uvoza energije v EU.
Odbor še poziva Komisijo, naj določi minimalne standarde energetske učinkovitosti za vse načine prevoza in tudi dvigne delež financiranja iz strukturnih ter kohezijskih skladov s 3 na najmanj 5 odstotkov za izboljšanje energetske učinkovitosti stanovanjskih zgradb. Med predlogi, ki naj bi jih pripravila Komisija, bi morala biti po mnenju poslancev tudi obvezujoča zahteva za vse nove stavbe, ki potrebujejo gretje in/ali hlajenje, da so od leta 2011 zgrajene po standardih za pasivne hiše.
Poročilo: Fiona Hall (A6-0003/2008) - Akcijski načrt za energetsko učinkovitost: uresničitev možnosti
Poročilo na lastno pobudo
Razprava: sreda, 30. januar 2008
Glasovanje: četrtek, 31. januar 2008 Poročilo: Fiona Hall - Akcijski načrt za energetsko učinkovitost: uresničitev možnosti
-//EP//TEXT REPORT A6-2008-0003 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-002-SL DOC XML V0//SL
-//EP//TEXT IM-PRESS 20080122BRI19370 ITEM-004-SL DOC XML V0//SL
Okolje
Izidi konference na Baliju
2008-01-25 - 10:45
Poslanci se bodo seznanili z izidi mednarodne konference o podnebnih spremembah, ki je potekala konec decembra na indonezijskem otoku Bali. Začasni parlamentarni odbor za vprašanja podnebnih sprememb sicer pozdravlja načrt, ki predvideva, da bi bilo treba o vprašanju zmanjšanja izpustov ogljika doseči dogovor do leta 2009. Poslanci pa obžalujejo, da na konferenci ni bil dosežen dogovor o upoštevanju opozoril znanstvenikov glede segrevanja ozračja.
Izjavi Sveta in Komisije - Izidi konference o podnebnih spremembah (Bali)
Razprava: sreda, 30. januar 2008
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-003-SL DOC XML V0//SL
-//EP//TEXT IM-PRESS 20080122BRI19370 ITEM-005-SL DOC XML V0//SL
Raziskave in inovacije
Poslanci podpirajo zamisel o evropskem raziskovalnem prostoru
2008-01-25 - 10:45
Evropska unija mora storiti več, da bo postala bolj privlačna za raziskovalce iz vsega sveta in ustavila "odliv" svojih najbolj nadarjenih znanstvenikov. Odbor za industrijo v svojem poročilu o evropskem raziskovalnem prostoru predlaga odpravo ovir za prihod raziskovalcev v Unijo ter uvedbo raziskovalnih bonov in evropskih podoktorskih štipendij, ki bi temeljili na uspešnem programu Erasmus. V dokumentu, ki ga je pripravil Umberto GUIDONI (GUE/NGL, IT), poslanci ugotavljajo, da EU zaostaja za zastavljenim ciljem o povečanju naložb v raziskave in razvoj na 3 odstotke BDP do leta 2010. Podatki kažejo, da znaša povprečje v EU samo 1,84 odstotka BDP v primerjavi z 2,68 odstotka v ZDA in 3,18 odstotka na Japonskem. V Evropi ti stroški nihajo med 0,39 odstotka v Romuniji in 0,4 odstotka na Cipru ter 3,86 odstotka na Švedskem.
Lažji dostop v Unijo za raziskovalce z vsega sveta
Poslanci se zavzemajo, da je treba preprečiti nadaljnji odliv sposobnih evropskih raziskovalcev iz Unije, zato poziva k sprejetju ukrepov, s katerimi bi raziskovalce zadržali oziroma jih privedli nazaj. Gre predvsem za zagotovitev širokih možnosti za njihovo poklicno pot in privlačnih delovnih pogojev.
Odbor tudi zagovarja odpravo nacionalnih ovir, ki otežujejo dostop raziskovalcev do EU. Med njimi so nezadostno priznavanje pridobljenih socialnih pravic, davčne neugodnosti in težave s selitvijo družine. Države članice bi zato morale svoje predpise ustrezno spremeniti, da bodo imeli raziskovalci iz držav članic in tretjih držav primerljive delovne pogoje ter bi lahko nemoteno opravljali raziskovalno delo.
Po mnenju poslancev bi bilo treba znanstveno sodelovanje Unije povezati z njeno zunanjo politiko in razvojem programov pomoči. Komisijo pozivajo, naj sprejme ukrepe za izboljšanje sodelovanja z znanstveniki iz držav v razvoju pri mednarodnih projektih in naj v svetovnem merilu spodbuja dostop do obstoječe intelektualne lastnine. Odbor tudi podpira predlog Komisije za vzpostavitev sistema modre karte, ki bi bil velikega pomena za človeške vire na področju znanosti in tehnologije.
Raziskovalni boni in podoktorske štipendije
Eden od načinov za izboljšanje mobilnosti raziskovalcev bi po mnenju odbora lahko bila uvedba raziskovalnih bonov, ki bi jih uporabljali raziskovalci v drugih državah članicah, gostiteljskih institucijah in univerzah. Z dodatno ustvarjenimi sredstvi bi prispevali k tekočim raziskavam, zanimivim za tuje raziskovalce in posledično bi se povečal interes raziskovalnih institucij za privabljanje najbolj nadarjenih znanstvenikov.
Poslanci poudarjajo pomen mobilnosti raziskovalcev ter podpirajo načrte za njeno povečanje, zato predlagajo Komisiji in državam članicam, naj razmislijo o uvedbi evropskih podoktorskih štipendij in izobraževalnih programov, ki bodo temeljili na zelo uspešnem programu Erasmus.
Prost dostop do znanja
Naložbe v tehnološko infrastrukturo, funkcionalnost in elektronske navzkrižne reference so na znanstvenem področju omogočile pomembne izboljšave pri širjenju in uporabi znanstvenih informacij. Z razširjenjem interneta so se pojavile tudi številne priložnosti za eksperimentiranje z novimi modeli. Parlamentarci zato poudarjajo pomen spoštovanja pravice avtorjev do izbire in pravic intelektualne lastnine, zagotavljanja nadaljnjih kakovostnih medsebojnih pregledov ter zanesljive in varne hrambe del. Učinek in izvedljivost alternativnih modelov, kot je razvoj prostega dostopa, bi morali oceniti s pilotskimi projekti.
Koncept odprte inovativnosti, po katerem javni in zasebni sektor postaneta zaveznika in izmenjujeta znanje, je po mnenju poslancev sprejemljiv, vendar pod pogojem, da se razvije pravičen sistem, ki bo našel ravnotežje med prostim dostopom do znanstvenih rezultatov in njihovo uporabo v zasebnem sektorju. Poudarjajo tudi, da bi morala industrija za uporabo javnega znanja plačati pošteno in pravično nadomestilo.
Poročilo: Umberto Guidoni (A6-0005/2008) - Evropski raziskovalni prostor: Nove perspektive
Poročilo na lastno pobudo
Razprava: sreda, 30. januar 2008
Glasovanje: četrtek, 31. januar 2008 Poročilo: Umberto Guidoni - Evropski raziskovalni prostor: Nove perspektive
-//EP//TEXT REPORT A6-2008-0005 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-004-SL DOC XML V0//SL
-//EP//TEXT IM-PRESS 20080122BRI19370 ITEM-006-SL DOC XML V0//SL
Pravosodje in notranje zadeve
Resolucija o evropski strategiji za Rome
2008-01-25 - 10:45
Parlament bo po razpravi o poslanskem vprašanju glede evropske strategije za Rome, ki je bila na dnevnem redu zasedanja v Strasbourgu, v Bruslju sprejemal resolucijo o tej problematiki. V razpravi 16. januarja so poslanci večkrat poudarili, da so Romi v EU še vedno pogosto žrtve diskriminacije, ki se kaže predvsem o oteženem dostopu do izobraževanja, zaposlitve, stanovanj in zdravstvenega varstva. Na te probleme bi morala zato ustrezno odgovoriti evropska strategija, ki bi spodbudila ukrepe za boljšo integracijo Romov na lokalni, nacionalnih in evropski ravni.
Predlog resolucije še poziva k oblikovanju organa v sklopu Komisije, ki bo nadzoroval izvajanje strategije, Parlament pa se tudi zavzema za sklic konference o romski problematiki.
Predlogi resolucij - Evropska strategija za Rome
Razprava: 16. januar 2008
Glasovanje: četrtek, 31. januar 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-005-SL DOC XML V0//SL
-//EP//TEXT IM-PRESS 20080122BRI19370 ITEM-007-SL DOC XML V0//SL
Pravosodje in notranje zadeve
Letna razprava o območju svobode, varnosti in pravice
2008-01-25 - 10:45
Redna letna razprava s predstavniki Sveta EU o napredku pri razvoju območja svobode, varnosti in pravice bo potekala v četrtek dopoldne. Največ pozornosti bo namenjene slovenskemu programu predsedovanja na tem področju, ki sta ga notranji minister Dragutin Mate in pravosodni minister Lovro Šturm sicer že predstavila 22. januarja pristojnemu parlamentarnemu odboru. Osnovne smernice programa Sveta EU so del 18 mesečnega predsedovanja tria Nemčije, Portugalske in Slovenije. Glavne dejavnosti na področju notranjih zadev in pravosodja so:
- azilna politika, vključno z oblikovanjem skupnega evropskega sistea za azil;
- preprečevanje nezakonitega priseljevanja in nadzor zunanjih meja Unije;
- urejanje statusa zakonitih priseljencev;
- krepitev sodelovanja evropskih policij in sprememba statusa Europola;
- boj proti terorizmu in organiziranemu kriminalu;
- uvedba druge generacije Schengenskega informacijskega sistema (SIS II) ter širitev schengenskega območja;
- pravna gotovost na področju družinskega prava (razlike med nacionalnimi zakonodajami in določitev pristojnosti v primeru sporov).
Številni elementi zakonodaje s področja svobode, varnosti in pravice, kjer ima Parlament trenutno le pristojnost posvetovanja, bodo z začetkom veljavnosti Reformne pogodbe (predvidoma leta 2009) prešli v pristojnost soodločanja, kar pomeni večjo moč Evropskega parlamenta pri oblikovanju te zakonodaje.
Letna razprava o napredku na področju svoboščin, varnosti in pravic (člena 2 in 39 PEU)
Ustna vprašanja - Jean-Marie Cavada v imenu Odbora za državljanske svoboščine, pravosodje in notranje zadeve: - B6-0006/2008 (Svet) in B6-0007/2008 (Komisija)
Razprava: četrtek, 31. januar 2008
Glasovanje bo potekalo na marčevskem zasedanju
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-006-SL DOC XML V0//SL
-//EP//TEXT IM-PRESS 20080122BRI19370 ITEM-008-SL DOC XML V0//SL
Pravosodje in notranje zadeve
Sodelovanje posebnih enot za posredovanje v kriznih razmerah
2008-01-25 - 10:45
Poslanci bodo v postopku posvetovanja obravnavali predlog sklepa, s katerim naj bi se med državami članicami izboljšalo sodelovanje posebnih policijskih enot za posredovanje v kriznih razmerah. Pristojni odbor za notranje zadeve predlog podpira, vendar želi v besedilo vnesti jasnejše opredelitve pojma "krizne razmere" in oblik sodelovanja med državami. Nobena posamezna država članica nima na voljo zadostnih virov, sredstev in strokovnega znanja za učinkovito reševanje vseh vrst specifičnih ali obsežnih kriznih razmer, ki zahtevajo posebno posredovanje. Možnost, da lahko vsaka članica za pomoč zaprosi drugo članico, je zato bistvenega pomena, tovrstno sodelovanje pa mora potekati po določenih pravilih.
Predlog sklepa opredeljuje splošna pravila o odgovornosti, tudi kazenski, ki bi nastala ob morebitni škodi med posredovanjem. Predpisuje tudi postopek za zaprositev za pomoč in predvideva skupne sestanke in usposabljanje ustreznih organov. Policisti, ki bi sodelovali v operacijah na ozemlju druge članice, bi nosili svoje uniforme z običajnimi oznakami in lahko uporabili službeno orožje v skladu s predpisi.
Odbor za notranje zadeve v poročilu, ki ga je pripravil Armando FRANÇA (PES, PT), predlaga dopolnila, ki podrobneje opredeljujejo pojem "krizne razmere" ter iz besedila izločajo določila o kazenski odgovornosti, saj ta vprašanja ureja že Prümska pogodba.
Pogodba, poimenovana po nemškem mestu, kjer je bila podpisana leta 2005, je od lani del pravnega okvira unije. Predvideva okrepljeno sodelovanje na področju notranjih zadev, predvsem lažje mednarodno poizvedovanje o profilih DNK s pomočjo neposrednega dostopa do nacionalnih zbirk podatkov hitrejša izmenjavo podatkov o prsnih odtisih. Izvajanje določb pogodbe bi tudi omogočilo več skupnih operativnih dejavnosti na področju policijskega sodelovanja.
Sklep Sveta pa državam članicam še vedno omogoča izvajanje veljavnih in sklepanje novih dvostranskih ali večstranskih meddržavnih sporazumov o policijskem sodelovanju, če jim ti omogočajo razširitev ali poglobitev ciljev tega dokumenta.
Poročilo: Armando França (A6-0507/2007) - Sodelovanje med posebnimi enotami za posredovanje držav članic
Postopek posvetovanja
Razprava in glasovanje: četrtek, 31. januar 2008 Poročilo: Armando França - Sodelovanje med posebnimi enotami za posredovanje držav članic (CNS)
-//EP//TEXT REPORT A6-2007-0507 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-007-SL DOC XML V0//SL
-//EP//TEXT IM-PRESS 20080122BRI19370 ITEM-009-SL DOC XML V0//SL
Pravosodje in notranje zadeve
Poenostavljen nadzor na zunanjih mejah Unije
2008-01-25 - 10:45
Z odločbo o uvedbi poenostavljenega režima kontrole oseb na zunanjih mejah bodo države članice EU, ki še niso v schengenskem območju (Bolgarija, Ciper in Romunija) enostransko priznale schengenske vizume in dovoljenja za bivanje kot enakovredne njihovim nacionalnim vizumom za namene tranzita. Druga odločba pa omogoča enostransko priznanje vizumov in dovoljenj za bivanje Švice ter Lihtenštajna kot listin za vstop v schengensko območje za namen tranzita. Predlog odločbe je prvotno zajemal tudi države, ki so vstopile v schengensko območje konec decembra 2007, redakcijsko dopolnilo parlamentarnega odbora za notranje zadeve pa besedilo popravlja tako, da bodo določbe veljale le za tri države, ki ostajajo zunaj območja.
Listine, izbrane za režim priznanja, so:
- enotni vizum, ki ga izda schengenska država v skladu s skupnimi pravili,določenimi v Skupnih konzularnih navodilih (tranzit, kratkoročno bivanje ali potovanje, skupinski vizum);
- nacionalni vizumi za daljše bivanje, ki jih izda schengenska država v skladu s
svojo nacionalno zakonodajo;
- dovoljenja za prebivanje, ki jih izda schengenska država;
- nacionalni vizumi za kratkoročno in daljše bivanje kot tudi dovoljenja za prebivanje, izdana s strani države članice, ki je pristopila k Evropski uniji leta 2004;
- nacionalni vizumi za kratkoročno in daljše bivanje kot tudi dovoljenja za prebivanje, ki jih izdata Bolgarija in Romunija.
Državljani tretjih držav s schengenskimi vizumi tako ne bodo rabili posebnih vizumov za vstop na Ciper, v Bolgarijo ali Romunijo, nove članice schengenskega območja pa bodo bolgarske in romunske vizume ali dovoljenja za prebivanje priznavale kot tranzitne vizume.
Parlament predlaga, da bi listine veljale za tranzit, ki ni daljši od petih dni, odločba pa bi veljala začasno, do vstopa treh držav v schengensko območje.
Švica in Lihtenštajn
Posebna odločba, ki jo Parlament prav tako sprejema v postopku soodločanja, pa bo omogočila enostransko priznanje vizumov in dovoljenj za bivanje Švice ter Lihtenštajna kot listin za vstop v schengensko območje za namen tranzita.
Poročili: Michael Cashman (A6-0511/2007) - Poenostavljeni režim kontrole oseb na zunanjih mejah Unije in Panayiotis Demetriou (A6-0509/2007) - Poenostavljeni režim kontrole oseb na zunanjih mejah Unije (Švica in Lihtenštajn)
Glasovanje (čl. 131 Poslovnika): četrtek, 31. januar 2007 Poročilo: Michael Cashman - Poenostavljeni režim kontrole oseb na zunanjih mejah Unije Poročilo: Panayiotis Demetriou - Poenostavljeni režim kontrole oseb na zunanjih mejah Unije (Švica in Lihtenštajn)
-//EP//TEXT REPORT A6-2007-0511 0 NOT XML V0//SL
-//EP//TEXT REPORT A6-2007-0509 0 NOT XML V0//SL
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080122BRI19370 FULL-TEXT DOC XML V0//SL
-//EP//TEXT IM-PRESS 20080122BRI19370 ITEM-008-SL DOC XML V0//SL
-//EP//TEXT IM-PRESS 20080122BRI19370 ITEM-COVER-SL DOC XML V0//SL
-//EP//TEXT IM-PRESS 20080122BRI19370 ITEM-001-SL DOC XML V0//SL
-//EP//TEXT IM-PRESS 20080122BRI19370 ITEM-002-SL DOC XML V0//SL
-//EP//TEXT IM-PRESS 20080122BRI19370 ITEM-003-SL DOC XML V0//SL
-//EP//TEXT IM-PRESS 20080122BRI19370 ITEM-004-SL DOC XML V0//SL
-//EP//TEXT IM-PRESS 20080122BRI19370 ITEM-005-SL DOC XML V0//SL
-//EP//TEXT IM-PRESS 20080122BRI19370 ITEM-006-SL DOC XML V0//SL
-//EP//TEXT IM-PRESS 20080122BRI19370 ITEM-007-SL DOC XML V0//SL
-//EP//TEXT IM-PRESS 20080122BRI19370 ITEM-008-SL DOC XML V0//SL
-//EP//TEXT IM-PRESS 20080122BRI19370 ITEM-009-SL DOC XML V0//SL
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080122BRI19370 ITEM-COVER-SL DOC XML V0//SL
-//EP//TEXT IM-PRESS 20080122BRI19370 ITEM-001-SL DOC XML V0//SL
-//EP//TEXT IM-PRESS 20080122BRI19370 ITEM-002-SL DOC XML V0//SL
-//EP//TEXT IM-PRESS 20080122BRI19370 ITEM-003-SL DOC XML V0//SL
-//EP//TEXT IM-PRESS 20080122BRI19370 ITEM-004-SL DOC XML V0//SL
-//EP//TEXT IM-PRESS 20080122BRI19370 ITEM-005-SL DOC XML V0//SL
-//EP//TEXT IM-PRESS 20080122BRI19370 ITEM-006-SL DOC XML V0//SL
-//EP//TEXT IM-PRESS 20080122BRI19370 ITEM-007-SL DOC XML V0//SL
-//EP//TEXT IM-PRESS 20080122BRI19370 ITEM-008-SL DOC XML V0//SL
-//EP//TEXT IM-PRESS 20080122BRI19370 ITEM-009-SL DOC XML V0//SL
