Vprašanje za čas za vprašanja H-000166/2011
za Komisijo
Delno zasedanje: maj 2011
Člen 116 poslovnika
Iliana Malinova Iotova
(S&D) Zadeva: Izvajanje direktive 2009/138/ES
Evropski parlament in Svet sta 25. novembra 2009 sprejela direktivo 2009/138/ES o začetku opravljanja in opravljanju dejavnosti zavarovanja in pozavarovanja (Solventnost II). Ta direktiva bi morala načeloma stopiti v veljavo v državah članicah 31. decembra 2012.
Ali se izjeme, predvidene v uvodu te direktive (uvodne izjave 4, 5, 6, 19, 20, 84 in 85), in izjeme iz področja uporabe iz oddelka 2, člen 4, nanašajo na družbe za prostovoljno zdravstveno zavarovanje v Bolgariji?
Ali se lahko družbe za prostovoljno zdravstveno zavarovanje doda na seznam institucij, za katere se ta direktiva ne uporablja (drugi del, člen 8)?
Ali se direktiva avtomatično uporablja za družbe za prostovoljno zdravstveno zavarovanje ali so izključene iz področja uporabe te direktive?
Ali lahko, tudi po prenosu direktive, družbe za prostovoljno zdravstveno zavarovanje še naprej ostanejo v okviru področja uporabe bolgarske zakonodaje o zdravstvenem zavarovanju in v pristojnosti nacionalne zakonodaje na področju zdravja, ter ne zakonika o zavarovanju?
