VPRAŠANJE ZA USTNI ODGOVOR Z RAZPRAVO O-0025/09
v skladu s členom 108 Poslovnika
predložila
Jan Marinus Wiersma
in
Erika Mann
, v imenu skupine PSE ,
Daniel Caspary
in
Robert Sturdy
, v imenu skupine PPE-DE ,
Cristiana Muscardini
in
Eugenijus Maldeikis
, v imenu skupine UEN
za Komisijo
Zadeva: Začasni trgovinski sporazum med EU in Turkmenistanom
Ali lahko Komisija Evropskemu parlamentu pojasni naslednje:
Zaradi katerih konkretnih vzrokov Komisija meni, da je prav zdaj upravičeno podpisati začasni trgovinski sporazum?
Zakaj želi Komisija nadaljevati ta postopek, upoštevajoč splošne razmere v Turkmenistanu, zlasti na področju človekovih pravic, demokracije in svobode veroizpovedi?
Kakšni so komentarji Komisije na več poročil nevladnih organizacij in na druga relevantna mnenja v Turkmenistanu o razmerah v državi?
Kako bo začasni trgovinski sporazum konkretno izboljšal odnose med EU in Turkmenistanom? Na podlagi česa Komisija ocenjuje, da bo EU po sklenitvi začasnega trgovinskega sporazuma uspešna pri prizadevanju za spoštovanje človekovih pravic v Turkmenistanu? Zakaj meni, da je sklenitev omenjenega sporazuma za EU učinkovitejši način za promocijo človekovih pravic v tej državi?
Kako bi lahko začasni trgovinski sporazum konkretno izboljšal razmere v Turkmenistanu, zlasti v zvezi s spoštovanjem človekovih pravic in demokracijo? Ali bo sporazum o partnerstvu vseboval jasno odložno klavzulo o človekovih pravicah?
Ali bo Komisija začasno ustavila izvajanje omenjenega trgovinskega sporazuma, če bo to zahteval Evropski parlament? Ali bo sporazum o partnerstvu vseboval klavzulo o reviziji?
