Vprašanje za ustni odgovor O-0142/2010
za Komisijo
Člen 115 poslovnika
Sharon Bowles
,
Louis Michel
v imenu skupine ALDE Zadeva: Poročanje posameznih držav za podjetja, ki kotirajo na borzi EU
V ZDA je Dodd-Frankov zakon o reformi Wall Streeta in varstvu potrošnikov nedavno temeljito reformiral pravila, ki urejajo zagotavljanje finančnih storitev. Te zahtevajo od podjetij, ki kotirajo na newyorški borzi NYSE, objavo določenih informacij. Tako morajo na primer podjetja, ki pridobivajo nafto, plin in ki se ukvarjajo z rudarjenjem ter so registrirana pri Ameriški komisiji za vrednostne papirje in borzo, javno objaviti svoje dobičke kot tudi plačilne bilance. Ta objava bo zmanjšala korupcijo in nezakonite kapitalske tokove, ki so povzročili veliko revščino in konflikte v številnih državah, bogatih z viri. Predlog spremembe k direktivi o preglednosti (2004/109/ES ), ki od posameznih držav zahteva poročanje, bi lahko v Evropski uniji ta ukrep razširil na tista podjetja, ki kotirajo na evropskih borzah.
Sporočilo Komisije z dne 21. aprila 2010 ugotavlja povečano zanimanje za poročanje posameznih držav za pomoč pri boju proti korupciji in nezakonitim kapitalskim tokom. Posledično se je v svoji izjavi z dne 22. septembra 2010 obvezala k ocenjevanju izvedljivosti zahteve, da bi določeni izdajatelji delnic, katerih vrednostni papirji so sprejeti v trgovanje na reguliranem trgu, v svojih letnih finančnih poročilih objavili ključne finančne informacije glede svojih dejavnosti v tretjih državah.
Katere konkretne ukrepe je Komisija predvidela v prihodnje? Kako si Komisija razlaga zamudo pri urejanju na tem področju glede na ZDA? Ali je Komisija ustrezno pozvala upravni odbor za mednarodne računovodske standarde, naj sprejme standarde poročanja za posamezne države?
Poleg tega bo Dodd-Frankov zakon zahteval od podjetij, katerih proizvodi vsebujejo kaserit (kostirna ruda), koltan, volfram ali zlato, naj sporočijo Komisiji za vrednostne papirje, ali te minerale pridobivajo iz Demokratične republike Kongo ali sosednjih držav. Podjetja bodo morala podrobno določiti ukrepe, ki so jih sprejela, da preprečijo pridobivanje teh mineralov od oboroženih skupin iz Demokratične republike Kongo, ki so zagrešili množične poboje in druga grozodejstva. Zakon ravno tako določa, da se vse objavljene informacije neodvisno pregledajo. Čeprav je Evropa leta 2008 prevzela pobudo pri usklajevanju mednarodnih delovnih skupin za preprečitev, da bi se konflikti v Kongu financirali prek nezakonitega izkoriščanja mineralnih virov, še vedno ni sprejela podobne zakonodaje.
Zakaj se Komisija ni vključila takoj po krizi? Katere ukrepe bo Komisija sprejela, da bi ponovno prevzela pobudo na tem ključnem področju? V kakšni obliki bodo ti ukrepi?
UL L 390, 31.12.2004, str. 38