P7_TA-PROV(2011)0118
Razmere na Japonskem, vključno s preplahom zaradi jedrskih elektrarn
B7-0224/2011
Resolucija Evropskega parlamenta z dne 24. marca 2011 o razmerah na Japonskem, zlasti o stanju pripravljenosti v jedrskih elektrarnah
Evropski parlament
, –
ob upoštevanju člena 110(2) Poslovnika,
A.
ker sta Japonsko in pacifiško regijo 11. marca letos prizadela uničujoč potres in cunami ter povzročila več tisoč smrtnih žrtev in pogrešanih, pa tudi veliko materialno škodo,
B.
ker je ta katastrofa povzročila izredno resno jedrsko nesrečo v jedrski elektrarni Fukušima, ki predstavlja novo grožnjo,
C.
ker je japonski predsednik vlade Naoto Kan podal izjavo, v kateri je dejal, da je njegova država v najhujši krizi zadnjih 65 let od druge svetovne vojne dalje,
1.
izraža popolno solidarnost japonskemu narodu in njegovi vladi ter iskreno sožalje žrtvam te trojne katastrofe, katere človeške žrtve in materialna škoda še niso v celoti ocenjene; pozdravlja zavzetost, pogum ter odločnost japonskega naroda in oblasti ob tej katastrofi;
2.
zahteva, naj Unija in države članice Japonski in prizadetim regijam prednostno zagotovijo vso potrebno humanitarno, tehnično ter finančno pomoč in podporo; izraža zadovoljstvo, ker je Unija nemudoma sprožila mehanizem civilne zaščite za koordinacijo nujne pomoči;
3.
naroči svojemu predsedniku, naj to resolucijo posreduje Svetu, Komisiji in japonskim oblastem.
