Pomladni dan v Evropi 2009
Kultura
2009-04-29 - 11:14
Pomladni dan v Evropi Nekatere evropske šole bodo v času od 25 marca do 9. maja v okviru projekta Pomladni dan v Evropi dan ali dva na svojem urniku namenile evropskim temam - razpravam, razstavam, natečajem, konferencam in spletnim klepetom med učenci iz različnih držav ter evropskimi, nacionalnimi in lokalnimi političnimi voditelji, s posebnim poudarkom na kreativnosti in inovativnosti.
Projekt Pomladni dan v Evropi poteka že sedmo leto zapored. Namenjen je predšolskim otrokom, osnovnošolcem in srednješolcem iz vse Evrope in tudi drugih delov sveta. Organizira ga Evropska komisija v sodelovanju z drugimi evropskimi institucijami. V luči Evropskega leta kreativnosti in inovacije je slogan letošnjih dogodkov "Ideje premikajo Evropo".
Evropski parlament letos zastopata podpredsednika Alejo Vidal-Quadras in Katerina Batzeli, ki je tudi predsednica odbora EP za kulturo in izobraževanje. 42 drugih evropskih poslancev pa bo obiskalo skupaj okoli 70 šol.
Dejavnosti v okviru Pomladnega dne
Na projektu lahko sodelujejo šole iz vse Evrope. Za enkrat se je k sodelovanju prijavilo preko 4000 šol. Dogodki so podprti z gradivom, ki ga lahko najdete na spletni strani projekta (glej spodnjo povezavo) ter se tako pridružite tisočem učiteljev in učencev po vsej Evropi ter dobite popolni dostop do gradiv, dejavnosti, orodij in storitev, ki jih nudi spletni portal.
V okviru Pomladnega dne 2009 lahko šole med drugim:
pripravljajo obiske javnih osebnosti, ki bodo spregovorili o Evropi in njeni vlogi v medkulturnem dialogu;
uporabljajo vso gradivo za učenje in poučevanje, digitalne igrice in spletne dejavnosti, ki so zasnovane po meri pobude Pomladni dan 2008;
sodelujejo na natečajih in si priborijo zanimive nagrade;
se povezujejo z drugimi šolami, učitelji in njihovimi razredi ter sodelujejo v medkulturnih učnih dejavnostih, ki temeljijo na medkulturni komunikaciji v dejanskem času in prostoru.
"Namen iniciative Pomladni dan v Evropi je poglobiti dialog med mladimi, njihovimi profesorji ter evropskimi, nacionalnimi, regionalnimi in lokalnimi politiki. Mladim nudi možnost, da neposredno z njimi razpravljajo o vizijah Evrope," je dejal podpredsednik EP Vidal-Quadras.
Zgodovina Pomladnega dne
Začetki Pomladnega dne segajo v leto 2002. Nastal je na pobudo članov Evropske konvencije s ciljem, da v razpravo o Evropi vključijo tudi šole in mlade vzpodbudijo k pogovoru, premisleku, učenju in izražanju svojega mnenja o različnih evropskih temah. Že kar prvo leto je projekt požel veliki uspeh, vsako leto pa se je na njem udeležilo vedno več šol: leta 2003 so jih zabeležili 5501 iz 29 držav z vseh koncev Evrope, leta 2006 pa že 7501.
20080319STO24701 Pomladni dan v Evropi 2009 Pomladni dan v Evropi 2009: otvoritvena konferenca v Strasbourgu
SL
1
PHOTO
20080326PHT24872.jpg
SL
2
LINK
http://www.springday2008.net/ww/sl/pub/spring2008/about.htm
SL
3
LINK
http://www.springday2009.net/ww/sl/pub/spring2009/news/newsflash/25.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
