Tallinn in Turku, evropski prestolnici kulture v letu 2011
Kultura
2011-01-10 - 18:54
Tallinn (zgoraj) in Turku, evropski prestolnici kulture v letu 2011. ©www.flickr.com/photos/sashapo AND .../sirkku Z nazivom evropske prestolnice kulture se bosta lahko letos hvalili dve mesti: estonsko glavno mesto Tallin in finski Turku. V obeh mestih bodo lahko domačini in obiskovalci skozi celo leto uživali v še posebej bogatem kulturnem programu.
Pri evropski prestolnici kulture gre za enega izmed najbolj vidnih programov na področju kulture v EU. Ministri v Svetu EU tako vsako leto naziv evropske prestolnice kulture podelijo dvema mestoma iz različnih držav EU, kandidira pa seveda več mest.
V Tallinnu se srečujeta vzhod in zahod
Izjemni pejsaži in raznovrstne kulturne dejavnosti so tisto, kar daje Tallinnu (410,000 prebivalcev), znanemu po svojih trmastih, a strpnih prebivalcih, močan značaj. Tako se obiskovalci hitro počutijo kot doma. V mestu boste lahko slišali glasbenike in videli gledališke predstave, ki jih ne morete nikjer drugje na svetu.
Mesto bodo to leto obiskali tudi slavni glasbeniki, kot je jazzist Bobby McFerrin, v mestu pa se bo mudil tudi slavni balet iz Monte Carla. Cilj organizatorjev je sicer urbano združiti z morjem, na obali katerega se nahaja estonska prestolnica, ter tako zagotoviti, da bo mesto na kulturnem zemljevidu Evrope ostalo tudi po letošnjem letu.
Finska liberalka Siiri Oviir je ob tem dejala, da bo med 250 kulturnimi dogodki v tem letu vsakdo našel kaj zase, obiskovalci pa bodo po njenem mnenju mestu prinesli tudi gospodarski zagon.
Turku, zmes novosti in tradicije
Bogata zgodovina finskega Turkuja (176,000 prebivalcev) je opazna že na prvi pogled: več kot sedem stoletij staro mestno jedro na reki Aura je čudovita kulisa za bogato kulturno življenje, ki se ne odvija le v mestni univerzi ampak tudi na ladjah, privezanih na obrežju.
Turku, ki je bil včasih največje finsko mesto, je sicer znan po glasbenih festivalih, predvsem rokerskemu Ruisrocku, ki praznuje že svojo 40. obletnico. V letošnjem letu pa se obetajo dogodki s področij književnosti, filma, oblikovanja, arhitekture in glasbe.
Organizatorji dogodkov želijo opozoriti svet na dejstvo, da ima kultura pozitiven vpliv na blagostanje ljudi, zato vstopnine za večino dogodkov ne bodo zaračunavali. Še več, vstopnice za dogodke bodo na voljo tudi v zdravstvenih domovih: če se boste torej počutili slabo, potem potovanje v Turku ne bo odveč.
Evropska kulturna prestolnica
Anekdota sicer pravi, da sta se o evropski kulturni prestolnici prvič začela pogovarjati grška in francoski kulturni minister, Melina Mercouri in Jacques Lang. Že isto leto, torej leta 1985, so bili s ciljem zbliževanja evropskih narodov podeljeni prvi nazivi, ki jih je od takrat nosilo že 40 mest po vsej Evropi.
20110110STO11392 Tallinn 2011 Mesto Tallin (domača stran) Turku 2011 Mesto Turku (domača stran) Evropske prestolnice leta
SL
1
PHOTO
20110110PHT11451.jpg
SL
2
LINK
http://www.tallinn2011.ee/eng
SL
3
LINK
http://www.tallinn.ee/eng
SL
4
LINK
http://www.tallinn.ee/eng
SL
5
LINK
http://www.turku.fi/Public/Default.aspx
SL
6
LINK
http://www.turku.fi/Public/Default.aspx
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
