Predstavniki ribiškega sektorja kritizirajo predlagane spremembe v zvezi s pomočjo ribištvu
Ribištvo
2005-09-07 - 19:08
Evropska komisija je predlagala spremembe v zvezi s finančno pomočjo ribičem EU. V javni obravnavi, ki jo je 29. marca 2005 organiziral Odbor EP za ribištvo, so predstavniki ribiške industrije bili kritični do predlaganih ukrepov.
Glede na predlog Komisije bo Evropski sklad za ribištvo (ESR) nadomestil sedanji finančni instrument za usmerjanje ribištva (FIUR). Sklad, ki bo pokrival obdobje 2007–2013, bo imel letni proračun v višini 700 milijonov eurov. Njegov namen je pomoč pri zmanjšanju intenzivnosti ribolova za omogočanje obnavljanja ribjega staleža, in spodbujanje uporabe okolju bolj prijazne opreme in prakse na področju ribolova in ribogojstva.
Med obravnavo je veliko predstavnikov ribiške industrije poudarilo, da je s predlaganimi predpisi ogroženo socialno-ekonomsko preživetje ribičev. Portugalski sindikalist za ribištvo Frederico Pereira meni, da so nova pravila financiranja neustrezna. „ Za celotno obdobje, za katero veljajo omejitve, je nujno finančno nadomestilo “, je rekel g. Pereira. Drugače, je dodal, „ ne bo več nobenih ribičev, ko si bodo ribji staleži opomogli “.
Drugi govornik, Guy Vernaeve, je poudaril, da je kljub nekaterim zanimivim značilnostim, kot so upravne poenostavitve, „ preostanek poročila Komisije vir velike zaskrbljenosti“ . Kritiziral je zlasti ukrepe, predlagane za zagotovitev trajnostnega razvoja obalnih ribolovnih območij, ker bodo do podpore upravičena le tista, ki imajo manj kot 100.000 prebivalcev.
Pier Salvador, predstavnik za ribogojstvo, je poudaril, da se preveč pozornosti posveča okoljskim vidikom. Dodal je, da bo to vodilo k zmanjšanju proizvodnje in posledičnemu povečanju uvoza rib, kar bi lahko pomenilo, da bodo potrošniki EU izpostavljeni tveganju nakupa manj kakovostnih proizvodov.
V nasprotju z drugimi govorniki je bila Stephanie Schmidt iz Svetovnega sklada za naravo iz Nemčije bolj naklonjena predlogu Komisije. Kot pravi, „ je bil ureditveni okvir poenostavljen, več poudarka se daje varstvu okolja in naravnih virov, močno pa se podpira tudi izvajanje načrtov za obnovitev staleža in načrtov upravljanja“ .
Na koncu obravnave je David CASA (PPE-DE, MT), ki bo sestavil osnutek poročila EP o ESR, poudaril pomen zdravega ribiškega sektorja za prihodnost in rekel, da „ se okolje in ribištvo res dopolnjujeta“ . Po mnenju poslanca EP bi bilo treba obravnavati socialno-ekonomski vpliv na uredbo o tej dejavnosti.
Poročilo g. CASE bo Odbor za ribištvo predvidoma sprejel v juniju, plenarna skupščina pa ga bo verjetno sprejela v juliju.
20050819STO00754
SL
1
PHOTO
20050818PHT00435.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
