USTNO VPRAŠANJE H-0147/10
v času vprašanj, na delnem zasedanju aprila 2010
v skladu s členom 116 Poslovnika
predložila
Evelyn Regner
za Svet
Zadeva: Število poslancev v Evropskem parlamentu po začetku veljave Lizbonske pogodbe
V skladu s členom 11 poslovnika Evropskega parlamenta, spremenjenega 25. novembra 2009, lahko 18 prihodnjih poslancev do ratifikacije dodatnega protokola sodeluje pri delu Evropskega parlamenta kot opazovalci brez pravice glasovanja.
Kako namerava Svet izvajati Lizbonsko pogodbo z ozirom na 18 dodatnih mest v Evropskem parlamentu?
S kakšno pobudo namerava Svet pospešiti ratifikacijo dodatnega protokola v državah članicah EU?
Kaj namerava storiti Svet, da bo Francija izpolnila sklepe Evropskega sveta z 18. in 19. junija 2009 ter imenovala dodatne poslance Evropskega parlamenta?
