18.3.2009
PREDLOG RESOLUCIJE
v skladu s členom 113 poslovnika,
ki ga predlagata Rareş-Lucian Niculescu in Alexandru Nazare
o financiranju projekta Nabucco
Predlog resolucije Evropskega parlamenta o financiranju projekta Nabucco
Evropski parlament ,
–
ob upoštevanju svojih resolucij, vključno z resolucijama o drugem strateškem pregledu energetske politike (2009) in o skupni zunanji politiki na področju energetike (2007),
–
ob upoštevanju predloga Komisije, da se nameni 3,5 milijarde EUR energetskim projektom kot del evropskega načrta za oživitev gospodarstva,
–
ob upoštevanju člena 113 svojega poslovnika,
A.
ker so nedavne krize oskrbe s plinom in njihov vpliv na evropsko javnost pokazale na nevarnosti prekomerne odvisnosti Evropske unije od nekaterih virov energije in oskrbovalnih poti,
B.
ker je projekt za plinovod Nabucco strateško pomemben za zanesljivost oskrbe s plinom v Evropi in zagotavlja raznovrstnost dobaviteljev in oskrbovalnih poti,
C.
ker se je Svet za splošne zadeve in zunanje odnose izrekel za opustitev poimenovanja Nabucco in se zavzel za manj izrazito navedbo „južnega plinskega koridorja“,
1.
potrjuje svojo podporo izvedbi načrtovanega plinovoda Nabucco,
2.
podpira prvotno priporočilo Komisije, da se projektu Nabucco nameni 250 milijonov EUR kot del svežnja sredstev za energijske projekte;
3.
poziva Svet, naj upošteva njegovo stališče o tej zadevi.
