3.10.2007
PREDLOG RESOLUCIJE
v skladu s členom 113 Poslovnika,
ki ga vlagajo Frank Vanhecke, Philip Claeys in Koenraad Dillen
o nošenju naglavne rute v Turčiji
Predlog resolucije Evropskega parlamenta o nošenju naglavne rute v Turčiji
Evropski parlament ,
–
ob upoštevanju člena 113 svojega poslovnika,
A.
ker je turška vladajoča stranka AKP sklenila, da bo v novi ustavi ukinila tradicionalno prepoved nošenja naglavne rute v turških visokošolskih zavodih in na univerzah, to pa bo nedvomno privedlo do islamizacije izobraževalnega sistema,
B.
ker bo s to odločitvijo najbrž ukinjena tudi prepoved nošenja naglavne rute v turški upravi in ker se bo na splošno povečal družbeni pritisk na ženske, da morajo nositi naglavno ruto,
1.
poudarja, da v državah članicah Evropske unije izrecno velja svoboda veroizpovedi, vendar je udejanjanje vere zasebna stvar in se mora odvijati v zasebni sferi;
2.
opozarja, da naglavna ruta ni le verski, ampak tudi politični simbol;
3.
zato meni, da je odprava prepovedi nošenja naglavne rute v turških visokošolskih zavodih in na univerzah pomemben korak pri nadaljnji islamizaciji Turčije in da je tovrstna odločitev v nasprotju s partnerstvom med EU in Turčijo, v središču katerega je spoštovanje temeljnih pravic in svoboščin.
