9.4.2010 B7-0232/2010 PREDLOG RESOLUCIJE v skladu s členom 120 poslovnika
o proizvodnji in prodaji gensko spremenjene sorte krompirja v državah članicah Evropske unije
Lorenzo Fontana
,
Matteo Salvini
,
Carlo Fidanza
,
Roberta Angelilli
PE439.731v01-00 B7‑0232/2010 Predlog resolucije Evropskega parlamenta o proizvodnji in prodaji gensko spremenjene sorte krompirja v državah članicah Evropske unije
Evropski parlament ,
– ob upoštevanju člena 120 svojega poslovnika,
A. ker je Evropska komisija s sklepom 2010/135/EU z dne 2. marca 2010 dovolila prodajo krompirja Solanum Tuberosum L. linije EH92-527-1,
1. meni, da sklep škoduje ozemeljski in lokalni dediščini, saj so tako hudo ogrožene biotska raznovrstnost ter tradicionalne in ekološke kulture;
2. meni, da to pomeni vnos gensko spremenjenih organizmov v prehrano in proizvode, namenjene za prodajo v Skupnosti;
3. meni, da to ni v skladu z institucionalnimi pozivi evropskim podjetnikom, naj pri svojih naložbah vedno upoštevajo kakovost in odličnost;
4. meni, da to pomeni tudi konec prakse, ki je temeljila na načelu previdnosti, ter da se je tako odprla pot gojenju semen gensko spremenjenih organizmov, čeprav ni dokazana njihova popolna neškodljivost;
5. zato poziva Komisijo, naj:
- zaščiti svobodno odločitev držav članic o gojenju gensko spremenjenih organizmov;
- izvaja vse možne ukrepe za zaščito tradicionalnega in sonaravnega kmetijstva;
- okrepi vlogo Evropske agencije za varnost hrane ter jamči, da bo velik del finančnih sredstev namenjen zares neodvisni raziskovalni dejavnosti, ki je ne bodo pogojevali interesi proizvodnih podjetij.
