28.3.2006
PREDLOG RESOLUCIJE
v skladu s členom 113 Poslovnika,
ki ga vlagajo Richard Corbett, Glenis Willmott in Stephen Hughes
Predlog resolucije Evropskega parlamenta o obsodbi protisindikalnih dejavnosti družbe ASDA/Wal-Mart
Predlog resolucije Evropskega parlamenta o obsodbi protisindikalnih dejavnosti družbe ASDA/Wal-Mart
Evropski parlament ,
–
ob upoštevanju člena 11 Listine o temeljnih socialnih pravicah delavcev iz leta 1989 Svoboda združevanja ,
–
ob upoštevanju členov 10 in 11 Konvencije o varstvu človekovih pravic in temeljnih svoboščin;
–
ob upoštevanju členov 12 in 28 Listine Unije o temeljnih pravicah Člen 12 potrjuje pravico do svobode združevanja in pravico vsakogar do ustanavljanja sindikatov in članstva v njih z namenom zavarovanja svojih interesov. Člen 28 določa pravico do kolektivnih pogajanj in kolektivnih ukrepov. ,
–
ob upoštevanju konvencij ILO št. 87 in 98 Št. 87 iz leta 1948 (svoboda združevanja in varstvo pravice do organiziranja) in št. 98 iz leta 1949 (uporaba načel pravice do organiziranja in kolektivnih pogajanj) ,
–
ob upoštevanju vloge socialnih partnerjev, določene v pogodbah,
–
ob upoštevanju člena 113 svojega poslovnika,
1.
ugotavlja, da je moralo podjetje ASDA/Wal-Mart plačati kazen v višini 850.000 GBP, ker je zaposlenim v svojih podružnicah v krajih Washington, Tyne in Wear (Združeno kraljestvo) ponujalo povišanje plač, da bi se odpovedali sindikalnim pravicam, in da je Wal-Martu pri tem pomagalo svetovalno podjetje Portland PR;
2.
čestita sindikatu GMB za uspešno kampanjo za zaščito zakonite pravice do združevanja in za ohranitev vloge sindikatov, ki je temeljnega pomena za družbo;
3.
spremlja delo UNI, mednarodne zveze sindikatov, ki povsod po svetu kljubuje tem praksam Wal-Marta, in nemškega sindikata Verdi, ki pred nemškim delovnim sodiščem uspešno oporeka Wal-Martu, ker se ta ne posvetuje s svojimi delavci;
4.
meni, da morajo sindikati odigrati pomembno vlogo pri doseganju ciljev lizbonske strategije;
5.
poziva, naj se pravici do združevanja in pravici do članstva v sindikatu, ki sta del listne temeljnih pravic, podeli pogodbeni status.
