Krepitev odnosov EU z Rusijo le pod določenimi pogoji
Zunanji odnosi
2009-11-12 - 16:48
Podnebne spremembe, energetska varnost in nov sporazum o sodelovanju so nekatero od tem, o katerih bo švedsko predsedstvo razpravljalo na vrhu z Rusijo 18. novembra v Stockholmu. Evropski poslanci pa so predvsem zaskrbljeni zaradi stanja na področju človekovih pravic v tej državi.
Resolucija, ki jo je Parlament v četrtek sprejel z veliko večino, poudarja, da je treba v okviru posvetovanj med EU in Rusijo o človekovih pravicah pomembno nenehno izmenjevati mnenja, pri čemer se je treba osredotočiti na ukrepe Rusije za zagotovitev varnost borcev za človekove pravice.
Podelitev letošnje nagrade Saharova za svobodo misli ruski organizaciji za človekove pravice Memorial je izraz zaskrbljenosti poslancev nad neodvisnostjo ruskega sodstva, povečanim državnim nadzorom nad mediji, nezmožnostjo ruske policije in sodnih organov, da bi poiskali odgovorne za umore novinarjev in zagovornikov človekovih pravic ter nad represivnimi ukrepi proti opoziciji.
Sporazum o partnerstvu ter vstop v Svetovno trgovinsko organizacijo
Pristop Rusije k Svetovni trgovinski organizaciji, meni Parlament, bi znatno prispeval k nadaljnjemu izboljšanju gospodarskih odnosov med EU in Rusijo ter utrl pot do sporazuma o močnem in celovitem gospodarskem povezovanju med partnericama na osnovi prave vzajemnosti. Razvoj pa je je odvisen tudi od polnega spoštovanja in izpolnjevanja obveznosti ter dolžnosti, ki jih določa Svetovna trgovinska organizacija.
Rusijo poslanci pozivajo, naj stori vse, kar je potrebno za odpravo preostalih ovir v pristopnem procesu, in sicer izvozne dajatve, višino železniških pristojbin za blago, ki se prevaža skozi državo, cestnino za tovorna vozila ter uvozne omejitve za meso, mleko in rastlinske proizvode. Na podlagi tega bi nato EU začela pogovore o sklenitvi sporazuma o prosti trgovini z Rusko federacijo.
Zgodnje opozarjanje o oskrbi energijo
Parlament pričakuje skorajšnji podpis sporazuma o vzpostavitvi mehanizma zgodnjega opozarjanja glede zanesljive oskrbe z energijo, ki bo vključeval obveščanje, posvetovanje in izvajanje. Ob tem poziva švedsko predsedstvo in Komisijo, naj sodelujeta z ruskimi organi, Gazpromom, ukrajinskimi organi in ukrajinskim Naftogazom, da bi se izognili ponovnim prekinitvam dobave, do katerih je prišlo v zadnjih letih.
Zaradi nedavne odločitve Rusije, da bo umaknila svoj podpis s pogodbe o energetski listini so odnosi o na področju energetike postali še bolj zapleteni in nastajajo pomisleki o energetskem dialogu in prihodnjem razvoju.
V zvezi s konfliktom med Rusijo in Gruzijo poslanci opozarjajo, da ima opazovalna misija EU mandat za celotno državo, ter poziva, da se ji omogoči neomejen dostop do Abhazije in Južne Osetije, ki ji je bil doslej onemogočen.
Parlament še poziva predsedstvo in Rusijo, naj na vrhu obravnavata tudi vprašanja, kot so iranski jedrski program, razmere v Afganistanu, na južnem Kavkazu in Bližnjem vzhodu, ne bi pa smeli pozabiti niti na Gornji Karabah in Pridnestrje.
20091110IPR64186
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
