Opozicijski politik Hebson Mukuvise o predsedniku Mugabeju in prihodnosti Zimbabveja
Zunanji odnosi
2008-07-16 - 21:47
Hebson Makuvise Katastrofalni gospodarski položaj, lakota, preganjana predstavnikov opozicije in novinarjev – to je podoba države, ki je nekdaj veljala za žitnico južne Afrike. Kakšna prihodnost se ji obeta, potem ko se je Robert Mugabe po volitvah brez protikandidatov vnovič imenoval za njenega predsednika? Pogovarjali smo se s Hebsonom Mukuvisejem, predstavnikom glavne opozicijske stranke Gibanje za demokratične spremembe, ki je v torek 17. julija obiskal odbor Evropskega parlamenta za razvoj.
Ali menite, da sta za trenutne probleme v Zimbabveju kriva le Robert Mugabe in njegov režim? Jih je mogoče odpraviti, če bo ostal na oblasti?
"Problemi, ki jih imamo v Zimbabveju, so večinoma rezultat njegovega vladanja. Gre za katastrofo, ki jo je povzročila človeška roka. V prihodnosti v državi zanj ni več prostora. Je strokovnjak v nasilju, ki škodi Zimbabveju, regiji in vsej Afriki."
V svojem govoru v odboru EP za razvoj ste Mugabejevo stranko imenovali mafija, Mugabeja pa za vodja tatov in gangsterjev. Kako to, da se je predsedniku uspelo tako dolgo obdržati na oblasti, ko pa je v državi na tako slabem glasu?
"Na oblasti se je lahko obdržal s pomočjo in zaščito gibanja, ki ga sestavljajo vojaški generali, policija, upravniki zaporov in letalski generali. Zato je lahko ostal na oblasti tudi po ustanovitvi Gibanja za demokratične spremembe (MDC).
Navadni vojaki in policisti želijo spremembe, vendar so prisiljeni voliti pred očmi svojih šefov in tako ne morejo izraziti svoje svobodne volje."
Ali se je težje znebiti domačega tirana ali tujega zatiranja?
"Vse od ustanovitve Gibanja za demokratične spremembe Mugabe nima več nikakršnih možnosti, da bi na volitvah zmagal po demokratični poti. Ne verjamem, da se diktatorji med seboj razlikujejo. Njihova taktika je zmeraj enaka: nasilje, politična retorika. Če pogledate vse diktature na tem svetu, boste med njimi prepoznali številne podobnosti.
Robert Mugabe se zaveda, da so mu dnevi šteti. Menim, da počasi napredujemo. Imamo rastočo podporo v regiji in tudi mednarodno podporo. Nekateri politiki v regiji sicer v Mugabeju še zmeraj vidijo junaka.
Robert Mugabe se bo moral posloviti, pa če mu je to prav ali ne. Zimbabvejci so se odločili, da je napočil čas za njegov odhod. Glasovali so za MDC in Morgana Tsvangiraija. Volitve so Mugabeja pripravile do tega, da je naročil posilstva, ugrabitve in mučenja ljudi. Jasno se zaveda, da so ga Zimbabvejci zavrnili."
Kako je opozicija sposobna nastopiti enotno? Kakšno je skupno življenje etičnih skupin Shona in Ndebele? Kako si Zimbabvejci predstavljajo notranjo spravo?
"MDC je demokratična stranka, ki ne temelji na pripadnosti etični skupini ali barvi kože. Smo narod, ki hrepeni po miru in svobodi, tako beli kot črni, pripadniki Shona ali Ndebele. Smo narod, ki ga je Robert Mugabe izdal, ker želi ostati na moči.
Pred in po volitvah 29. marca so ljudje že odpustili Mugabeju, ko je priznal svoj poraz in deželi in ljudstvu dovolil, da pustita preteklost za seboj. Zdaj številni menijo, da bi morala Mugabe in njegova vlada pred haaško sodišče."
Kako lahko zunanji akterji, kot so denimo Južna Afrika, Afriška unija, Evropska unija ali Skupnost za razvoj južne Afrike podprejo zimbabvejski prehod na demokracijo?
"Vsakršna podpora je dobrodošla. Cenimo podporo, ki jo je mednarodna skupnost, zlasti Evropska unija, namenila vzpostavitvi pravne države v Zimbabveju. Njej se moramo zahvaliti, da je MDC postalo to, kar je.
Podpora bodri Zimbabvejce, da se borijo proti diktaturi. Afriška unija in Skupnost za razvoj južne Afrike sta naša brata, seveda z izjemno nekaterih njihovih voditeljev. Mišljenje se spreminja, mnoge države so že priznale, da se mora Mugabe posloviti in da je zmagovalec volitev Morgan Tsvangirai."
20080715STO34315 Resolucija EP o razmerah v Zimbabveju Predsednica Panafriškega parlamenta Gertrude Mongella: "Na Afriko glejte pozitivno!" Gibanje za demokratične spremembe Zimbabvejska vlada
SL
1
PHOTO
20080715PHT34307.jpg
SL
4
LINK
http://www.mdczimbabwe.org/
SL
5
LINK
http://www.gta.gov.zw/
-//EP//TEXT TA P6-TA-2008-0364 0 NOT XML V0//SL
-//EP//TEXT IM-PRESS 20080307STO23351 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
