P7_TA(2010)0040
Prevoz konj za zakol v EU
P7_DCL(2009)0054
Izjava Evropskega parlamenta z dne 25. februarja 2010 o prevozu konj za zakol v Evropski uniji
Evropski parlament
, –
ob upoštevanju člena 123 Poslovnika,
A.
ker se v Evropsko unijo in po njej vsako leto na nepotrebno dolgih razdaljah in v nehumanih razmerah prepelje približno 100 000 konj za zakol,
B.
ker obstajajo dobro dokumentirani dokazi, da se konji prevažajo na dolge razdalje, kar zaradi neustrezne veljavne zakonodaje povzroča vrsto težav v zvezi z njihovim dobrim počutjem, kot so hude poškodbe, bolezni, izčrpanost in dehidracija,
C.
ker obstajajo trdni dokazi, da se Uredba Sveta (ES) št. 1/2005 z dne 22. decembra 2004 o zaščiti živali med prevozom in postopki, povezanimi z njim, ne izvaja dosledno,
D.
ker Komisija opravlja revizijo Uredbe Sveta (ES) 1/2005,
1.
je seznanjen s peticijo organizacije World Horse Welfare o prevozu konj za zakol v Evropi na dolge razdalje;
2.
poziva Komisijo in države članice, naj pri reviziji Uredbe Sveta (ES) 1/2005 učinkovito pregledajo dokazno gradivo organizacije World Horse Welfare;
3.
poziva države članice in Evropsko komisijo, naj dosledno izvajajo Uredbo Sveta (ES) 1/2005;
4.
naroči svojemu predsedniku, naj to pisno izjavo skupaj z imeni podpisnikov Seznam podpisnikov je objavljen v Prilogi 1 k zapisniku z dne 25. februarja 2010 ( P7_PV(2010)02-25(ANN1) ).
posreduje Svetu, Komisiji ter parlamentom in vladam držav članic.
