VPRAŠANJE ZA USTNI ODGOVOR Z RAZPRAVO O-0035/07
v skladu s členom 108 Poslovnika
predložitev:
Paolo Costa
, v imenu Odbora za promet in turizem
za Komisijo
Zadeva: Vzpostavitev enotnega evropskega neba s funkcionalnimi bloki zračnega prostora (KOM(2007)0101 končno)
Komisija je v sporočilu pojasnila, da znašajo stroški zaradi neuspešnega oblikovanja enotnega evropskega neba s funkcionalnimi bloki zračnega prostora milijardo eurov. Je Komisija zadovoljna z napredkom pri oblikovanju enotnega evropskega neba od začetka veljave Uredbe (ES) št. 551/2004 o organiziranosti in uporabi zračnega prostora aprila 2004?
Zakaj po mnenju Komisije vse od začetka veljave Uredbe (ES) št. 551/2004 noben nov funkcionalni blok zračnega prostora ni postal operativen?
Člen 10 Uredbe (ES) št. 551/2004 o organiziranosti in uporabi zračnega prostora določa, naj se organiziranost in uporaba zračnega prostora razširita na spodnji zračni prostor, in zahteva, da Komisija „glede na doseženi napredek“ po potrebi določi druge ukrepe. Katere spremembe veljavne zakonodaje so glede na zgornje ugotovitve potrebne, da se pospeši vzpostavitev enotnega evropskega neba? Se Komisija strinja, da nima smisla čakati do konca leta 2008 in da je sedaj pravi čas za pripravo ustreznega predloga?
Se Komisija strinja glede neuspešnosti pristopa od spodaj navzgor, ki je pobudo za oblikovanje funkcionalnih blokov zračnega prostora prepustil državam članicam, in glede tega, da je potreben bolj proaktiven pristopu na ravni EU?
