Vprašanje za čas za vprašanja H-0335/2010
za Komisijo
Delno zasedanje: julij 2010
Člen 116 poslovnika
Ivo Belet
(PPE) Zadeva: Dajatve za mednarodne letalske vozovnice
Po Franciji, Veliki Britaniji in Irski se je zdaj tudi Nemčija odločila, da bo uvedla dajatev za mednarodne letalske vozovnice. Dajatev se bo spreminjala glede na različna merila, kot so cena, hrup in poraba goriva.
Takšne dajatve ustvarjajo neenakosti med različnimi evropskimi letališči. Ali bo Komisija s tem v zvezi sprejela ukrepe, da bi takšne dajatve usklajevala na evropski ravni?
Ali bo Komisija pregledala ureditev davka na dodano vrednost v sektorju letalskega prometa, saj ta dajatev deloma izravnava dejstvo, da se za mednarodne letalske vozovnice ne pobira davek na dodano vrednost?
