Vprašanje za čas za vprašanja H-000033/2011
za Svet
Delno zasedanje: februar 2011
Člen 116 poslovnika
Seán Kelly
(PPE) Zadeva: Športni forum EU v Budimpešti
Konec tega tedna bo v Budimpešti potekal športni forum EU. Izbira časa je še povečala pomen dogodka po nedavnem sporočilu Komisije o razvoju evropske razsežnosti v športu. Zelo je pomembno, da je Parlament sprejel pisno izjavo o športu na ljubiteljski ravni (pisna izjava 62/2010), ki zlasti poudarja pomen množičnega športa.
Glede na razvoj dogodkov kako namerava madžarsko predsedstvo dati prednostno mesto tem vprašanjem v Svetu? Ali bo predsedstvo spodbudilo proaktivno in učinkovito podprto športno politiko EU? Če da, kakšne konkretne ukrepe namerava spodbujati med svojim predsedovanjem?
