VPRAŠANJE ZA USTNI ODGOVOR Z RAZPRAVO O-0143/08
v skladu s členom 108 Poslovnika
predložila
Paolo Costa
, v imenu Odbora za promet in turizem ,
Gerardo Galeote
, v imenu Odbora za regionalni razvoj
za Komisijo
Zadeva: Akcijski načrt o mobilnosti v mestih
Evropska komisija je v zeleni knjigi o novi kulturi mobilnosti v mestih (KOM(2007)0551), v akcijskem načrtu za logistiko tovornega prometa (KOM(2007)0607) in v sporočilu o strategiji za izvajanje interiorizacije zunanjih stroškov (KOM(2008)0435) za jesen 2008 napovedala objavo akcijskega načrta o mobilnosti v mestih. Akcijski načrt doslej še ni bil objavljen.
Ali bo Komisija glede na malo preostalega časa do konca sedanjega zakonodajnega obdobja ta akcijski načrt objavila v naslednjih tednih?
Če ne, kakšni so razlogi za dodatno zamudo?
