Predsednik Pöttering obsodil terorizem v Španiji
Institucije
2008-05-19 - 18:25
Ob začetku zasedanja se je predsednik Evropskega parlamenta v svojem nagovoru spomnil nedavnega terorističnega napada v Baskiji na severu Španije, v katerem je bil ubit tamkajšnji orožnik.
"V sredo, 14. maja, je teroristična organizacija ETA v Španiji spet ubijala. Juan Manuel Piñuel, pripadnik orožniških enot Guardia Civil, je bil ubit v eksploziji avtomobila bombe v kraju Leguitano v pokrajini Alava. Evropski parlament obsoja ta grozovit umor. V imenu Parlament izražam naše globoko sožalje družini in prijateljem ubitega orožnika. Želel bi tudi izraziti našo solidarnost s španskim ljudstvom, oblastmi, demokratičnimi institucijami in varnostnimi silami," je dejal predsednik Hans-Gert Pöttering .
Enominutni govori
Uradni otvoritvi zasedanja vedno sledi točka enominutni govori poslancev, pri kateri lahko parlamentarci predstavijo oziroma izrazijo svoje mnenje o različnih perečih vprašanjih. Tokrat je pri točki sodeloval tudi slovenski poslanec Jelko KACIN (ALDE, SI) , ki je predstavil problem makedonske letalske družbe MAT:
"Dne 28. aprila 2008 je moralo letalo družbe MAT s 86 potniki namenjeno v Egipt, prisilno pristati v Istanbulu, ker mu grške oblasti niso dovolile preleta grškega zračnega prostora. Februarja grške oblasti niso izdale dovoljenja MAT-u za čarterske polete na Krf, kot razlog pa so navedle ime letalske družbe »MAT – Macedonian Airlines«.
Namen evropskega sporazuma o skupnem zračnem prometu, ki je bil podpisan junija 2006, je vzpostavitev širšega skupnega zračnega prostora z sosednjimi državami, tudi Nekdanjo jugoslovansko republiko Makedonijo Grške oblasti so na podlagi dogovora, dolžne odobriti prošnjo MAT-a. Grška blokada MAT-ovih poletov predstavlja kršitev zakonodaje, dogovorov EU in mednarodnega pravnega reda na področju letalstva. Navajanje imena letalske družbe kot podlage za njihovo odločitev, je v nasprotju z skupnimi evropskim vrednotami.
Zanima me, kaj bodo evropske institucije in Komisija storile, da se preneha s to diskriminatorno prakso do države kandidatke za članstvo v EU, ki je v nasprotju s prostim pretokom oseb, blaga in storitev."
20080516IPR29014
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
