Sirpa Pietikäinen o CITES: "Odločamo o biološki raznovrstnosti"
Okolje
2010-03-18 - 17:28
Sirpa Pietikäinen: Biološko raznovrstnost je treba ohraniti Finska evropska poslanka Sirpa Pietikäinen se bo skupaj z delegacijo Evropskega parlamenta, ki jo vodi, na konferenci Konvencije o mednarodni trgovini z ogroženimi vrstami (CITES) v katarski Dohi konec marca zavzela za prepoved trgovine z ogroženim navadnim tunom, pa tudi za konec trgovanja s polarnimi medvedi in slonovino.
Nekdanja finska ministrica za okolje nam je v pogovoru razložila, zakaj je spodbujanje ozaveščenosti o pomenu biološke raznovrstnosti, ki so ji Združeni narodi posvetili leto 2010, nujno.
O čem se bo odločalo na konferenci CITES?
Na prvem mestu o biološki raznovrstnosti, na kateri temelji življenje in ki ji grozi izumrtje. Letos je leto biološke raznovrstnosti. Človek s svojimi dejanji povzroča hitro izumiranje vrst, kar se kaže na vseh področjih, od velikih do malih vrst, od žuželk do sesalcev.
To je ozadje konference. Kjer obstaja trgovina, tam ta trgovina skupaj z nezakonitim trgovanjem spodbuja izumiranje vrst, hkrati s podnebnimi spremembami in izginjanjem gozdov. Konferenca CITES se bo ukvarjala z več vrstami, od različnih morskih psov preko tuna in polarnih medvedov do tigrov in slonov.
EU podpira prepoved trgovanja z navadnim tunom. Je to dovolj, da rešimo to hudo ogroženo vrsto?
Na žalost je položaj navadnega tuna znak za to, da evropska ribiška politika ter nadzor nad vzdrževanjem ribjih staležev nista vzdržna. S to težavo se morajo spopasti vsi, Evropski parlament, Evropska komisija in Svet EU. Če verjamete znanstvenim ocenam, navadni tun že po nekaj letih zgubi sposobnost reprodukcije.
Obnašanje držav, katerih ladje ulovijo največ navadnega tuna, je tukaj bistveno. Ampak če je sposobnost reprodukcije uničena v nekaj letih, bo celoten stalež izginil v manj kot desetletju. Ko izginejo ribe, tudi ni več kaj uloviti. Stališče EU je razmeroma dobro. Ampak ne bi smeli zavlačevati. Zgubljamo čas in težko vidim, zakaj bi bila to prednost.
Nekatere afriške države bi rade dovolile trgovanje s slonovino. Kako EU in EP gledata na to?
Parlament se ne strinja, pika. Vse več je divjega lova in nezakonitega trgovanja. Sloni so živali, ki se selijo, imajo dolge poti, zaradi česar ne more nobeden govoriti o "naših" slonih. Drugič, dovoliti trgovino bi bilo povabiti divje lovce na zabavo. Težave bi se pojavile tudi pri razlikovanju med zakonito in nezakonito trgovino. Število slonov na splošno ni tako veliko, čeprav jih je na določenih področjih več.
Evropska unija je eden izmed največjih trgov za trgovanje z ogroženimi živalmi in rastlinami. Kako se lahko proti temu borimo?
Komisija in Evropska unija bi lahko posredovala v trgovini preko spleta, kjer je težko ločiti zakonito in nezakonito trgovanje. Drugič, nezakonita trgovina ima izvor v nezakonitem lovu. Lahko povečamo sredstva za nadzor nad naravnimi parki in spodbudimo razvojne projekte, saj je nezakonit lov velikokrat povezan z revščino. To mora EU vključiti v svojo razvojno politiko.
Zakaj EP pošilja delegacijo v Doho in kakšno vlogo bo tam igral Parlament?
Svet se je po sprejemu Lizbonske pogodbe trajno, a ne hitro spremenil. Parlament je zdaj enakovreden partner na področju okolja, kjer obstaja veliko mednarodnih sporazumov. EP ima pri tem besedo.
Položaj je nov in poln izzivov predvsem za države članice, ki so bile stališča na pogajanjih navajene usklajevati zgolj med sabo. Primer SWIFT kaže, da to ni dobro, namreč najprej sprejeti sporazum zgolj zato, da ga Parlament zavrne. Bolje je, da so parlamentarci na kraju samem, vključeni v pogajanja, da skrbijo zato, da EU ostane znotraj dogovorjenih okvirov.
20100312STO70502 Kaj bodo glavne teme v Dohi? (prispevek EuroparlTV) Evropski parlament podprl prepoved trgovanja z navadnim tunom in polarnimi medvedi Evropska komisija o CITES Ali evropskim poslancem tekne suši?
SL
1
PHOTO
20100315PHT70674.jpg
SL
2
LINK
http://www.europarltv.europa.eu/yourParliament.aspx?action=viewVideo&packageId=65907d1f-e317-4f87-a4bf-ab50694dacf6
SL
4
LINK
http://ec.europa.eu/environment/cites/home_en.htm
-//EP//TEXT IM-PRESS 20100209IPR68643 0 NOT XML V0//SL
-//EP//TEXT IM-PRESS 20100205STO68535 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
