Uskladiščenje ogljikovega dioksida
Okolje
2008-05-14 - 19:58
Elektrarne na premog v EU trenutno spustijo v ozračje 24 odstotkov emisij CO2
Uskladiščenje ogljikovega dioksida je način, kako zadržati CO2, da ne uide v ozračje, in tako prispevati k boju proti globalnemu segrevanju. Januarja letos je Evropska komisija predlagala direktivo, ki ureja tovrstne postopke. Britanski liberalni demokrat Chris Davies je pripravil poročilo, ki poziva, da morajo vse nove elektrarne na premog uporabljati te postopke ter tako zagotoviti, da do leta 2015 zadržijo 90 odstotkov proizvedenega CO2.
Elektrarne na premog v EU trenutno spustijo v ozračje 24 odstotkov emisij CO2. Če želimo zmanjšati te emisije, potem moramo poskrbeti, da zadržimo in uskladiščimo CO2, trdi Chris Davies. V svojem poročilu med drugim navaja, da je Mednarodna energetska agencija napovedala 70 odstotno povečanje izgorevanja premoga do leta 2030. Dokler bomo gradili tradicionalne elektrarne na premog, nikakor ne bomo kos globalnemu ogrevanju, opozarja Davis.
Mednarodni forum OZN za podnebne spremembe je optimističen glede koristi, ki jih lahko prinese proces uskladiščenja CO2. Izračunali so, da lahko z uporabo te tehnologije v naslednjem stoletju emisije CO2 zmanjšamo za 15 do 55 odstotkov, kar bi lahko preprečilo najhujše vzroke globalnega ogrevanja.
Kje se bo uskladiščil CO2 ?
Proces je sicer še v povojih, vendar pa Kanada, Alžirija in Norveška že izvajajo poskuse s to tehnologijo. Obstajajo tri metode za zajemanje CO2: predzgorevalna, pozgorevalna in izgorevanje s čistim kisikom. S predizgorevanjem se CO2 prečisti iz dimnih plinov. Tako imajo emisije visoko koncentracijo CO2, ki se ga lahko zajame.
Po zajetju CO2 se ta transportira na ladje ali v cevovode za končno deponiranje. Uskladišči se lahko v izčrpanih naftnih ali plinskih poljih ali v podzemeljskih tokovih slane vode. Druga možnost so svetovni oceani, vendar trenutno ta proces še ni popolnoma poznan. Nevarnosti uskladiščenja so v primeru, da CO2 uide iz skladišča in tako lahko ogrozi zdravje ljudi in živali.
Davies je navedel tudi problem, da elektrarne s tehnologijo zajemanja CO2 potrebujejo od 10 do 40 odstotkov več energije. Treba pa je upoštevati tudi stroške za namestitev sistemov, transport in pripravo skladišč.
Predlogi in cilji
Predlog, ki ga je Evropska komisija predstavila januarja, ne predvideva, da postane tehnologija za uskladiščenje CO2 obvezna. Cilj je, da se določi okvir, ki bi urejal okoljska tveganja in odpravil ovire v obstoječi zakonodaji. Predlog določa, da je treba ustrezna skladišča oceniti, označiti, določiti in posledično nadzorovati. Določiti pa je tudi treba, kdo bo za to odgovoren.
20080513STO28752 Podnebna zakonodaja 2020: Obnovljivi viri energije
SL
1
PHOTO
20080514PHT28841.jpg
SL
2
LINK
///news/public/story_page/051-25223-092-04-14-909-20080331STO25142-2008-01-04-2008/default_sl.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
