VPRAŠANJE ZA USTNI ODGOVOR Z RAZPRAVO O-0064/08
v skladu s členom 108 Poslovnika
predložil
Philippe Morillon
, v imenu Odbora za ribištvo
za Komisijo
Zadeva: Kriza ribiškega sektorja kot posledica povečanja cene dizelskega goriva
Od leta 2004 se je cena nafte povečala za štirikrat. Maja so se cene goriva dvignile na raven, ki je povzročila hudo krizo ribiškega sektorja. Dejansko so prizadeta vsa področja.
V takih razmerah je veliko morskih ribičev in podjetij obsojenih na to, da prenehajo s svojo dejavnostjo, kar pomeni hude gospodarske in socialne posledice za Unijo.
Veliko pomorskih delavcev se je znašlo v brezupnem položaju, ki zahteva sprejem nujnih ukrepov in učinkovito ureditev za soočanje z izrednimi razmerami.
Pretekli teden je bil ribiški sektor v Franciji ohromljen, ladje so bile v pristanišču. Mornarji-ribiči so od oblasti zahtevali, naj sprejmejo pobude za soočanje s temi hudimi razmerami. Konflikt in ustavitev ribiških dejavnosti se širita na druge dele Evropske unije.
Glede na veljavno ureditev, zlasti glede pomoči "de minimis", ki se je izkazala za povsem nezadostno, da bi zagotovila in zavarovala ribiški sektor skupnosti, je treba sprejeti kratkoročne, srednjeročne in dolgoročne ukrepe za pomoč temu zelo pomembnemu sektorju Evropske unije.
Odbor ob upoštevanju teh razmer Komisiji zastavlja naslednje vprašanje za ustni odgovor:
Katere nujne ukrepe in ureditev, kot tudi dolgoročne ukrepe namerava Komisija sprejeti, da se bo ribiški sektor lahko soočal s stalnim naraščanjem cen dizelskega goriva?
