A7-0379/2011
7. 11. 2011
POROČILO
o predlogu sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/001 AT/Spodnja Avstrija – Zgornja Avstrija, Avstrija)
(KOM(2011)0579 – C7‑0254/2011 – 2011/2199(BUD))
Odbor za proračun
Poročevalka: Barbara Matera
PE 473.789v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
PRILOGA: SKLEP EVROPSKEGA PARLAMENTA IN SVETA.............................................6
OBRAZLOŽITEV.......................................................................................................................8
PRILOGA: PISMO ODBORA ZA ZAPOSLOVANJE IN SOCIALNE ZADEVE...................11
IZID KONČNEGA GLASOVANJA V ODBORU...................................................................14
PREDLOG RESOLUCIJE EVROPSKEGA PARLAMENTA
o predlogu sklepa Evropskega parlamenta in Sveta o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/001 AT/Spodnja Avstrija – Zgornja Avstrija, Avstrija)
( KOM(2011)0579 – C7‑0254/2011 – 2011/2199(BUD) )
Evropski parlament,
– ob upoštevanju predloga Komisije Evropskemu parlamentu in Svetu ( KOM(2011)0579 – C7-0245/2011 ),
– ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 28 tega sporazuma,
– ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. (uredba o ESPG),
– ob upoštevanju postopka tristranskih pogovorov, kot določa točka 28 Medinstitucionalnega sporazuma z dne 17. maja 2006,
– ob upoštevanju pisma Odbora za zaposlovanje in socialne zadeve,
– ob upoštevanju poročila Odbora za proračun ( A7-0379/2011 ),
A. ker je Evropska unija oblikovala primerne zakonodajne in proračunske instrumente za zagotavljanje dodatne podpore delavcem, ki so jih prizadele posledice velikih strukturnih sprememb v svetovnih trgovinskih tokovih, ter za pomoč pri njihovi ponovni vključitvi na trg dela,
B. ker je bilo za vloge, predložene po 1. maju 2009, področje uporabe Evropskega sklada za prilagoditev globalizaciji (ESPG) razširjeno na podporo delavcem, ki so postali presežni neposredno zaradi svetovne finančne in gospodarske krize,
C. ker mora biti finančna pomoč Evropske unije za presežne delavce dinamična ter na razpolago čim hitreje in na najučinkovitejši način v skladu s skupno izjavo Evropskega parlamenta, Sveta in Komisije, ki je bila sprejeta na usklajevalnem sestanku 17. julija 2008, in ob upoštevanju Medinstitucionalnega sporazuma z dne 17. maja 2006 glede sprejetja sklepov za uporabo sredstev sklada ESPG,
D. ker je Avstrija zaprosila za pomoč v zvezi s 2.338 presežnimi delavci (pomoč naj bi jih prejelo 502) v 706 podjetjih, ki delujejo v sektorju, razvrščenem v oddelek 49 NACE Revizija 2 (Kopenski promet in cevovodni transport) v avstrijskih regijah Spodnja Avstrija (AT12) in Zgornja Avstrija (AT31) na ravni NUTS II,
E. ker vloga izpolnjuje merila za upravičenost do pomoči, ki so določena v uredbi o ESPG,
1. zadevne institucije poziva, naj naredijo vse potrebno za izboljšanje postopkovnih in proračunskih ureditev, da bi pospešile uporabo sredstev iz sklada; v tem smislu ceni izboljšani postopek, ki ga je uvedla Komisija na zahtevo Evropskega parlamenta za pospešitev dodeljevanja nepovratnih sredstev, katerega namen je predstavitev ocene Komisije o utemeljenosti vloge ESPG skupaj s predlogom za uporabo sredstev iz sklada proračunskemu organu; upa, da bodo nadaljnje izboljšave v postopku dosežene v okviru prihodnjih pregledov sklada ter da bo zagotovljena večja učinkovitost, preglednost in prepoznavnost sklada;
2. opozarja, da so institucije zavezane zagotoviti nemoten in hiter potek postopka za sprejetje sklepov o uporabi sredstev ESPG, ki zagotavlja enkratno in časovno omejeno individualno podporo za delavce, ki so postali presežni zaradi globalizacije ter finančne in gospodarske krize; poudarja vlogo, ki jo ima lahko ESPG pri ponovnem vključevanju presežnih delavcev, zlasti najbolj ogroženih in najmanj kvalificiranih, na trg dela;
3. poudarja, da bi bilo treba v skladu s členom 6 uredbe o ESPG zagotoviti, da se s sredstvi tega sklada podpira ponovno vključevanje posameznih presežnih delavcev v proces zaposlovanja; poudarja še, da bi se morali iz pomoči ESPG sofinancirati le aktivni ukrepi na trgu dela, ki vodijo do dolgoročnih zaposlitev; poudarja, da pomoč iz sklada ne sme nadomestiti ukrepov, za katere so odgovorna podjetja na osnovi nacionalne zakonodaje ali kolektivnih pogodb, pa tudi ne ukrepov za prestrukturiranje podjetij oziroma sektorjev; obžaluje, da bi sklad lahko podjetja spodbudil k zamenjavi pogodbene delovne sile z bolj prilagodljivo in kratkoročno;
4. ugotavlja, da so med informacijami o usklajenem svežnju prilagojenih storitev, za katere je predvideno financiranje iz ESPG, tudi informacije o njihovem dopolnjevanju in združljivosti z ukrepi, ki se financirajo iz strukturnih skladov; ponovno poziva Komisijo, naj v letna poročila vključi tudi primerjalno oceno teh podatkov;
5. pozdravlja dejstvo, da po večkratnih zahtevah Parlamenta proračun za leto 2011 prvič vsebuje sredstva za plačila v višini 47.608.950 EUR v proračunski vrstici ESPG 04 05 01; opozarja, da je bil ESPG ustanovljen kot ločen in poseben instrument z lastnimi cilji in roki ter da je zato zanj treba nameniti posebna sredstva, s čimer bo preprečeno prerazporejanje iz drugih proračunskih vrstic, kakor se je dogajalo v preteklosti, saj bi to lahko ogrozilo doseganje različnih ciljev politik;
6. pozdravlja predlagano povečanje sredstev v proračunski vrstici ESPG 04 05 01 za 50.000.000 EUR s spremembo proračuna št. 3/2011, ki bo uporabljeno za kritje zneska, potrebnega za to vlogo;
7. odobri sklep, priložen tej resoluciji;
8. naroči svojemu predsedniku, naj podpiše ta sklep skupaj s predsedujočim Svetu ter poskrbi za njegovo objavo v Uradnem listu Evropske unije;
9. naroči svojemu predsedniku, naj resolucijo skupaj s prilogo posreduje Svetu in Komisiji.
PRILOGA: SKLEP EVROPSKEGA PARLAMENTA IN SVETA
o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/001 AT/Spodnja Avstrija – Zgornja Avstrija, Avstrija)
EVROPSKI PARLAMENT IN SVET EVROPSKE UNIJE STA —
ob upoštevanju Pogodbe o delovanju Evropske unije,
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. , zlasti točke 28,
ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji
UL L 406, 30.12.2006, str. 1. , zlasti člena 12(3),
ob upoštevanju predloga Komisije
UL C […], […], str. […]. ,
ob upoštevanju naslednjega:
(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.
(2) Področje uporabe ESPG je bilo za vloge, vložene po 1. maju 2009, razširjeno, da bi vključili pomoč za delavce, ki so postali presežni neposredno zaradi svetovne finančne in gospodarske krize.
(3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.
(4) Avstrija je 3. januarja 2011 vložila vlogo za uporabo sredstev ESPG v zvezi s presežnimi delavci v 706 podjetjih, ki delujejo v sektorju, razvrščenem v oddelek 49 NACE Revizija 2 (Kopenski promet in cevovodni transport), v regijah Spodnja Avstrija (AT12) in Zgornja Avstrija (AT31) na ravni NUTS II, do 9. junija 2011 pa je vlogo dopolnila z dodatnimi informacijami; ker vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006; ker Komisija zato predlaga uporabo sredstev v višini 3.643.770 EUR.
(5) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Avstrija.
SPREJELA NASLEDNJI SKLEP:
Člen 1
V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi znesek 3.643.770 EUR v sredstvih za prevzem obveznosti in sredstvih za plačila.
Člen 2
Ta sklep se objavi v Uradnem listu Evropske unije .
V [Bruslju/Strasbourgu],
Za Evropski parlament Za Svet
Predsednik Predsednik
OBRAZLOŽITEV
I. Ozadje
Evropski sklad za prilagoditev globalizaciji je bil ustanovljen za zagotovitev dodatne pomoči delavcem, ki so jih prizadele posledice večjih strukturnih sprememb v svetovnih trgovinskih tokovih.
Glede na določbe točke 28 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju
UL C 139, 14.6.2006, str. 1. ter člena 12 Uredbe (ES) št. 1927/2006
UL L 406, 30.12.2006, str. 1. sklad ne sme preseči najvišjega zneska 500 milijonov EUR, ki izhaja iz rezerve pod skupno zgornjo mejo odhodkov iz prejšnjega leta in/ali iz zapadlih sredstev za prevzem obveznosti iz prejšnjih dveh let, razen tistih, povezanih z razdelkom 1b. Ustrezni zneski se vključijo v proračun kot rezerva, takoj ko so opredeljene zadostne rezerve in/ali zapadla sredstva za prevzem obveznosti.
Kar zadeva postopek, Komisija v primeru pozitivne ocene vloge proračunskemu organu predloži predlog za uporabo sredstev sklada in tudi ustrezno zahtevo za prerazporeditev, da bi omogočila črpanje iz njega. Hkrati se lahko organizirajo tristranski pogovori, na katerih naj bi dosegli sporazum o uporabi sredstev sklada in zahtevanih zneskih. Ti pogovori lahko potekajo v poenostavljeni obliki.
II. Trenutno stanje: predlog Komisije
Komisija je 22. septembra 2011 sprejela nov predlog za sklep o uporabi sredstev ESPG v korist Avstrije, da bi podprla ponovno vključevanje na trg dela tistih delavcev, ki so postali presežni zaradi svetovne finančne in gospodarske krize.
To je sedemnajsta vloga, ki jo je treba preučiti v okviru proračuna za leto 2011, zadeva pa uporabo skupnega zneska v višini 3.643.770 EUR iz ESPG za Avstrijo. Nanaša se na 2.338 presežnih delavcev (pomoč naj bi jih prejelo 502) v 706 podjetjih, ki delujejo v sektorju, razvrščenem v oddelek 49 NACE Revizija 2 (Kopenski promet in cevovodni transport) v avstrijskih regijah Spodnja Avstrija (AT12) in Zgornja Avstrija (AT31) na ravni NUTS II, v devetmesečnem referenčnem obdobju od 1. februarja 2010 do 31. oktobra 2010.
Ta vloga (EGF/2011/001 AT/Spodnja Avstrija – Zgornja Avstrija, Avstrija) je bila Komisiji predložena 3. januarja 2010 in je bila dopolnjena z dodatnimi informacijami do 9. junija 2011. Temelji na merilih za pomoč iz člena 2(b) uredbe o ESPG, v skladu s katero mora biti odpuščenih vsaj 500 delavcev v obdobju devetih mesecev v podjetjih, ki delujejo v istem razdelku NACE Revizija 2 v eni regiji ali dveh sosednjih regijah na ravni NUTS II v državi članici.
Eno od meril, ki ga je pri svoji oceni uporabila Komisija, je bila ocena povezave med presežnimi delavci in velikimi strukturnimi spremembami v svetovnih trgovinskih tokovih ali finančno krizo, kar se v tem konkretnem primeru nanaša na zmanjšanje povpraševanja po tovornem prometu, ki je v Avstriji junija 2009 upadlo za 30 do 50 %. Promet s tovornjaki z dovoljeno skupno težo nad 3,5 tone se je v prvi polovici leta 2009 zmanjšal za 17 % v primerjavi z enakim obdobjem prejšnjega leta. Ta trend upadanja se je v letu 2010 nadaljeval, zato so morala številna avstrijska prevozna podjetja odpustiti delavce. Avstrija pojasnjuje, da je kriza, ki je spremenila vedenje evropskih potrošnikov in povzročila upad proizvodnje blaga, še posebej prizadela prav prevozni sektor, posledice pa so se pokazale pozneje kot v osrednjih panogah sekundarnega sektorja.
Usklajeni sveženj prilagojenih storitev, ki bodo financirane, pri čemer bo upoštevana združljivost z ukrepi, ki se financirajo iz strukturnih skladov, vsebuje ukrepe za:
· Informiranje in prijava v strukturo, ki je podobna ustanovi: Splošne informacije prek posebnih kanalov in sodelovanje z dvema javnima zavodoma za zaposlovanje AMS in izvajalskima organoma FAB in AGAN (razmerje med učitelji in delavci 1:10 oziroma individualni tečaji po potrebi) ter možnost, da delavci zaprosijo za včlanitev v strukturo, podobno ustanovi.
· Poklicno usmerjanje : To zajema razvoj poklicnih možnosti in individualni poklicni načrt, ki ga podpišejo stranke, ki so osnova za delavčeve dejavnosti v okviru strukture, podobne ustanovi (razmerje med učitelji in delavci 1:12 oziroma individualni tečaji po potrebi). V program so vključene tudi osnovne informacije o podjetništvu in enotedenska praksa v podjetjih (kot preizkus).
· Individualno usposabljanje : To lahko zajema izpopolnjevanje obstoječega delavčevega znanja in poklicno usposabljanje kot pripravo na prekvalifikacijo. Upoštevan je tudi pomen usposabljanja za trg delovne sile in profile, za katere so na voljo delovna mesta.
V zvezi z merili iz člena 6 Uredbe (ES) št. 1927/2006 so avstrijski organi v svoji vlogi in v dodatnih informacijah:
• potrdili, da finančni prispevek iz ESPG ne nadomešča ukrepov, za katere so odgovorna podjetja na podlagi nacionalne zakonodaje ali kolektivnih pogodb;
• dokazali, da ukrepi zagotavljajo podporo za posamezne delavce in da ne bodo uporabljeni za prestrukturiranje podjetij ali sektorjev;
• potrdili, da se za navedene upravičene ukrepe ne črpa pomoči iz drugih finančnih instrumentov EU.
Glede sistemov upravljanja in nadzora je Avstrija obvestila Komisijo, da bodo nacionalno sofinanciranje zagotovili javna zavoda za zaposlovanje AMS Spodnje in Zgornje Avstrije ter zvezno ministrstvo za delo, socialne zadeve in varstvo potrošnikov.
V skladu z oceno Komisije vloga izpolnjuje merila za upravičenost do pomoči, ki so določena v uredbi o ESPG, zato proračunskemu organu priporoča, da jo odobri.
Da bi uporabila sredstva sklada, je Komisija proračunskemu organu predložila zahtevo za prerazporeditev v skupnem znesku 3.643.770 EUR iz rezerve ESPG (40 02 43) v obveznostih v proračunsko vrstico ESPG 04 05 01.
Poročevalka pozdravlja dejstvo, da po večkratnih zahtevah Parlamenta proračun za leto 2011 prvič vsebuje sredstva za plačila v višini 47.608.950 EUR v proračunski vrstici ESPG, in pozdravlja tudi povečanje sredstev v proračunski vrstici 04 05 01 za 50.000.000 EUR, predvideno v spremembi proračuna št. 2/2011.
Opozarja na dejstvo, da je bil ESPG ustanovljen kot ločen in poseben instrument z lastnimi cilji in roki ter da je zato zanj treba nameniti posebna sredstva, s čimer se prepreči prerazporejanje iz drugih proračunskih vrstic, kakor se je dogajalo v preteklosti, kar bi lahko ogrozilo doseganje različnih ciljev politik.
Medinstitucionalni sporazum omogoča uporabo sredstev sklada do letne zgornje meje v višini 500 milijonov EUR.
To je sedemnajsti predlog za uporabo sredstev sklada, predložen proračunskemu organu v letu 2011. Če zahtevani znesek (3.643.770 EUR) odštejemo od razpoložljivih sredstev, ostaja do konca leta 2011 na voljo 415.319.861 EUR. Tako bo ostalo na voljo več kot 25 % najvišjega letnega zneska, namenjenega ESPG, za dodeljevanje sredstev v zadnjih štirih mesecih leta 2011, kot določa člen 12(6) uredbe o ESPG.
III. Postopek
Komisija je predložila zahtevo za prerazporeditev, da se v proračun za leto 2011 vnesejo posebna sredstva za prevzem obveznosti v skladu s točko 28 Medinstitucionalnega sporazuma z dne 17. maja 2006.
Tristranski pogovori o predlogu Komisije za sklep o uporabi sredstev ESPG bi lahko potekali v poenostavljeni obliki, kot predvideva člen 12(5) pravne podlage, razen če Parlament in Svet ne bosta dosegla sporazuma.
V skladu z internim dogovorom mora Odbor za zaposlovanje in socialne zadeve (EMPL) sodelovati v postopku, da bi zagotovil konstruktivno podporo in prispevek k oceni vlog za sredstva sklada.
Po opravljeni oceni bo ta odbor Evropskega parlamenta v zvezi z uporabo sredstev iz sklada izrazil svoje stališče, ki bo kot pismo priloženo temu poročilu.
V skupni izjavi, sprejeti na spravnem sestanku 17. julija 2008, so Evropski parlament, Svet in Komisija potrdili, da je treba ob spoštovanju Medinstitucionalnega sporazuma zagotoviti hitri postopek sprejemanja sklepov o uporabi sredstev sklada.
PRILOGA: PISMO ODBORA ZA ZAPOSLOVANJE IN SOCIALNE ZADEVE
ES/jm
D(2011)49868
g. Alain Lamassoure
predsednik Odbora za proračun
ASP 13E158
Zadeva: Mnenje o uporabi sredstev Evropskega sklada za prilagoditev globalizaciji (ESPG) za primer EGF/2011/001 AT/Spodnja Avstrija – Zgornja Avstrija, Avstrija (KOM(2011)579 konč.)
Spoštovani g. predsednik,
Odbor za zaposlovanje in socialne zadeve (EMPL) in njegova delovna skupina za ESPG sta preučila uporabo sredstev omenjenega sklada za primer EGF/2011/001 AT/Spodnja Avstrija – Zgornja Avstrija in sprejela naslednje mnenje.
Odbor EMPL in njegova delovna skupina za ESPG se v zvezi z zgornjo zahtevo strinjata z uporabo sredstev sklada. Vendar ima odbor EMPL v zvezi s tem nekaj pripomb, ki pa ne ogrožajo prerazporeditve sredstev za plačila.
Odločitve odbora EMPL temeljijo na naslednjem:
A) ker vloga temelji na členu 2(b) uredbe o ESPG, njen cilj pa je zagotoviti pomoč za 502 od 2.338 delavcev, ki so postali presežni v referenčnem obdobju med 1. februarjem 2010 in 31. oktobrom 2010 v 706 podjetjih v avstrijskem cestnem tovornem prometu
V skladu z Uredbo Sveta (ES) št. 1893/2006. ;
B) ker avstrijske oblasti trdijo, da je bilo odpuščanje posledica svetovne finančne in gospodarske krize, ki je zmanjšala proizvodnjo blaga in je zato imela negativen vpliv na prometni sektor, posledice pa so se pokazale pozneje kot v osrednjih sektorjih;
C) ker se je v skladu z Mednarodno zvezo za cestni promet mednarodni promet v letu 2009 zmanjšal za 20–30 %; ker so se avstrijske dejavnosti v cestnem prometu v letu 2009 zmanjšale za 30–50 %, kar je povzročilo stečaje in odpuščanja voznikov;
D) ker avstrijske oblasti pojasnjujejo, da je negativni trend prizadel predvsem majhna in zelo majhna prevozna podjetja, pogosto podizvajalce velikih podjetij za prevoz tovora;
E) ker 502 delavca, za katera je predvidena pomoč iz ESPG (21 % vseh odpuščenih delavcev v sektorju avstrijskega cestnega prometa v referenčnem obdobju), nista bila uspešna pri vračanju na trg dela zaradi pomanjkanja kvalifikacij; ker so vsi delavci, za katere je predvidena pomoč, vozniki tovornih vozil;
F) ker so odpuščanja potekala v dveh industrijskih regijah Spodnje in Zgornje Avstrije, ki sta v letu 2009 zaznali veliko povečanje stopnje brezposelnosti, ki je znašala 24,5 % oziroma 39,7 %;
G) ker je 85,9 % delavcev, ki bodo prejeli pomoč, moškega spola, 14,1 % pa ženskega; ker je 77,1 % delavcev starih med 25 in 54 let, 15,3 % delavcev pa med 15 in 25 let;
H) ker ima 51 delavcev dolgotrajne zdravstvene težavami ali so invalidi;
I) ker proračun EU za leto 2011 prvič vsebuje sredstva za plačila v proračunski vrstici ESPG 04 05 01, zaradi česar prerazporejanje neporabljenih sredstev za plačila iz drugih proračunskih vrstic ne bo več potrebno;
zato Odbor za zaposlovanje in socialne zadeve poziva Odbor za proračun kot pristojni odbor, da v svoj predlog resolucije v zvezi z vlogo Spodnje in Zgornje Avstrije vključi naslednje pobude:
1. se strinja s Komisijo, da so pogoji iz člena 2(b) iz uredbe o ESPG (1927/2006) izpolnjeni in je zato Avstrija upravičena do finančnega prispevka po tej uredbi;
2. ugotavlja, da so avstrijske oblasti zaprosile za finančno pomoč iz ESPG 3. januarja 2011, Evropska komisija pa je celotno oceno podala 22. septembra 2011;
3. ugotavlja, da je v regiji Spodnja Avstrija že bilo ogromno število presežnih delavcev (proizvodnja kovin), ki bodo koristili pomoč iz ESPG (vloga EGF/2010/007 AT/Štajerska in Spodnja Avstrija);
4. ugotavlja, da je cestni tovorni promet v EU v letu 2009 upadel za 10 % in da zdi se, da se ta dejavnost oživlja počasneje kot drugi prometni sektorji EU;
5. pozdravlja dejstvo, bodo odpuščenim delavcem koristili ukrepi, ki jih ponujajo strukture, podobne delavski ustanovi, ki so jo vzpostavile avstrijske oblasti na začetku leta 2011;
6. opozarja, da so delavske ustanove institucije, ki so jih vzpostavili sektorski socialni partnerji, da bi delavcem ponudile usposabljanje in tako izboljšale njihovo zaposljivost; nadalje opozarja, da je bil ta model aktivnih zaposlitvenih ukrepov v preteklosti zelo uspešen pri ponovnem vključevanju delavcev na trg delovne sile;
7. pozdravlja dejstvo, da je bil predlagani usklajeni sveženj prilagojenih storitev oblikovan v sodelovanju s socialnimi partnerji in da ukrepe ocenjujejo in spremljajo javni zavodi za zaposlovanje;
8. ugotavlja, da usklajen sveženj poleg pomoči za usposabljanje vključuje tudi nadomestila za delavce (1.270 EUR na mesec), ki naj bi delavcem omogočila, da se za polni delovni čas zavežejo ukrepom (vse do osem mesecev); ugotavlja, da je izplačevanje nadomestila za brezposelnost prekinjeno v času, ko je zajamčeno nadomestilo za delavce;
9. obžaluje, da lahko pomoč iz ESPG v skladu z uredbo nadomesti plačila iz sistema socialne pomoči, ki jih predvideva nacionalna zakonodaja; poudarja, da bi bilo treba sredstva sklada v prvi vrsti nameniti usposabljanju in iskanju zaposlitve, pa tudi programom poklicnega usmerjanja ter spodbujanja podjetništva, sklad pa bi moral dopolnjevati ukrepe nacionalnih institucij, ne pa nadomeščati sistema nadomestil ali drugih izplačil socialnega varstva, za katera so pristojne nacionalne institucije v skladu z zakonodajo posamezne države;
10. ugotavlja, da s podjetništvom povezani ukrepi niso vključeni v podporo ESPG, saj so delavcem v okviru avstrijskega izobraževalnega sistema na voljo brezplačno;
11. ugotavlja, da bo prispevek iz ESPG na delavca znašal 7.201 EUR.
Lep pozdrav,
Pervenche Berès
IZID KONČNEGA GLASOVANJA V ODBORU
Datum sprejetja
7.11.2011
Izid končnega glasovanja
+:
–:
0:
28
4
0
Poslanci, navzoči pri končnem glasovanju
Marta Andreasen, Francesca Balzani, Reimer Böge, Lajos Bokros, Isabelle Durant, James Elles, José Manuel Fernandes, Eider Gardiazábal Rubial, Salvador Garriga Polledo, Ingeborg Gräßle, Carl Haglund, Lucas Hartong, Jutta Haug, Sidonia Elżbieta Jędrzejewska, Ivailo Kalfin, Jan Kozłowski, Alain Lamassoure, Vladimír Maňka, Barbara Matera, Dominique Riquet, László Surján, Derek Vaughan
Namestniki, navzoči pri končnem glasovanju
François Alfonsi, Franziska Katharina Brantner, Jürgen Klute, Georgios Stavrakakis
Namestniki (člen 187(2)), navzoči pri končnem glasovanju
Josefa Andrés Barea, María Irigoyen Pérez, Baroness Sarah Ludford, George Lyon, Marit Paulsen, Ivo Vajgl
