VPRAŠANJE ZA USTNI ODGOVOR Z RAZPRAVO O-0013/10
v skladu s členom 115 Poslovnika
predložila
Gesine Meissner
,
Vilja Savisaar
,
Giommaria Uggias
,
Ramon Tremosa i Balcells
in
Izaskun Bilbao Barandica
, v imenu skupine ALDE
za Komisijo
Zadeva: Letališki sloti
Svetovna gospodarska kriza je botrovala znatnemu zmanjšanju zračnega prometa. Na več kot 80% evropskih letališč se je promet od začetka leta 2009 zmanjšal. Svet in Evropski parlament sta se sporazumela o začasnem zadržanju izvrševanja pravila 80/20 („uporabi ali izgubi“). Ta začasen ukrep je prispeval k zmanjšanju stroškov letalskih družb tako, da jim je omogočil, da so zmanjšale zmogljivosti na preobremenjenih letališčih vedoč, da bodo njihovi sloti za poletno sezono 2010 ohranjeni.
Glede na to, da se gospodarske razmere še naprej slabšajo, bi lahko Komisija predlagala obnovitev tega dogovora za obdobje voznega reda za poletje 2010. Ali Komisija namerava to storiti v čim krajšem času?
Kompromis, dosežen maja 2009 med Evropskim parlamentom in Svetom določa, da bi Komisija morala še naprej analizirati vpliv gospodarske krize na sektor zračnega prometa. Ali bi lahko Komisija Evropski parlament seznanila z analizo v zvezi z delovnimi mesti?
Predlog za nadaljnje zadržanje bi moral slediti celoviti oceni učinka, ki bi analizirala možni učinek na konkurenco in potrošnike. Ali je Komisija začela analizirati te učinke? Predlog naj se sestavi le, če bo del predloga za splošno revizijo Uredbe Sveta (EGS) št. 95/93 o skupnih pravilih dodeljevanja slotov na letališčih Skupnosti, da se popravi sedanja neučinkovitost dodeljevanja slotov in da se zagotovi optimalen izkoristek majhnih zmogljivosti preobremenjenih letališč ter preuči možnost za zmanjšanje pravila 80/20 na 60/40. Komisija bi morala v svojem novem predlog zagotoviti, da bodo finančne špekulacije na področju slotov omejene in brez učinka na območja, za katere veljajo ukrepi ozemeljske povezanosti. Ali namerava Komisija predlagati splošno revizijo Uredbe Sveta (EGS) št. 95/93?
UL L 14, 22.1.1993, str. 1.