Izboljšanje varnosti cestne infrastrukture
Promet
2008-06-19 - 13:47
Izboljšanje cestne infrastrukture bi lahko močno zmanjšalo število nesreč Evropski parlament je v četrtek s 498 glasovi za, 8 proti in 6 vzdržanimi glasovi v prvem branju potrdil predlog direktive za izboljšanje cestne varnosti. Zakonodaja predvideva izboljšanje varnosti cestne infrastrukture na koridorjih čezevropskih omrežij (TEN) z izvajanjem opredeljenih smernic in vključitvijo varnosti kot samostojnega cilja - poleg gospodarnosti in zaščite okolja - v vse faze načrtovanja, zasnove in delovanja infrastrukture.
Izboljšanje cestne infrastrukture na evropskih koridorjih bi lahko v Uniji zmanjšalo število nesreč ter s tem poškodovanih udeležencev v prometu za 7000 na leto, smrtnih žrtev pa za 600 letno. Za dosego zastavljenih ciljev so v direktivi predstavljeni štirje postopki:
Ocena učinka smernic na varnost v cestnem prometu: za vse različice infrastrukturnega projekta se izračunajo učinki novih cest ali večjih sprememb obstoječih cest.
Preverjanje varnosti v cestnem prometu: neodvisni izvedenec z vidika možnosti, da pride do nesreč, oceni načrte vseh infrastrukturnih projektov, ki se izvajajo v državah članicah.
Izboljšanje varnosti delujočega cestnega omrežja: cestni odseki, kjer se zgodi veliko nesreč, in tisti, kjer obstaja velika možnost, da se nesrečam v prihodnosti izognemo, se preučijo temeljiteje, po potrebi pa se sprejmejo tudi ustrezni ukrepi.
Inšpekcijski pregledi varnosti: obvezno se predpisujejo redni inšpekcijski pregledi cestne infrastrukture, ki jih izvaja usposobljeno osebje.
Kompromisni predlog po neformalnih pogajanjih
Odbor za promet je februarja sicer zavrnil prvotni predlog Komisije, ker naj bi bil po mnenju poslancev po nepotrebnem preveč zapleten in bi ustvaril nove birokratske ovire, namesto da bi bilo odločanje prepuščeno državam članicam. Poročevalec Helmuth MARKOV (GUE/NGL, DE) je konec maja predstavil nova dopolnila, ki zajemajo:
- oceno učinka cestne varnosti pri določanju poteka trase infrastrukture;
- podrobne analize odsekov z visoko pojavnostjo nesreč ;
- razvoj meritev in metod za ocenjevanje varnosti ter posredovanje informacij;
- opozarjanje voznikov na nevarne odseke z veliko nesrečami.
Zadostno število počivališč / parkirišč
Parlament ugotavlja, da je zadostno število počivališč oziroma parkirišč ob cestah zelo pomembno tako za preprečevanje kriminala, kakor tudi za cestno varnost. Vozniki se lahko ob zadostnem številu parkirišč primerno spočijejo in zbrano nadaljujejo vožnjo, zato so nujen sestavni del zagotavljanja varnosti na cestah.
Enotna prometna signalizacija o gradbenih delih
Poslanci se zavzemajo tudi za enotno evropsko signalizacijo, ki bi opozarjala na dela na cesti ob različnih popravilih infrastrukture. Opozorilni znaki bi morali biti jasno vidni tako podnevi kot ponoči in postavljeni na primerni varnostni oddaljenosti pred začetkom del. Znaki bodo morali biti oblikovani v skladu z določili dunajske konvencije o prometnih znakih.
Poročilo: Helmuth Markov ( A6-0050/2008 ) - Izboljšanje varnosti cestne infrastrukture
Postopek soodločanja
Razprava: sreda, 18. junij 2008
Glasovanje: četrtek, 19. junij 2008
20080619IPR32289
SL
1
PHOTO
20080618PHT32269.jpg
-//EP//TEXT REPORT A6-2008-0050 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
