Vprašanje za ustni odgovor O-000097/2011
za Svet
Člen 115 poslovnika
Hélène Flautre
,
Judith Sargentini
,
Jean Lambert
,
Franziska Keller
,
Raül Romeva i Rueda
v imenu skupine Verts/ALE Zadeva: Odziv na pritok ljudi iz severne Afrike in južnega Sredozemlja
Italijanska vlada je nedavno podpisala odredbo, s katero upravnim organom dovoljuje, da 25.800 tunizijskim migrantom, ki so prispeli v Italijo, podelijo dovoljenje za začasno bivanje, iz katerih je lahko sklepati, da zajemajo tudi pravico do prostega gibanja. Zaradi tega je več držav članic ponovno postavilo obmejni nadzor, kar je ogrozilo načelo prostega gibanja, ki je bistveno za schengenski sporazum ter prihodnost skupnega evropskega območja svobode, varnosti in pravice. Ali lahko, glede na to, da ukrepi držav članic povzročajo pritisk na solidarnost tako do sosednjih držav kakor v Evropski uniji, Svet pojasni:
– Ali bo podprl sklicevanje na direktivo o začasni zaščiti?
– Kakšen je nadomestni predlog Sveta, da bi se preprečil zlom schengenskega sistema, kar bi ogrozilo načelo prostega gibanja znotraj Evropske unije?
– Kako namerava Svet vzpostaviti učinkovitejše solidarnostne mehanizme med državami članicami, da bi omogočili ponovno naselitev migrantov, ki prihajajo v območje Sredozemlja?
– Kaj namerava Svet storiti glede premestitve beguncev v Evropsko unijo in med različnimi državami članicami, sploh kar zadeva prosilce, ki zahtevajo mednarodno zaščito?
